އެޑްވަޓޯރިއަލް: ސްވިފްޓް އިންޖިނިއަރިން ޕްރައިވެޓް ލިމިޓެޑާ ގުޅޭ ހަގީގަތް – ހިއްސާދާރުންގެ ދުލުން – Haftha\nSat, 22 January, 2022, 8:06 pm\nއެޑްވަޓޯރިއަލް: ސްވިފްޓް އިންޖިނިއަރިން ޕްރައިވެޓް ލިމިޓެޑާ ގުޅޭ ހަގީގަތް – ހިއްސާދާރުންގެ ދުލުން\nއެޑިޓަރުގެ ނޯޓް: މިލިޔުމުގައި ގެނެވިފައިވާ މައުލޫމާތަކީ ސްވިފްޓް އިންޖިނިއަރިން ޕްރައިވެޓް ލިމިޓެޑްގެ ފަރާތުން އެ ކުންފުންޏާ ގުޅޭ ގޮތުން ކުންފުނީގެ ފަރާތުން އާންމުކުރަން ބޭނުންވާ ބައެއް މުހިންމު މައުލޫމާތު ހިމަނައިގެން ވިޔަފާރި އުސޫލުން ގެނެސްދީފައިވާ މައުލޫމާތެވެ.\nސްވިފްޓް އިންޖިނިއަރިން ޕްރައިވެޓް ލިމިޓެޑަކީ، ވަކި މީހެއްގެ އަތުން ފޭރިގެންފައިވާ ކުންފުންޏެއްގެ ގޮތުގައި، އަޑުތައް ފަތުރައި، ކުންފުނީގެ އަގު ވައްޓާލުމުގެ ގޮތުންނާއި، ކުންފުނީގެ މެނޭޖިންގ ޑިރެކްޓަރުގެ އިއްޒަތާއި އަބުރު ގެއްލޭ ގޮތަށް ސިޔާސީ މަޤްސަދުތަކެއް ހާޞިލްކުރުމަށް، ވަކިބަޔަކު އަޑީގައި ތިބެ ހިންގާ ނާތަހުޒީބު އަމަލު ކުށްވެރިކޮށް، ރައްޔިތުންނަށް ހަޤީޤަތް އޮޅުންފިލުވައިދިނުމަށް ކުންފުނީގެ ފަރާތުން ހިއްސާދާރުން ވަނީ ނިންމާފައެވެ. އެގޮތުން ކުންފުނީގެ4ހިއްސާދާރުންގެ ތެރެއިން3ހިއްސާދާރުން ކަމުގައިވާ ސަޢުދުﷲ ޙިލްމީ އާއި މުޙައްމަދު ޒުބައިރު އާއި ޙަސަން ފަޔާޒް އެކުގައި ތިބެ ކަމާއިގުޅުންހުރި ވާހަކަތަކާއި ލިޔެކިޔުންތައް މިނޫހާ ވަނީ ހިއްސާކޮށްފަ އެވެ.\nސްވިފްޓް އިންޖިނިއަރިންގ ޕްރައިވެޓް ލިމިޓެޑް އުފެދުނު ގޮތާއި ކުރިއަރައި ދިޔަގޮތް:\nސްވިޓް އިންޖިނިއަރިންގ ޕްރައިވެޓް ލިމެޓެޑަކީ ތިނަދޫއަށް ނިސްބަތްވާ ޒުވާނުންކޮޅެއް ގުޅިގެން ފެއްޓި މަސައްކަތެއް ކަމަށާއި ތަފާތު މަސައްކަތް ކުރާ މީހުން ހިމަނައިގެން ކުންފުންޏެއް ހެދުމުގެ ވިސްނުން އޭރު މިޒުވާނުން ގެންގުޅުނު ކަމަށް ހާމަކުރިއެވެ. އެގޮތުން ރެފްރިޖެރޭޝަން މަސައްކަތް ކުރާ މީހަކަށް މުހައްމަދު ހަސަންދީދީ (ދައްތުބޭ)، ވަޑާންކުރާ މީހަކަށް ފޭރުމާގޭ މުހައްމާދީ، ވެލްޑިން މަސައްކަތް ކުރާ މީހަކަށް މުޙައްމަދު ޒުބައިރު، ލޭތުކުރުމުގެ މަސައްކަތް ކުރާ މީހަކަށް އަޙްމަދު ރަމީޒު، އިލެކްޓްރީޝަނެއްގެ ގޮތުގައި ހަސަން ފަޔާޒު އަދި ވާދޫ އަހައްމާދީވެސް ހިމަނައިގެން ކުންފުންޏެއް ހެދުމުގެ ވިސްނުން މިޒުވާނުން 1992 ގައި ހަޤީޤަތަކަށް ހެދިއެވެ.\nމިދެންނެވި ކުންފުނި ރަޖިސްޓްރީ ކުރުމަށް ހިއްސާދާރުންނާއެކު ހެކިވެރިންގެ ގޮތުގައި ފޯމްގައި ސޮއިކުރީ ސައުދުﷲ ހިލްމީ އާއި އޭނާގެ އަންހެނުން މިލްނާ ރަޝީދުއާ ދެމީހުންނެވެ. އޭރު ކުންފުނީގެ ހިއްސާދާރުންގެ ގޮތުގައި ތިބީ، ޒުބައިރު، ރަމީޒު، ހަސަން ފަޔާޒު، ދައްތުބޭ، މުހައްމާދީ އަދި އަހައްމާދި6މީހުންނެވެ. ސްވިފްޓް އިންޖިނިއަރިންގ މިނަން ކުންފުންޏަށް ކިޔުނީ، ތަފާތު މަސައްކަތް ކުރުމަށް ވޯކްޝޮޕެއް ރަށުގައި ހިންގުމުގެ މަޤްސަދުގައެވެ. އޭރު އެއްވެސް ވަރަކަށް މިހާރު ކުރަމުން އަންނަ ކޮންސްޓްރަކްޝަން މަސައްކަތުގެ ތެރެއަށް ވަނުމުގެ އެއްވެސް ވިސްނުމެއް އޭރު ނުގެންގުޅެއެވެ. ނަމަވެސް ވަކިހިސާބަކުން، ކާޑެއްދޫ އެއާޕޯޓުގެ މަސައްކަތް ފެށުމުން ކޮންސްޓްރަކްޝަން މަސައްކަތުގެ ތެރެއަށް ވަދެގެން ދިޔަކަމަށްވެއެވެ.\nސްވިފްޓުން ފުރަތަމަ ކުރި މަސައްކަތަކީ މާލޭގެ އަމިއްލަ މީހެއްގެ ގޭގައި ގުދަނެއް ހެދުމުގެ މަސައްކަތެވެ. މިމަސައްކަތް ފެށީ މަސައްކަތުގެ އެޑްވާންސް ފައިސާ ހޯދައިގެންނެވެ. އެމަސައްކަތުން ލިބުނު ފައިސާއިން ގަނެފައިވަނީ، ކަޓްއޮފް މެޝިނަކާއި ވެލްޑިން ޕްލާންޓެކެވެ. މިއީ ސްވިފްޓުގެ މަސައްކަތް ފެށުނު ގޮތެވެ. މިމަސައްކަތް ނިމުނުތަނާހެން ކާޑެއްދޫގެ މަސައްކަތް އިއުލާންކުރުމުން، ކާޑެއްދޫގައި ދެ އިމާރާތެއް ހެދުމުގެ ދެ ޕްރޮޖެކްޓް ލިބިގެން ދިޔައެވެ. ސްވިފްޓަށް އޮންނަ އިތުބާރުގެ ސަބަބުން ތިނަދޫގެ ގިނަ ފިހާރަތަކުން އޭރުވެސް ފަހުން ފައިސާ ދައްކާ ގޮތަށް ސްވިފްޓަށް މުދާ ދޫކުރާތީ މަސައްކަތަށް ބޭނުންވާ ސަމާނު ދަތިކަމެއްނެތި ލިބޭކަމުގައި ކުންފުނިން ފާހަގަކުރެއެވެ. އަދި މީގެ ތެރެއިންވެސް ވަކިން ޚާއްސަކޮށް، މަސައްކަތަށް ބޭނުންވާ ސާމާނާއި ފައިސާ ހޯދުމުގައި ކުންފުނީގެ އެއް ޙިއްސާދާރެއް ކަމުގައިވާ ޙަސަން ފަޔާޒުގެ ބޭބެ ގުޑްފެއިތް ޒުބެއިރު، ވަރަށްބޮޑު އެހީތެރިކަން ފޯރުކޮށްދިންކަން ފާހަގަކުރެއެވެ.\nކުންފުނި އުފެދި ވަކިހިސާބަކުން ސިޔާސީ މައްސަލައެއްގައި އަހަންމާދީ ބަންދުވުމުން، އަހަންމާދީ އޭނާގެ ހިއްސާ ދޫކޮށްލީއެވެ. އަދި އޭގެފަހުން އިތުރު ހިއްސާދާރެއް ކަމުގައިވާ ފޭރުމާގޭ މުޙައްމަދީ، ބައްޕަގެ ބަހަށް އަމިއްލަ ވިޔަފާރިއެއްގައި އުޅެންވެގެން ކުންފުނިން އަމިއްލަޔަށް ވަކިވުމުން ކުންފުނީގައި ތިބީ ޒުބައިރު، ރަމީޒު، ހަސަންފަޔާޒު، އަދި ދައްތުބޭ އެވެ.\nކުރިން ސްވިފްޓް ކުންފުނީގައި ނުއުޅުނު ކަމުގައި ވީނަމަވެސް އަބަދުވެސް ސްވިފްޓް ކުންފުންޏާއި ގާތްގުޅުމެއް އޮންނަކަމުގައި ސައުދުﷲ ބުނެފައި ވެއެވެ، އޭރުވެސް ކޮންސްޓްރަކްޝަން މަސައްކަތްތަކަށް ހުރިހާ އެސްޓިމޭޓް ހަދައި ލިޔެކިޔުން ތައްޔާރުކުރަމުން ގެންދިޔައީ ސައުދު އެވެ. ސައުދު ސްވިފްޓް އިންޖިނިއަރިންގ އާއި ގުޅުމުގެ ހުށަހެޅުން ސްވިފްޓްގެ ހިއްސާދާރުންގެ ފަރާތުން އޭނާއަށް އައުމުން، ސްވިފްޓާއި ގުޅުނީ 1998 ހާ ހިސާބުގައެވެ. އަދި އޭގެފަހުގައި ކުންފުނީގައި އެއިރުތިބި4ހިއްސާދާރުން ތިބިއިރު ކޮންމެ ހިއްސާދާރަކު އެއްވަރަކަށް ހިއްސާ (12 ހިއްސާ) ސައުދުﷲ ހިލްމީ އަށް ބަދަލުކޮށް ޖުމްލަ 48 ހިއްސާދީ ކުންފުނީގެ ހިއްސާދާރެއްގެ ގޮތުގައި ކުންފުނީގެ ބޯޑުން ނިންމައިގެން ހަމަޖެއްސިއެވެ. ހިއްސާ ބަދަލުކުރި ފޯމްގައި ދައްތުބޭ ލައްވައި ސޮއިކުރުމަށް ގެންދިޔައީ ޒުބައިރު ކަމަށާއި، ދައްތުބޭ ހިއްސާ ބަދަލުކުރި ފޯމުގައި ސޮއިކުރީ، އޭރު ޔޫކޭއަށް ދިޔުމަށް އެއާޕޯޓް ފެރީއަށް އަރައި އިދެކަމުގައި ޒުބައިރު ބުނެފައިވެއެވެ.\nމުހައްމަދު ޒުބައިރު — ހިއްސާދާރެއް ސްވިފްޓް އިންޖިނިއަރިންގް ޕްރައިވެޓް ލިމިޓެޑް\nކުންފުންޏާއި ގުޅުނު އިރުވެސް ސަޢުދު މާލޭގައި ހުރުމުން، ކުންފުނީގެ ތަފާތު މަސައްކަތްތައް ފުޅާކޮށް، ކުންފުނީގެ އިދާރީ ހުރިހާ މަސައްކަތެއްހެން މާލެއަށް ބަދަލުވެގެން ދިޔައެވެ. މާލޭގައި ޓެންޑަރ ބޯޑަށް މަސައްކަތްތަކަށް އެސްޓިމޭޓް ލައި ކުންފުނީގެ މަސައްކަތް މާލޭގައި ކުރަން ފެށި ރާއްޖޭގެ އެކިއަތޮޅުތަކުން މަސައްކަތް ލިބެންފެށުމުން މުޅި ކުންފުނީގެ މަސައްކަތް މާލެއަށް ބަދަލުވެގެން ދިޔައެވެ. ވަކި ހިސާބަކުން ކުންފުނީގެ ތަނަވަސްކަން އިތުރުވެ، ޕްރޮޖެކްޓަށް ބޭނުންވާ މުދާ ބޭރުންގެނައުމުގެ ކަންތައްވެސް ކުރިޔަށް ގެންދެވުނު ކަމަށާއި، މުދާގަތުމަށް ބޭރަށްގޮސް، އެޖެންޓުން ހޯދައި، ހުރިހާކަމެއްގައި އުޅުނީ ސައުދު އަމިއްލަޔަށް ކަމުގައި ޒުބައިރު ބުނެއެވެ.\nސްވިފްޓް އިންޖިނިއަރިންގ އިން ކުރީގެ މެނޭޖިން ޑިރެކްޓަރު މުހައްމަދު ހަސަންދީދީ (ދައްތުބޭ) ވަކިވުން:\nސްވިފްޓް އިންޖިނިއަރިންގ ޕްރައިވެޑް ލިމެޓެޑަކީ، ކުރީގެ މެނޭޖިންގ ޑިރެކްޓަރު މުޙައްމަދު ހަސަންދީދީ (ދައްތުބޭ) އަތުން އެ ކުންފުނީގެ މިހާރު އެމްޑީ، ކުރީގެ ތިނަދޫ އުތުރު ދާއިރާގެ މެމްބަރުކަން ކުރެއްވި ސައުދުﷲ ހިލްމީ ފޭރުނު ކުންފެންޏެއްގެ ގޮތުގައި ސިފަކޮށް ސިޔާސީ މަންފާއަށްޓަކައި ދައްކާ ވާހަކައަކީ ކޮންމެ ސިޔާސީ ކެމްޕެއިނަކާއި ގުޅުވައިގެން، ސްވިފްޓްގެ މިހާރު އެމްޑީގެ އަބުރު ކަތިލައި ކުންފުނީގެ އަގު ވައްޓާލުމަށް ރާވައިގެން ހިންގާ ނާތަހުޒީބު އަމަލެއްގެ ގޮތުގައި ސްވިފްޓް ކުންފުނީގެ ހިއްސާދާރުން ބުނެއެވެ.\nއަދި މިކަމާ ގުޅިގެން މިހާރުގެ އެމްޑީ ސައުދުﷲ ބުނެފައިވާ ގޮތުން ކުންފުނީގެ ވަކި ފަރުދަކަށް ނުވަތަ އެއް ހިއްސާދާރަކަށް، އެހެން ހިއްސާދާރުންގެ ބަހެއް ނެތި، ކުންފުނީގެ ހިއްސާދާރެއް ވަކި ނުކުރެވޭނެ ކަމަށާއި އެކަމަކީ އެންމެނަށްވެސް އެނގޭނެ ކަމެއްނަމަވެސް މުޙައްމަދު ހަސަންދީދީ (ދައްތުބޭ) ސްވިފްޓް އިންޖިނިއަރިންގ އިން ވަކިކުރުމުގެ އިލްޒާމް ވަކި މީހަކު ނުވަތަ ބަޔަކު ތަކުރާރުކޮށް ހަމައެކަނި އޭނާގެ ބޮލުގައި އަޅުވަނީ ޒާތީ ހަސަދައެއް ފިލުވައި ސިޔާސީ ބޭނުމަކަށް އޭނާގެ އަގު ވައްޓާލުމުގެ ބޭނުމުގައި ކަމަށެވެ.\nމެނޭޖިންގ ޑިރެކްޓަރ ގެ މަޤާމުގައިހުރެ އެއްވެސް ސަބަބެއްނެތި ދައްތުބޭ އޮފީހަށް ނުނުކުންނަށް ފެއްޓުމުން ސައުދު އަމިއްލަޔަށް ދައްތުބޭ ދިރިއުޅޭގެޔަށް ގޮސް އޮފީހަށް ނުނުކުންނަ ސަބަބެއް ބެލި ކަމަށާއި، ދައްތުބޭ ބުނިގޮތުން، އަންހެނުން ވަޒީފާއަށް ދާތީ ދަރިފުޅު ބަލަންޖެހުމުން އޮފީހަށް ނުކުތުމަށް އުދަނގުލީ ކަމަށެވެ. އަދި ދައްތުބެއަށް ފަސޭހަ ގަޑިއެއްގައި އޮފީހަށް އައިސް، ސައިޓްތަކަށްވެސް ގޮސް ހެދުމަށްވެސް ސައުދު ބުނި ކަމަށާއި، އަދި ގޭތެރޭގެ ކަންތަށްތަށް ހަމަޔަކަށް އެޅެންދެން މަސައްކަތް ނުކުރި ނަމަވެސް މުސާރަ އާއި، އެހެނިހެން އިނާޔަތްތަށްވެސް ބަރާބަރަށް ދޭނެކަމަށް ސައުދު ބުނެފައިވާނެ ކަމަށެވެ. ނަމަވެސް އެކަންތަށްތަކަށް ބީރު ކަންފަތެއް ދިނުމަށް ފަހު ދައްތުބޭވަނީ އަމިއްލަޔަށް ކުންފުންޏާއި ދުރަށް ޖެހިފައެވެ.\nކުންފުނީގެ މަސައްކަތަށް ނުނިކުމެ ކުންފުންޏާ ދުރުގައި އުޅޭތީ މައްސަލައެއް އޮތްނަމަ އެކަމެއް ހައްލުކުރުމަށް ގދ.އަތޮޅު ތަޢުލީމީ މަރުކަޒުގެ ޕްރިންސިޕަލް އަކަށް ހުރި މަސީހު އާއި އެސްޓީއޯ ސަލީމް ދުނިޔޭގައި ހުންނެވި އިރު ސަލީމް އާއި ފޫޅުމާގޭ މުޙައްމަދު ޒުހައިރު ވަރަށް މަސައްކަތް ކުރި ކަމަށާއި ނަމަވެސް އެއްވެސް ގޮތަކަށް ދައްތުބެ މަޝްވަރާކޮށް ދިމާވި މައްސަލައެއް ހައްލުކުރުމަށް އެއްވެސް ގޮތަކަށް ބައްދަލުކޮށްފައި ނުވާކަންވެސް ޒުބައިރު ފާހަގަކުރެއެވެ. ކުންފުނީގެ ހުރިހާ ހިއްސާދާރުންނާއި އެއްކޮށް އެއްވެސް ގޮތަކަށް ބައްދަލުކުރަން ދައްތުބޭ އެއްގޮތަކަށްވެސް ބޭނުންނުވި ކަމަށްވެސް ޒުބައިރު ބުނެފައިވެއެވެ. ލަފާކުރެވޭ ގޮތުން ދައްތުބޭ އޮފީހަށް ނުނުކުމެ ހުއްޓާލީ، ޒުބައިރު އާ ރަމީޒު ދެކެ ހިތްހަމަނުޖެހިގެން ކަމުގައި ބެލެވެއެވެ. އޭރުވެސް ދައްތުބެއާއި ސައުދު އާއި އެއްވެސް މައްސަލައެއް ނުޖެހެއެވެ.\nކުންފުނީގެ ޗީފް އެގްޒެކްޓިވް ކަމާއި ޙަވާލުވެ މަސައްކަތްކޮށްފައި ވާނީ، ކުންފުނީގެ ހިސާބުކިތާބުތައް ހަމަމަގަށް އަޅުވައި ރެކޯޑުތައް ބެލެހެއްޓުމަށް ކަމަށާއި އޭނާ ޙަވާލުވުމުގެ ކުރިން ކުންފުނީގެ ހިސާބުކިތާބު ރަނގަޅަށް ބެލެހެއްޓިފައި ނުވާ ކަމަށެވެ. މިގޮތުން ކުންފުނީގެ ޓޫލްސްތައް ކުންފުނީގެ ކޮންމެ މީހަކު ބޭނުންކުރިކަމުގައި ވިޔަސް، ނަގާ ކޮންމެ އެއްޗެއް ނެގިކަމުގައިވިޔަސް ލިޔެކިޔުން ތައްޔާރުކޮށް ނޯޓްކޮށް ރެކޯޑް ބެލެހެއްޓުމަށް ވަރަށް ބޮޑަށް މަސައްކަތް ކުރިކަމަށެވެ. ނަމަވެސް މިކަން މިގޮތަށް ގެންދަން ވަރަށް ބޮޑަށް ދަތިވި ކަމަށާއި ފެށުނީއްސުރެވެސް ކުންފުނީގެ ޓޫލްސްތަކާއި ތަކެތީގެ ރިކޯޑް އަދި ބޭނުންކުރާ ފަރާތްތައް އެގޭނެ ގޮތެއް ނޯންނަ ކަމަށާއި ފައިސާގެ ކަންތައްތައް ބެލެހެއްޓުންވެސް ހުރީ ވަރަށް ދޯދިޔާކޮށް ކަމަށެވެ. އެހެންކަމުން ސަޢުދުގެ އިރުޝާދުގެ މަތިން ކުންފުންޏަށް ގެނެވުނު ހެޔޮބަދަލުވީ ދައްތުބެއަށް ބަލައިގަނެވުނު ކަމަކަށްނުވިއެވެ.\nއެއާއެކު 2001 ހިސާބުގައި އެސްޓީއޯ އާއި އެމްޓީސީސީ އިން ސްވިފްޓް ކުންފުންޏަށް ދީފައިވާ ކްރެޑިޓް އެއިރު ކުންފުނި ހިންގުމުގައިތިބި ފަރާތްތަކަށް ނުވަތަ ހިއްސާދާރުންނަށް ނާންގާ ކުންފުނީގެ ލެޓަރހެޑް ވަގަށް ބޭނުންކޮށް ދައްތުބޭ ސޮއިކޮށް އެސްޓީއޯ އާއި އެމްޓީސީސީ އަށް ސިޓީފޮނުވައިގެން ކްރިޑިޓް ކެންސަލްކޮށް ކުންފުންޏަށް ބޮޑުގެއްލުމެއް ދީފައިވެއެވެ. މިގޮތަށް ކަންކަން ކުރިއިރު ދައްތުބޭ ހުރީ މެނޭޖިންގް ޑިރެކްޓަރުގެ މަޤާމުގައި ނަމަވެސް އޭރު ދައްތުބޭ އޮފީހަށްވެސް ނުނުކުންނަތާ ދުވަސްތަކެއްވަނީ ފާއިތުވެފައެވެ. ކުންފުނީގެ ހިންގުމަށް ދަތިވާފަދަ ގޮތްގޮތަށް ދައްތުބޭގެ ޢަމަލުތައް ހުރުމާއިއެކު، މެނޭޖިންގ ޑިރެކްޓަރުކަމުން ދައްތުބޭ ވަކިކުރަން ދައްތުބޭ ފިޔަވާ ހުރިހާ ހިއްސާދާރުން ނިންމިކަމަށާއި ދައްތުބޭ މެނޭޖިންގ ޑިރެކްޓަރުކަމުން ވަކިކުރުމަށްފަހު މެނޭޖިންގ ޑިރެކްޓަރުކަމަށް މުހައްމަދު ޒުބައިރު އައްޔަން ކުރެވުނެވެ. އޭރު ސައުދު ހުރީ ކުންފުނީގެ ޗީފް އެގްޒެކެޓިވްގެ މަޤާމްގައެވެ.\nމައްސަލަތައް ދިމާވެގެން ދެފަރާތުގެ ދެމެދުގައި ބަދަލުކުރެވުނު ލިޔެކިޔުންތަކަށް ބަލާއިރު ދައްތުބޭ ކުންފުންޏަށް ފޮނުވި ސްޓޭޓްމަންޓެއްގައި ވާގޮތުން ކުންފުނި އުފެދުނު ތާރީޚުން ފެށިގެން ވަކިވުމާއި ހަމަޔަށް، އެއްވެސް މަހެއްގެ މުސާރަ ދައްތުބޭ ނުނަގާ ކަމަށާއި، ކުންފުނީގައި ހޭދަކުރި މުއްދަތުގައި ދޭންޖެހޭ މުސާރަ ހޯދުމަށް އެ ސްޓޭޓްމަންޓުގައި އެދިފައިވެއެވެ. އިދާރީގޮތުން އެންމެ އިސްކޮށްހުރި އަދި ކުންފުނީގެ ފައިސާ ގެންގުޅުނު ފަރާތުން ކުންފުނިން އޭނާއަށް ލިބެންޖެހޭ މުސާރަ އެއްގޮތަކަށްވެސް ނުނަގައި ހުންނަންޖެހުނު ސަބަބަކާމެދު ސުވާލު އުފެދެއެވެ. ކުންފުނީގެ ބޯޑު ބައްދަލުވުމުގައި މިވާހަކަ ދެކެވުމުންވެސް ސުވާލު އުފެދިގެންދިޔައީ، ދިރިއުޅުމަށް އެއްވެސް އިތުރު މަސައްކަތެއް ދައްތުބޭ ކޮށްފައި ނުވާއިރު، އެއްވެސް އާމްދަނީއެއް ނުލިބި ދިރިއުޅުމުގެ ކަންތައް ދައްތުބޭ ހަމަޖެއްސި ގޮތަކާއިމެދުއެވެ. މިއިން ދޭހަކޮށްދެނީ ކުންފުނީގެ ހިސާބުކިތާބު ދައްތުބެއަށް ރަނގަޅަށް ބެލެހެއްޓިފައި ނެތުން ނުވަތަ ކުންފުނީގެ ފައިސާއަށް ޚިޔާނަތްތެރިވުމެވެ. ލޮޖިކަލީ ވިސްނާލާއިރުވެސް އަހަރުތަކަކަށް އެއްވެސް ލާރިއެއް ނުނަގައި އިތުރު އެއްވެސް މަސައްކަތެއް ނުކޮށް ދިރިއުޅެވޭނެކަމަކަށް ޤަބޫލުނުކުރެވެއެވެ.\nޙަސަން ފަޔާޒު — ހިއްސާދާރެއް ސްވިފްޓް އިންޖިނިއަރިންގް ޕްރައިވެޓް ލިމިޓެޑް\nހަސަން ފަޔާޒް ބުނެފައިވާގޮތުން ކުންފުނީގެ މަސައްކަތް ފެށުނުހިސާބުން އޭނާ ފިޔަވައި ކޮންމެ ހިއްސާދާރަކަށް 1500 ރ ގެ އެލަވަންސެއް ދިންކަމަށާއި، އަދި އެ އެލަވަންސް ބަރާބަރަށް ލިބުނު ކަމުގައި ޒުބައިރުވެސް ބުނެއެވެ. އަދި ދައްތުބޭ މިއެލަވަންސް ނުނަގާކަން އެނގިފައިނުވާކަމަށާއި އަދި ނުނެގިނަމަ ނުނެގި ސަބަބެއް ނޭގޭ ކަމަށެވެ. މުސާރަ ނުނަގާކަމަށް ބުނި ނަމަވެސް، ޗެކްފޮތުގެ ކައުންޓަރ ފޮއިލްތަކުގައި، ދައްތުބެ ނެގި ކަމަށް ލިޔެފައި ތަފާތު އެކި އަދަދުތަކުގެ ޗެކްތައް ދޫކުރެވިފައި ވާކަމަށް ޒުބައިރު ބުނެފައިވެއެވެ.\nދައްތުބެ ކުންފުނިން ވަކިވާން އެދުމުން، ދައްތުބެ ކުންފުނި ހިންގުމާއެކު ހިސާބުތައް ބެލެހެއްޓިއިރު، ކުންފުނީގެ ހިސާބުތައް ޗެކްއިރު، ޔޫޓީއެމް ކުންފުންޏަށް ފައިސާދެއްކުމަށް ޗެކު ޙަވާލުކޮށްފައިވާ 50,000/= ރުފިޔާގެ ޕޭމަންޓެއްގެ ފައިސާ ނުލިބޭކަމުގައި އެފަރާތުން ބުނުމާއިގުޅިގެން ޗެކްގެ ކައުންޓަރ ފޮއިލް ބެލިއިރު 50,000/= ރުފިޔާގެ ގެ ޗެކެއް ދޫކޮށްފައިވާކަން އެގުނު ކަމަށެވެ. ދައްތުބޭ ކައިރިން މިކަން އޮޅުންފިލުވަންކުރި މަސައްކަތުން އޭނާގެ އެއްބާރުލުން ނުލިބުމުން މިޗެކް ޖަމާކޮށްފައިވާ އެކައުންޓެއްގެ ތަފްޞީލް ބެންކުން އޮޅުންފިލުވުމުން، އެޗެކް ޖަމާކޮށްފައި ވަނީ ދައްތުބޭގެ އަމިއްލަ އެކައުންޓަށްކަން އެނގިގެން ގޮސްފައިވެއެވެ. މިއީ ވަރަށް ބޮޑު ގޯހެއްކަމަށާއި، ބެންކުގެ ލިޔުން މިހާރުވެސް އޮންނާނެ ކަމުގައި ބުނެ އެލިޔުންވަނީ މިނޫހާއި ހިއްސާކޮށްފައެވެ. މިނޫނަސް މިފަދަ އެތައްކަމެއް ކުންފުންޏަށް ގެއްލުންދިނުމަށް ދައްތުބޭ ކޮށްފައިވާ ކަމުގައި ހިއްސާދާރުން ބުނެއެވެ.\nހުރިހާ ހިއްސާދާރުން ބުނެފައިވާގޮތުގައި، ސްވިފްޓް އިންޖިނިއަރިންގ ޕްރައިވެޑް ލިމެޓެޑުން ކުރީގެ މެނޭޖިންގ ޑިރެކްޓަރ މުޙައްމަދު ހަސަންދީދީ (ދައްތުބޭ) ވަކިވީ މައްސަލަތަކެއް ޖެހި ހައްލުކުރަން ސަޢުދު އާއި އަދި އެކުވެރިންތަކެއް ކުރި މަސައްކަތުން ދައްތުބޭގެ ފަރާތުން އެއްބާރުލުން ނުލިބިފައިވަނިކޮށް ދައްތުބޭ އަމިއްލަޔަށް އެދިގެންނެވެ. ދައްތުބޭ އަމިއްލަޔަށް ވަކިވާން އެދި ފޮނުވާފައިވާ ސިޓީވެސް ވަނީ މި ނޫހާއި ހިއްސާކޮށްފައެވެ. ދައްތުބެ ސީދާ ހިތްހަމަނުޖެހި ކުންފުނިންޏާއި ދުރުވި ސަބަބެއް އަދި މިހާތަނަށްވެސް ހިއްސާދާރުންނަށް ޔަޤީންކަމާއެކު އެނގިފައި ނުވާކަމުގައި އެފަރާތްތަކުން ބުނެއެވެ. ދައްތުބޭ ކުންފުނިން ވަކިވާން އެދި ފޮނުވި ސިޓީ ސޯޝަލްމީޑިޔާގައިވެސް މިހާރު ދައުރުވަމުންދާއިރު، އެއީ ދައްތުބޭ އަމިއްލަޔަށް ކުންފުނިން ވަކިވާން ފޮނުވި ސައްހަ ސިޓީއެއްކަން ކުންފުނީގެ ހިއްސާދާރުން ބުނެއެވެ.\nއަހުމަދު އަބީރު އާއި، މުޙައްމަދު ޝިރުހާން މެދުވެރިކޮށް ކުންފުނީގެ ހިސާބުތައް ބަލައި، ކުންފުނިން ވަކިކޮށްދިނުމަށް ދައްތުބޭ އަމިއްލަޔަށް ސްވިފްޓް އިންޖިނިއަރިންގ އަށް ސިޓީ ފޮނުވުމުން، އަބީރާއި ޝިރުހާނާއި ދެމީހުންގެ ކިބައިން ކުންފުނީގެ ހިސާބުތައް ބެލުމަށް އެދިފައިވާނެކަމަށާއި ނަމަވެސް އެ ފަރާތްތަކުގެ ވަގުތާއިކަންކަން ހުރިގޮތުން އެކަން ކުރުމަށް އުޒުރުވެރިވެފައިވެއެވެ. އެހެންކަމުން ކުންފުނީގެ ބޯޑު ޖަލްސާގައި ބައިވެރިވެ ޖަވާބުދާރީވުމުގެ ފުރުޞަތު ދައްތުބެއަށް ދެވުނުކަމަށާއި މިގޮތުން4ވަރަކަށް ޖަލްސާ ބޭއްވުނުކަމަށެވެ. މި4ޖަލްސާއަށްވެސް ދައުވަތުދިން ނަމަވެސް ދައްތުބޭ އެއްވެސް ޖަލްސާއެއްގައި ބައިވެރި ނުވާކަމަށާއި ދައްތުބޭ ކުންފުންޏަށް ކޮށްދީފައިވާ މަސައްކަތުގެ އަގުވަޒަން ކުރުމުގެ ގޮތުން ކުންފުނީގައި ބަހައްޓަން ބޭނުންވާތީ ސްލީޕިންގ ޕާޓްނަރެއްގެ ގޮތުގައި ހުންނަންވެސް ފުރުޞަތު ދިން ނަމަވެސް އެފުރުޞަތުވެސް ދައްތުބޭ ބޭނުން ނުކުރި ކަމަށްވެސް ހިއްސާދާރުން ބުނެފައިވެއެވެ. އަދި ދައްތުބޭ އެދުނު ގޮތަށް ކުންފުނިން ވަކިކުރި ޢާއްމު ޖަލްސާއަށް އަންނަންވެސް ދައުވަތު ދެވުނުކަމަށާއި، އެބައްދަލުވުމަށް ޕޯސްޓްގެ ޒަރީޢާއިން ދައުވަތު ދިނުމުންވެސް އެބައްދަލުވުމުގައިވެސް ބައިވެރިވެފައި ނުވާކަމަށެވެ. އަދި ދައްތުބޭ ވަކިކުރަން އާންމު ޖަލްސާއަށްވެސް ހުށަހަޅައި ފާސްވެގެން އިކޮނޮމިކް މިނިސްޓްރިއަށް ހުށަހެޅީ އޭގެފަހުން ކަމަށެވެ. މިހުރިހާ ލިޔެކިޔުމެއް ކުންފުނިންވަނީ މިނޫހާއި ހިއްސާކޮށްފައެވެ. ކުންފުނިން ވަކކިކުރުމަށްފަހު ކުންފުނިން ދައްތުބެއަށް ދޭންޖެހޭ ފައިސާ ޖަމާކުރަންޖެހޭ އެކައުންޓެއް ނުވަތަ ޙަވާލުކުރަންޖެހޭ ފަރާތެއް އެންގުމަށްވެސް ކުންފުނިންވަނީ ދައްތުބެއަށް ސިޓީއަކުން އަންގާފައެވެ.\nސައުދު ޤަބޫލުކުރާ ގޮތުގައި، ދައްތުބޭ އޭނާދެކެ ހިންހަމަނުޖެހުނީ، ދައްތުބޭ ބޭނުންވިގޮތަށް ކުންފުނީގެ2ހިއްސާ ދާރުން ކަމުގައިވާ، މުހައްމަދު ޒުބައިރު އަދި އަހުމަދު ރަމީޒު ކުންފުނިން ވަކިކުރުމަށް ދައްތުބެގެ ބަސް ޤަބޫލުކޮށް ސަޢުދު އެއްބާރުލުން ނުދިނުމުން ކަމަށެވެ. ދައްތުބޭ ހިތްހަމަ ނުޖެހުނު އިތުރު ސަބަބުތަކުގެ ތެރޭގައި، ކުންފުންޏަކީ ހިސާބު ކިތާބު ބަލަހައްޓަންޖެހޭ ތަނަކަށް ވެފައި، ޗީފްއެގްޒެކްޓިވްގެ ހައިސިއްޔަތުން ކުންފުނި ޤަވާޢިދާ އެއްގޮތަށް ހިންގުމުގެގޮތުން ސައުދު ނިންމަންޖެހޭ ބައެއް ނިންމުންތައް ނިންމުމާއި ކުރިން ބަލަހައްޓަމުން ނުދާ ކުންފުނީގެ ހިސާބު ރަނގަޅަށް ބަލަހައްޓައި އިދާރީ ހިންގުން ހަރުދަނާ ކުރުމަށް ގެނެވުނު ބަދަލުތައް ހިމެނެއެވެ. ކުރިން ދައްތުބެއަށް ހީވެފައި އަދި ޢަމަލުކުރަމުން ދިޔައީ، ސްވިފްޓް ކުންފުންޏަކީ އޭނަގެ އަމިއްލަ ކުންފުންޏެއް ކަމަށާއި ކުންފުނީގެ ހިއްސާދާރުން ކަމުގައިވާ ރަމީޒު އަދި ޒުބައިރު އަކީވެސް އޭނާގެ ސްޓާފުން ކަމުގައެވެ. ނަމަވެސް އެންމެންނަކީވެސް އެއްވަރެއްގެ ހިއްސާދާރުން ކަމުގައި ވިނަމަވެސް ދައްތުބޭ ޢަމަލުކުރަމުން ދިޔައީ އެގޮތަށް ނޫންކަމަށާއި ދައްތުބޭ ކުންފުނީގެ ހިސާބުކިތާބު އެއްވެސް ގޮތަކަށް ބަލަހައްޓާފައި ނުވާކަމަށާއި އަދި އެކަންއެގޮތަށް ކުރަން ބޭނުންވެސް ނުވާކަމަށް ހިއްސާދާރުން ބުނެފައިވެއެވެ.\nސައުދުﷲ ހިލްމީ ކުންފުންޏާ ހަވާލުވުން :\nދައްތުބޭ ކުންފުނިން ވަކިވުމަށްފަހު މެނޭޖިންގ ޑިރެކްޓަރ ކަމަށް ޑިރެކްޓަރުންގެ ބޯޑުން ސަޢުދު އައްޔަންކުރި ހިސާބުން މިއަދާހަމަޔަށްވެސް ކުންފުނީގެ މެނޭޖިންގ ޑިރެކްޓަރ ގެ މަޤާމް ފުރަމުންދަނީ ސަޢުދުﷲ އެވެ. ސަޢުދުﷲ ވަނީ ސްވިފްޓް އިންޖިނިއަރިންގ އަކީ ޢިމާރާތް ކުރުމުގެ ދާއިރާގައި ޤައުމީފެންވަރުގައި ނަންކިޔާލެވޭ ވަރުގެ ހަރުދަނާ ކުންފުންޏަކަށް ހަދާފައެވެ. އެގޮތުން ހިއްވަރުދިނުމުގެ ޤައުމީ އިނާމު 2010 ވަނައަހަރު ސްވިފްޓަށް ލިބިފައިވެއެވެ. ހިއްވަރުދިނުމުގެ ޤައުމީ އިނާމު ލިބިފައިވާ އަތޮޅުތެރޭގެ ކުންފުންޏަކީ ސްވިފްޓް ކަމަށް ވެދާނެކަމަށާއި އަދި އަތޮޅުތެރޭގެ ކުންފުނިތަކަށް ބަލާއިރު އެންމެ ކުރިއަރާފައިވާ އެއް ކުންފުންޏަށް ސްވިފްޓް އިންޖިނިއަރިންގ ވާނޭކަމަށް ސައުދު ބުނެއެވެ. ސަޢުދުގެ މެނޭޖިންގ ޑިރެކްޓަރ ކަމުގެދަށުން ސްވިފްޓް އިން ވަނީ ރާއްޖޭގެ އެކިކަންކޮޅުތަކުގައި އެތައް ޕްރޮޖެކްޓެއް ކާމިޔާބުކަމާއެކު ހިންގައި ގައުމީފެންވަރުގެ އިތުބާރު ހޯދާފައެވެ. އަދި ދިގުމުއްދަތަކަށް އެކިތަންތަން ކުއްޔަށް ހިފައުގެން ޢިމާރާތްކޮށްފައިވާއިރު ސްވިފްޓް އަށް މާލެއިން ބިމެއްގަނެ ޢިމާރާތްވެސް ކޮށްފައިވެއެވެ.\nއެއްވެސް އިރެއްގައި ސްވިފްޓްގެ ޑިރެކްޓަރުންގެ މެދުގައި އެއްވެސް ޚިޔާލުތަފާތުވުމެއް ނޯންނަ ކަމަށާއި، އޭރަކު ހިންގަން ޙަވާލުވެ ހުންނަ ވެރިޔަކު ބޭނުން ގޮތަކަށް ކުންފުނި ހިންގުމަށް އެއްވެސް ހުރަހެއް ހިއްސާދާރުންގެ ފަރާތުން ކުރިމަތި ނުވާކަމުގައި ޒުބައިރު ބުނެއެވެ. ކުންފުނި ކުރިއަރައި ދިޔުމުގެ މައިގަނޑު ސިއްރަކީ ކުންފުނީގެ ހިއްސާދާރުން އޮންނަ ހަރުދަނާ ގުޅުމާއި، އެކަކު އަނެކަކަށް ކުރާ އިތުބާރުކަމުގައި ކުންފުނީގެ ހިއްސާދާރުން ދެކެއެވެ.\nސައުދުﷲ ހިލްމީ— ފޮޓޯ / މަޖިލިސް އިދާރާ\nކުންފުނީގެ މެނޭޖިންގ ޑިރެކްޓަރަކަށް ހުންނަވައިގެން ތިނަދޫއުތުރު ދާއިރާގެ މެމްބަރުކަން ސައުދު ކުރެއްވި ދުވަސްވަރު ސިޔާސީގޮތުން ސައުދުއަށް ކުރިމަތިކުރުވި ގޮންޖެހުންތަކުގެ ތެރޭގައި ސްވިފްޓުން ހަވާލުވެފައިވާ ސަރުކާރުގެ ގިނަ ޕްރޮޖެކްޓްތަކެއް އެއްފަހަރާކަހަލަ ގޮތަކަށް ހުއްޓުވުން ހިމެނެއެވެ. މިފަދަ ގޮތަކަށް މަސައްކަތް ހުއްޓުވުމުން ކުންފުންޏަށް ވަރަށް ބޮޑެތި ގެއްލުންތަކެއް ކުރިމަތިވީއިރުވެސް، އެދަތި ދަނޑިވަޅުގައިވެސް، ކުންފުނީގެ ހިއްސާދާރުން ސައުދު އަށް ފުރިހަމަޔަށް އިތުބާރުކުރައްވައި، އަދި ލިބުނު މާލީ ގެއްލުމަކީ ސީދާ ސައުދުއާއި ގުޅިފައިވާ ސިޔާސީ ކަމެއްކަން އެގުނު އިރުވެސް ސައުދުއަށް ފުރިހަމަޔަށް އެއްބާރުލުން ދީފައިވެއެވެ. އޭރު ޕްރޮޖެކްޓްތަކުން ލަފާކުރެވޭގޮތުން 23 މިލިޔަން ރުފިޔާ ކުންފުންޏަށް ގެއްލުންވި ކަމަށް ސައުދު ބުނެއެވެ. މިއިންވެސް އެނގިގެންދަނީ ހިއްސާދާރުންގެ އޯގާތެރިކަމާއި، އެކަކު އަނެކަކަށް ކުރާ އިތުބާރެވެ.\nކުންފުންނާއި ކުންފުނީގެ އެމްޑީ ބަދުނާމުވާގޮތަށް ދައްކާ ވާހަކަތަކަކީ އެއްވެސް ތާކުންތާކު ނުޖެހޭ އެއްވެސް އަސާސެއް ނެތް ދޮގު ވާހަކަ ތަކެއްކަމުގައި ކުންފުނީގެ ހިއްސާދާރުން ބުނެފައިވެއެވެ. އަދި މިހާގިނަ ދުވަސްވީއިރުވެސް، ދައްތުބޭވެސް އޭނާގެ ހައްޤެއް ހޯދުމަށް ކަމާބެހޭ އެއްވެސް މުޢައްސަސާއަކަށް ނުވަތަ ކޯޓެއްގައި މިހާތަނަށް އޭނާގެ ހައްޤު ހޯދުމަށް ދައުވާ ކޮށްފައި ނުވުމުން އެނގިގެންދަނީ މިއީ އެއްވެސް އަސާސެއް ނެތް ވާހަކަތަކެއް ކަމެވެ. ސައުދުﷲ ހިލްމީއަށް ހަމަ އެކަނި ނިސްބަތްކޮށް މިދެކެވޭ މިވާހަކަތަކަކީ، ކޮންމެ ސިޔާސީ ކެމްޕެއިނަކާއި ދިމާކޮށް އަބުރު ކަތިލުމަށް ދައްކާ ވާހަކަތަކެއްކަމުގައި ސްވިފްޓްގެ ހިއްސާދާރުން ތަކުރާރުކޮށް ބުނެއެވެ.\nފާހަގަ: އެޑްވަޓޯރިއަލް, ސައުދުﷲ ހިލްމީ, ސްވިފްޓް އިންޖިނިއަރިން ޕްރައިވެޓް ލިމިޓެޑް


ޖޫން 2019 – The Secretariat of F. Nilandhoo Council\nނަމްބަރު: (IUL)374-C/374/2019/52 އިޢުލާނު ނިލަންދޫން ގޯތި ދޫކުރުމުގެ ފުރުޞަތު ހުޅުވާލުން. 1. ނިލަންދޫން 2,800 (ދެހާސް އަށްސަތޭކަ) އަކަފޫޓުގެ 20 ގޯއްޗާއި 2,625 (ދެހާސް ހަސަތޭކަ ފަންސަވީސް) އަކަފޫޓުގެ [ވިދާޅުވޭ]\nޕްރޮޖެކްޓް އޮފިސަރއެއް މަޤާމަށް މީހަކު ބޭނުންވެއްޖެ\nނަމްބަރ: (IUL)374-A/374/2019/48 އިޢުލާނު މަޤާމް: ޕްރޮޖެކްޓް އޮފިސަރ މަޤާމުގެ ނަންބަރު: J-309373 ބޭނުންވާ އަދަދު: 01 (އެކެއް) މަޤާމުގެ ގިންތި: ދާއިމީ މަޤާމުގެ ރޭންކް: އެމް. އެސް. 1 މަޤާމުގެ ކްލެސިފިކޭޝަން: ޓެކްނިކަލް [ވިދާޅުވޭ]\nނަމްބަރ: (IUL)374-A/374/2019/49 އިޢުލާނު މަޤާމް: އެޑްމިނިސްޓްރޭޓިވް އޮފިސަރ މަޤާމުގެ ނަންބަރު: 156 ބޭނުންވާ އަދަދު: 01 (އެކެއް) މަޤާމުގެ ގިންތި: ދާއިމީ މަޤާމުގެ ރޭންކް: ޖީ.އެސް.3މަޤާމުގެ ކްލެސިފިކޭޝަން: އޮފިސަރ ގްރޭޑް 1 [ވިދާޅުވޭ]


Kulhuntherin hoadhan Gaumee coach atholhuthakah\nކުޅުންތެރިން ހޯދަން ގައުމީ ކޯޗު އަތޮޅުތަކަށް\nގައުމީ ޓީމުގެ ކޯޗް ޕީޓާ ޝެގަޓް، އޭނާ ބުނީ ކުޅުންތެރިން ހޯދަން އަތޮޅު ތެރެއަށް ދާނެ ކަމަށް ---\nއޭޝިއަން ކަޕް ކޮލިފައިންގެ ފަހު މެޗުގައި ބޫޓާނާ ދެކޮޅަށް ކުޅޭ މެޗަށް ފަހު، ޒުވާން ކުޅުންތެރިން ހޯދަން އަތޮޅުތަކަށް ދަތުރު ކުރާނެ ކަމަށް ގައުމީ ޓީމުގެ ކޯޗު ޕީޓާ ޝެގަޓް ބުނެފި އެވެ.\nބޫޓާން އާ ދެކޮޅަށް މާލޭގައި ކުޅޭ މެޗަށް ތައްޔާރުވުމުގެ ގޮތުން ސިންގަޕޫރާ ދެކޮޅަށް މާދަމާ ކުޅޭ މެޗަށް މާލެއިން ފުރުމުގެ ކުރިން މިޑީއާ އާ ވާހަކަ ދައްކަމުން ޝެގަޓް ބުނީ ރާއްޖޭގެ ފުޓްބޯޅައިގެ ހުނަރު އޮތީ ހަމައެކަނި މާލޭގައި ނޫން ކަމަށާއި އަތޮޅު ތެރެއިން ރާއްޖޭގެ ފުޓްބޯޅައަށް ބޮޑު ހިއްސާއެއްވާ ކަމަށެވެ.\n"އަހަންނަށް ޔަގީން ރާއްޖޭގެ ފުޓްބޯޅައިގެ ކާމިޔާބު ގުޅިފައި ވަނީ އަތޮޅުތަކުގެ ބޮޑު ހިއްސާއެއް އޮވެގެން ފުޓްބޯޅައިގެ ހުނަރު އަތޮޅުތެރޭގައި ވެސް އެބައޮތް ހުނަރު އޮތީ ހަމައެކަނި މާލެ އަކު ނޫން،" ޝެގަޓް ބުންޏެވެ. "ގުޅިގެން މަސައްކަތް ކޮށްގެން އެއް އަހަރު ނުވަތަ ދެ އަހަރު ތެރޭ އަހަރެމެންނަށް ވަރުގަދަ ޓީމެއް އެކުލަވައިލެވޭނެ،"\n"އަހަރެން ކުދި ރަށްރަށަށް ވެސް ދާނަން، އެ ރަށްރަށުން އަހަރެން ދިއުމުން ކުޑަ މުބާރާތެއް ނުވަތަ މެޗުތަކެއް އިންތިޒާމު ކުރެވިދާނެ، އެ މެޗުތަކުން އަހަންނަށް ހުނަރުވެރި ކުޅުންތެރިން ހޯދި ދާނެ."\nޝެގަޓް ވަނީ ގައުމީ ސްކޮޑުން އާ ކުޅުންތެރިންނަށް ފުރުސަތު ދީފަ އެވެ. އެގޮތުން ގްރީން ސްޓްރީޓްގެ އުރުމުން 17 އަހަރުގެ އަބްދުﷲ ޔާމީނު ހިމެނެ އެވެ. އަދި ކުލަބު އީގަލްސްގެ މުހައްމަދު ނާއިމުވެސް ހިމެނެ އެވެ.\nޝެގަޓް ބުނީ އެ ކުޅުންތެރިންނަށް ޕްރެޝާ ކުރިމަތި ނުވާނެ ގޮތަށް ހުރިހާ ފަރާތްތަކުންވެސް މަސައްކަތް ކުރުން އެދޭ ކަމަށެވެ. އޭނާ ބުނީ އެ ކުޅުންތެރިންނަކީ ރާއްޖޭގެ ކުރިމަގުގެ އުންމީދު ކަމަށެވެ.


ޚަބަރު | މާކުރަތު ކައުންސިލް އިދާރާ\nHome / ޚަބަރު\nމާކުރަތު ކައުންސިލަށް ފިޠުރު ޒަކާތަށް ލިބުނު ތަކެއްޗާއި އެތަކެތި ދޫކުރުން\n1441 ވަނަ އަހަރުގެ ފިޠުރު ޒަކާތް ބަލައިގަތުމުގެ މުއްދަތު 21 މެއި 2020 ވީ ބުރާސްފަތި ދުވަހުގެ މެންދުރު 12:00 އަށް ހަމަވިއިރު މާކުރަތު ކައުންސިލްގެ އިދާރާއަށް 1066 މީހުން ފިޠުރު ޒަކާތް ދައްކާފައިވެއެވެ. އެއީ އާދައިގެ ހަނޑުލުން 1054 މީހުންނަށް 12648.00 ރުފިޔާ، ބާސްމަތީ މޮޅު ހަނޑުލުން 1 މީހަކަށް 96.00 ރުފިޔާ، ބާސްމަތީ އާދައިގެ ހަނޑުލުން 1 މީހަކަށް 60.00 ރުފިޔާ އަދި ތައިލެންޑު ހަނޑުލުން 10 …\nކުރިއަށް އޮތް ފަސްއަހަރަށް އިންތިޚާބުވި އިންތިޚާބީ ރައީސް އަދި އިންތިޚާބީ ނައިބްރައީސް އަށް ރ. މާކުރަތު ރައްޔިތުންގެ ނަމުގައި މަރްޙަބާއާއި ތަޙުނިޔާ ދަންނަވަމެވެ\nމާކުރަތު ރައްޔިތުންގެ ދީނީ ފަންޑް ހިންގާ ބޭނުންކުރުމުގެ އުޞޫލު އާންމު ކުރުން\n“މާކުރަތު ރައްޔިތުންގެ ދީނީ ފަންޑް ހިންގާ ބޭނުން ކުރުމުގެ އުޞޫލު” ރ. މާކުރަތު ކައުންސިލްގެ 03 ވަނަ ދައުރުގެ 60 ވަނަ އާންމު ޖަލްސާއިން ފާސްކޮށް 02 އޯގަސްޓް 2018 ގައި އާންމުކޮށް އިޢުލާނުކޮށް ގެޒެޓުގައި ޝާއިޢުކޮށް އަމަލު ކުރަން ވަނީ ފެށިފައެވެ. މިއުސޫލުގެ މަޤްޞަދުތަކުގެ ތެރެގައި މާކުރަތުގެ ރައްޔިތުންނަށް ދީނީ ކަންކަމށް ހޭދަ ކުރުމުގެ ފުރުޞަތު ހޯދައިދީ ދީނީ އެކިއެކި ޕްރޮގްރާމްތަށް ހިންގުމަށް ދިމާވާ ފައިސާގެ ދަތިކަން ރައްޔިތުންނަށް …\nރަށުގެ މަގުތަކާއި ގޯޅިތަކަށް ނުކުމެފައިވާ ގަސްތައް ކޮށުމުގެ މަސައްކަތް ފެށުން\nރަށުގެ މަގުތަކާއި ގޯޅިތަކަށް ނުކުމުފައިވާ ގަސްތައް ކޮށުމުގެ މަސައްކަތް 30 ޖޫން 2018 ވީ ހޮނިހިރު ދުވަހުވަނީ ފެށިފައެވެ. މިމަސައްކަތުގެ ތެރެއިން ފުރަތަމަ ކޮށިފައިވަނީ މުޙައްމަދުރަސްގެފާނުމަގު (ދިގުމަގު) ގެ ހުޅަނގު އުތުރު ފަޅިއެވެ. މި މަސައްކަތް ކުރުމަށް ހަމަޖެހިފައިވަނީ ކޮންމެ ހަފުތާއެއްގެ ހޮނިހިރު ދުވަހުގެ ހެނދުނު 8:00 ން ހަވީރު 4:00 ށެވެ.\nރ. މާކުރަތު މަސްޖިދުލް އަންވާރުގައި ފިރިހެނުން ނަމާދު ކުރަން ފެށުން\nރ. މާކުރަތު މަސްޖިދުލް އަންވާރު، ފިރިހެނުން ނަމާދުކުރާ މިސްކިތެއްގެ ގޮތުގައި މިނިސްޓްރީ އޮފް އިސްލާމިކް އެފެއާޒުން ހަމަޖެއްސުމާއި ގުޅިގެން 28 ޖޫން 2018 ވީ އަންގާރަ ދުވަހުގެ މެންދުރު ނަމާދުން ފެށިގެން އެ މިސްކިތުގައި ފިރިހެނުން ނަމާދު ކުރަން ވަނީ ފަށާފައެވެ. މިސްކިތުގައި ބަންގި ގޮވައި އިމާމުވެ ނަމާދު ކުރެއްވީ ރ. މާކުރަތު ސާނިޔާ އަލްފާޟިލް އަޙްމަދު ނަސީރު އެވެ. މި މިސްކިތަކީ މީގެ ކުރިން އަންހެނުން ވަކިން ނަމާދު …\nހޭލުންތެރި ކުރުވުމުގެ ޕްރޮގްރާމް\nއެމް.އެން.ޑީ.އެފް އާއި ރ. މާކުރަތު ކައުންސިލް ގުޅިގެން ހިންގުމަށް ހަމަޖެހިފައިވާ ހޭލުންތެރި ކުރުވުމުގެ ޕްރޮގްރާމް ފެށިއްޖެއެވެ. މިޕްރޮގްރާމުގައި 110 ބޭފުޅުން ބައިވެރިވެފައިވެއެވެ. މިޕްރޮގްރާމުތަކުގެ ތެރޭގައި ހިމެނެނީ ، ފަސްޓް އެއިޑް، ސްވިމިންގ އެންޑް ރެސް ކިއު އަދި ފަޔަރ އެވެއަރނަސް އެވެ. މި ޕްރޮގްރާމްތަކުގައި ކިޔަވައި ދެއްވާނީ އެމް،އެން.ޑީ. އެފް ގެ ބޭފުޅުންނެވެ. މި ޕްރޮގްރާމް ތަކުގެ ބައިވެރިންނާ 26 ނޮވެމްބަރ 2017 ވީ އާދިއްތަ ދުވަހުގެ ރޭ 20:30 …\nމާކުރަތު ކައުންސިލްގެ7ވަނަ ޤުރުއާން ކިޔެވުމުގެ މުބާރާތުގެ އިނާމް ދިނުމުގެ ރަސްމިއްޔާތު\nމާކުރަތު ކައުންސިލުން އިންތިޒާމް ކޮށްގެން ބޭއްވީ ކީރިތި ޤުރުއާން ކިޔެވުމުގެ7ވަަނަ މުބާރާތް ނިމި އިނާމް ދިނިމުގެ ރަސްމިއްޔާތު 11 ފެބްރުއަރީ 2017 ވަނަ ދުވަހު ބާއްވައިފިއެވެ. 67 ބައިވެރިންނާއެކު ފެށި މި މުބާރާތުގެ އެކި އެކި ވަނަތަކަށް 12 ދަރިވަރަކު ވަނީ ހޮވިފައެވެ. މުޅި މުބާރާތުން 1 ވަނަ އަށް ހޮވިފައިވަނީ ޢާއިޝަތު ޔަޝްމީ ވަސީމް، މީނާޒް ރ.މާކުރަތު ، މުޅި މުބާރާތުން2ވަނަ އިސްމާޢީލް …\nމާކުރަތު ކައުންސިލްގެ7ވަނަ ޤުރުއާން މުބާރާތް ފަށައިފި\nމާކުރަތު ކައުންސިލުން އިންތިޒާމްކޮށްގެން ކޮންމެ އަހަރަކު ބާއްވަމުން އަންނަ ކީރިތި ޤުރުއާން ކިޔެވުމުގެ މުބާރާތް 10 ފެބްރުއަރީ 2017 ގައި ފަށައިފިއެވެ. މިއީ މިގޮތުން ބޭއްވޭ7ވަނަ މުބާރާތެވެ. ޖުމްލަ 67 ބައިވެރިންނާއެކު ފެށި މުބާރާތުގެ ކިޔެވުން ކުރިޔަށްދާނީ މާކުރަތު ސްކޫލް ހޯލްގައި އެކި ދަންފަޅިތަކަށް ބަހާލެވިގެން އެކި ދަންފަޅިތަކިގައި އެކި އުމުރުފުރައިގެ ކުދިން ކިޔަވާ ގޮތަށެވެ. މުބާރާތް ފެށުމުގެ ރަސްމިއްޔާތު ބޭއްވިގެން ދިޔައީ 10 ފެބްރުއަރީ 2017 …\nމާކުރަތު ކައުންސިލްގެ ވާދައިގެ ތައްޓަށް ކުޅޭ ފުޓްބޯޅަ މުބާރާތް ފަށައިފި\nމާކުރަތު ކައުންސިލުން އިންތިޒާމް ކޮށްގެން ބާއްވާ “މާކުރަތު ކައުންސިލްގެ ވާދައިގެ ތައްޓަށް ކުޅޭ ފުޓްބޯޅަ މުބާރާތް” 09 ޑިސެމްބަރ 2016 ވަނަ ދުވަހުގެ ހަވީރު 16:00 ގައި މާކުރަތު ރަސްމީ ފުޓްބޯޅަ ދަނޑުގައި ފަށައިފިއެވެ. މުބާރާތް ހުޅުވައިދެއްވީ ރ.އަތޮޅު ކައުންސިލްގެ ރައީސް އަލްފާޟިލް އަންވަރު އިބްރާހީމް އެވެ. މުބާރާތް ހުޅުވުމުގެ ގޮތުން ކުޅެވުނު އެކުވެރިކަމުގެ މެޗުގައި ބައްދަލުކުރީ ރައިޑާސް އެފްޓީ އާއި ރޯޅި އެފްސީ، މި މެޗް 1-0 ކުން ކާމިޔާބުކުރީ …\nރ.މާކުރަތު ކައުންސިލާއި ކިރިތި ޤުރުއާނާއިބެހޭ މަރުކަޒާއި ގުޅިގެން މާކުރަތުގައި ހިންގި ޤާރީކޯހުގެ 37 ދަރިވަރުން ދަސްވެނިވެއްޖެ\nރ.މާކުރަތު ކައުންސިލާއި ކީރިތި ޤުރުއާނާއިބެހޭ މަރުކަޒާއި ގުޅިގެން މާކުރަތުގައި 2015 ވަނަ އަހަރު ހިންގި ޤާރީކޯސް ލެވަލް 1 އަދި2ދަސްވެނިވި ކޯހުގެ ބައިވެރިންނަށް ސެޓްފިކެޓް ދިނުމުގެ ރަސްމިއަޔާތު 13 ޖުލައި 2016 ވަނަ ދުވަހުގެ ރޭ 20:30 ބާއްވައިފިއެވެ. މި ކޯހުގެ ލެވަލް 1 ގައި 42 ދަރިވަރުން ބައިވެރިވެ 23 ދަރިވަރުން ވަނީ ދަސްވެނިވެފައެވެ. އަދި ލެވަލް2ގައި 31 ދަރިވަރުން ބައިވެރިވެ 14 ދަރިވަރުންވަނީ ދަސްވެނިވެފައެވެ. …\nޕްރީސްކޫލު ޓީޗަރުކަމުގެ މަޤާމަށް ކުރިމަތި ލެއްވި ފަރާތްތަކުގެ މާކްސް ސީޓު (އޭ2 ފޯމް)\nއިޖްތިމާޢީ ސަރަޙައްދުތައް ކުނިކެހުމުގެ މަސައްތު މަޤާމަށް ކުރިމަތި ލެއްވިފަރާތްތަކުގެ އޭ2 ޝީޓު


SAFF Championship faskuree keehve?\nސާފް ޗެމްޕިއަންޝިޕް ފަސްކުރީ ކީއްވެ؟\nއިންޑިއާގެ ކުޅުންތެރިން 2015 ވަނަ އަހަރު ސާފް ޗެމްޕިއަންޝިޕް ކާމިޔާބުކުރުމަށް ފަހު އުފާފާޅުކުރަނީ. -- ފޮޓޯ: ސްޕޯޓްސްކީޑާ\nސާކް ސަރަހައްދުގެ އެންމެ ނުފޫޒު ގަދަ ގައުމަކީ އިންޑިއާ އެވެ. ކުޅިވަރުގެ ދާއިރާގައި ވެސް، ސާކް ސަރަހައްދުގައި އެންމެ ނުފޫޒާއި ބާރު ގަދަކޮށް ފެންނަނީ އިންޑިއާ އެވެ. ފުޓްބޯޅަ އަކީ އިންޑިއާގައި ނިސްބަތުން މާ މަގްބޫލު ކުޅިވަރަކަށް ނުވިޔަސް، ސަރަހައްދީ ފުޓްބޯޅާގައި އިންޑިއާ އަކީ އެންމެ ކާމިޔާބު ގައުމެވެ. އަދި ސަރަހައްދީ ފުޓްބޯޅަ ޖަމިއްޔާ ސާފްގައި އިންޑިއާގެ ނުފޫޒު ވަރަށް ގަދަ އެވެ. ކުރިން މި އަހަރުގެ ޑިސެމްބަރު މަހު އޮތް ސާފް ޗެމްޕިއަންޝިޕް، އަންނަ އަހަރުގެ މޭ މަހަށް ފަސްކުރުމުން ވެސް އެނގިގެންދިޔައީ ސަރަހައްދީ ފުޓްބޯޅަައިގައި އިންޑިއާގެ ނުފޫޒާއި އެ ގައުމުގެ މުހިންމު ކަމެވެ.\nބަންގްލަދޭޝްގައި މި އަހަރުގެ ޑިސެމްބަރު މަހު ބާއްވަން ޝެޑިއުލްކޮށްފައި އޮތް ސާފް ޗެމްޕިއަންޝިޕް އަންނަ އަހަރަށް ފަސްކުރަން އެދުނީ އިންޑިއާ އިންނެވެ. އެއީ ފީފާގެ 17 އަހަރުން ދަށުގެ ވޯލްޑް ކަޕް މި އަހަރު އެ ގައުމުގައި ބޭއްވާތީ، އިންޑިއަން ސުޕަ ލީގު މުބާރާތް ކުރީ އަހަރުތަކަށް ވުރެ ލަހުން ފެށޭތީ އެވެ. ޑިސެމްބަރު މަހު ސާފް ޗެމްޕިއަންޝިޕް ނުކުޅެވޭނެ ކަމަށް ބުނި ހަމައެކަނި ގައުމަކީ އިންޑިއާ އެވެ. ސާކްގައި ދެން ހަ ގައުމުން ވެސް ބޭނުުންވީ ޑިސެމްބަރު މަހު މުބާރާތް ކުޅޭށެވެ. އެކަމަކު "ބޮޑު ބާރު" ބޭނުންވި ގޮތަށް ސާފް އިން ސާފް ޗެމްޕިއަންޝިޕް ފަސްކުރީ އެވެ. ސާފް ޗެމްޕިއަންޝިޕް މޭ މަހަށް ފަސްކުރުމާއި، އިންޑިއާ އިން ވަނީ މުބާރާތުގައި ބައިވެރިވާނެ ކަމުގެ ޔަގީންކަން ދީފަ އެވެ.\n17 އަހަރުން ދަށުގެ ވޯލްޑް ކަޕް، އިންޑިއާ އަށް މާ މުހިންމު\nފީފާ 17 އަހަރުން ދަށުގެ ފީފާ ވޯލްޑް ކަޕް މި އަހަރު އިންޑިއާގައި ބޭއްވުމަށް އެ ގައުމުން ތައްޔާރުވަމުންދާތާ އަހަރުތަކެއްވެއްޖެ އެވެ. މިއީ އިންޑިއާ އިން ވަރަށް ބޮޑު ސަމާލުކަމެއް ދީގެން، ވަރަށް ފުރިހަމަ އަށް އިންތިޒާމްކުރަން ބޭނުންވާ މުބާރާތެެވެ. މިއީ ފީފާ ވޯލްޑް ކަޕެއް ދެކުނު އޭޝިއާގައި ބާއްވާ ފުރަތަމަ ފަހަރެވެ.\nސަތާރަ އަހަރުން ދަށުގެ ވޯލްޑް ކަޕް މި އަހަރު އިންޑިއާގައި ބާއްވާތީ އެ ގައުމުން ވަނީ އިންޑިއަން ސުޕަ ލީގު މުބާރާތް ކުރީ އަހަރުތަކަށްވުރެ ފަސްކޮށްފަ އެވެ. ކުރިން ޑިސެމްބަރު މަހު ސުޕަ ލީގު މުބާރާތް ނިމުނު ނަމަވެސް، މި އަހަރުގެ މުބާރާތް ޑިސެމްބަރު މަހުގެ ނިޔަލަށް ނުނިމޭނެ އެެވެ.\nއިންޑިއާގައި ފުޓްބޯޅައިގެ ފޯރި ގަދަކުރުމަށް 2014 ވަނަ އަހަރު ތައާރަފްކުރި އިންޑިއަން ސުޕަ ލީގަކީ ބޮޑު ހަރަދުތަކެއް ކޮށްގެން އެކުލަވާލާފައިވާ ޓީމުތަކެއް ވާދަކުރާ މުބާރާތެކެވެ. އިންޑިއާގެ ގައުމީ ޓީމުގެ ކުޅުންތެރިން ވެސް ސުޕަ ލީގުގެ ކްލަބުތަކަށް ކުޅެ އެވެ. އެހެންކަމުން އިންޑިއާ އިން ބޭނުންވަނީ އެ މުބާރާތަށް ފަހު ސާފް ޗެމްޕިއަންޝިޕް ބޭއްވުމަށެވެ.\nއިންޑިއާ ބޭނުން ގޮތަކަށް ނިންމުންމ އެެހެން ގައުމުތަކަށް ބޭ އިންސާފެއްތަ؟\nމި އަހަރުގެ ސާފް ޗެމްޕިއަންޝިޕް ފަސްކުރަން ސާފް އިން ނިންމީ އިންޑިއާގެ އެދުމަކަށެވެ. ސަބަބުތަކެއް ނެތިޔެސް ނޫނެވެ. އިންޑިއާއަކީ މި ސަރަހައްދުގެ އެންމެ ބޮޑު ގައުމެވެ. ފުޓްބޯޅައިގައި އެންމެ ފުރުސަތު ބޮޑު ގައުމެވެ. އެހެންކަމުން މުބާރާތް އިންތިޒާމްކުރާ ފަރާތުން ވެސް ބޭނުންވަނީ އިންޑިއާއާއެކު މުބާރާތް ބާއްވާށެވެ. މާކެޓިން ނަޒަރަކުން ބަލާއިރު ވެސް، ސާފްގެ އެންމެ ފަހު ޗެމްޕިއަން އަދި އެންމެ ކާމިޔާބު ގައުމު ކަމަށްވާ އިންޑިއާ ނުލައި މުބާރާތް ކުޅުމަކީ މުބާރާތަށް ލިބޭނެ ހީނަރު ކަމެކެވެ.\nސާފްގެ ކަންތައްތަކުގައި އާންމު ގޮތެއްގައި އެންމެ ގަދަ ބަސް ބުނާ ގައުމަކީ އިންޑިއާ އެވެ. ބޮޑެތި ނިންމުންތަކުގައި ސާފް އިން ބުރަވާނީ އިންޑިއާ އިން ބުރަވާ ކޮޅަކަށެވެ. މިއީ ޒަމާނުންސުރެ މިކަން ހިނގާ ގޮތެވެ. ސާފްގައި ހަތް ގައުމު (އަފްގާނިސްތާން މި ސަރަހައްދުން ވަކިވުމުގެ ކުރިން އަށް ގައުމު) އޮތް ނަމަވެސް، އިންޑިއާ ފިޔަވައި ދެން އޮތް ހަ ގައުމުގެ މާބޮޑު ބާރެއް ސާފްގައި ނޯވެ އެވެ.\nމޭ މަހު މުބާރާތް ބާއްވާ ނަމަ، ހުރިހާ ގައުމެއްގެ ކްލަބު ފުޓްބޯޯޅަ ކަލަންޑަރަށް ބަދަލު އަންނާނެ އެވެ. އަދި މޭ މަހަށް އޭއެފްސީ ކަޕްގެ ބައެއް މެޗުތައް ވެސް ޝެޑިއުލްކުރުމުގެ ފުރުސަތު ބޮޑެވެ. އެހެންކަމުން، ސާފް ޗެމްޕިއަންޝިޕް މޭ މަހަށް ފަސްކުރުމަކީ ގިނަ ގައުމުތަކުގެ ކްލަބު ފުޓްބޯޅައިގެ ކަލަންޑަރަށް އަސަރު ކުރާނެ ކަމެކެވެ.\n"އަސްލު ހަގީގަތަކީ ސާފް އަށް ހުރިހާ ކަމަކަށްވުރެ ބޮޑަށް މުހިންމު އިންޑިއާ އަމަލުކުރާ ގޮތެއް. އެހެން ގައުމުތަކަކީ ސާފް އަށް މާ މުހިންމު ބައެއް ނޫން،" ނޭޕާލް ފުޓްބޯޅައިގެ ތަޖުރިބާކާރެއް ބުންޏެވެ. "އެހެން ގައުމުތަކުގެ ބަހެއް ވެސް ސާފްގައި މުހިންމުވާންޖެހޭ. އަބަދު އިންޑިއާ އަށް ވިސްނައިގެން ނުތިބެވޭނެ."\nސާފް ސުޒުކީ ކަޕް އިންޑިއާ އެފްއޭއެމް


4 ފެބްރުވަރީ 2022 . ހުކުރު\nދިވެހި ބަހުގެ ބައިތަކާބެހޭ ގޮތުން ބަހުގެ ޢިލްމުވެރިން އެކި ގޮތްގޮތަށް ވާހަކަ ދައްކަވައެވެ. އަޅުގަނޑުގެ މިއަދުގެ މައުޟޫޢަކީ ނަންއިތުރެވެ. ނަންއިތުރަކީ ދިވެހި ބަހުގެ ބައެއްކަމާމެދަކު އެއްވެސް މީހަކު ދެބަހެއް ނުވެއެވެ. ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުން ނެރެފައިވާ 'ދިވެހި ބަހުގެ ގަވާއިދު 4، 3، 2، 1' ގެ 8 ވަނަ ޞަފްޙާގައި އޮތީ؛\n"ނަންއިތުރަކީ، ނަމަކަށް އިތުރު ސިފައެއް ނުވަތަ ބަޔާނެއް ގެނެސްދޭ ކޮންމެ ބަހެކެވެ.\nމިސާލު، ރީތި މަންޒަރެއް، ހަރުދަނާ މީހެއް، ކުޑަ ކުއްޖެއް، ބޭނުންތެރި ފޮތެއް.\nމި މިސާލު ތަކުގައި، "މަންޒަރެއް"، "މީހެއް"، "ކުއްޖެއް" "ފޮތެއް" މިއިން ކޮންމެ ލަފްޡަކީ ނަމެކެވެ. އެނަންތަކަށް އިތުރު ސިފަތަކެއް ނުވަތަ އިތުރު ބަޔާންތަކެއް ގެނެސްދެނީ، ރީތި، ހަރުދަނާ، ކުޑަ، ބޭނުންތެރި، މި ބަސްތަކެވެ. ވީމާ، މިއިން ކޮންމެ ބަހަކީ ނަންއިތުރެކެވެ."\nއިންސާނުންގެ ދިރިއުޅުމުގައާއި، ޤާނޫނީ ދާއިރާގައި، ބަހާއި ބަހުގެ ހަމަތަކާއި، ބަސް ބޭނުންކުރާ ގޮތަކީ، އެކަމުގެ މައްޗަށް ގިނަ ކަންތައްތަކެއް ތަރުތީބުވެގެން އަންނަ ކަންކަމެވެ. ވަކިން ޚާއްޞަކޮށް ނަންއިތުރަކީ، ނަންއިތުރު އޮންނަ ޖުމްލައިގައި އޮންނަ ޢިބާރާތަށް އެތައް ބަދަލުތަކެއް ގެނުވާވެސް އެއްޗެކެވެ. ނަންއިތުރު ވަކިކުރަން އެނގުމަކީ މުހިންމު ހުނަރެކެވެ.\nމިސާލަކަށް، "ފަސް އަތްގަނޑުލީ ގޮނޑި" އޭ ބުނުމުން، އެތަނުގައި އޮތް ނަންއިތުރު ނިސްބަތްވަނީ ގޮނޑިއަށްތޯ ނުވަތަ އަތްގަނޑަށްތޯ ނިންމާ ގޮތެއްގެ މައްޗަށް މުޅި ޢިބާރާތުގެ މާނަ ބަދަލުވެއެވެ. އަތްގަނޑުލީ ފަސްގޮނޑިތޯ ނުވަތަ ފަސް އަތްގަނޑު ލާފަ ހުރި އެންމެ ގޮނޑިއެއްތޯ؟\nޢާންމު ބަހުރުވައިގައި ދެން ދިމާވާ ކަމަކީ ބޭކާރު ގޮތުގައި (ނަންއިތުރު ހިމެނޭ ގޮތުން) ބަސް ބޭނުންކުރުމެވެ. މިސާލަކަށް، މީހަކު ދެކެ ލޯބިވާނަމަ، އެކި ދަރަޖަތަކަށް ލޯބިވެވެއެވެ. އާދައިގެ ވަރަށް ލޯބިވާނަމަ ބުނާނީ ލޯބިވާކަމަށެވެ. އެއަށްވުރެ ބޮޑަށް ނަމަ، "ވަރަށް ލޯބިވާ" ކަމަށެވެ. ނަމަވެސް، ހަމަ ކޮންމެ ފަހަރަކު "ވަރަށް ލޯބި" ވާނަމަ، އާދައިގެ ވަރަކަށް ލޯބިވާ ޙާލަތެއް ނާންނާނެއެވެ. ނަންއިތުރު ބޭނުންކުރުމުގައި ސަމާލުވާންޖެހެނީ، ނަންއިތުރުން، އެމީހަކާމެދު ތިމާ ދެކޭ ގޮތާއި އިޙުސާސްވާގޮތް ކިޔައިދެވޭތީއެވެ. ހަމަ އެގޮތަށް، ރީތި މަލާއި، ވަރަށް ރީތި މަލެވެ. މީރުވަސްދުވާ މަލާއި ވަރަށް މީރުވަސްދުވާ މަލެވެ.\nޤާނޫނީ ދާއިރާގައި، ނަންއިތުރަށް ޚާއްޞަ މަޤާމެއް ދެވެއެވެ. ޤާނޫނުތަކުގައި ނަންއިތުރު ގެނެސްފައި ހުރެއެވެ. ޤާނޫނު ނަންބަރު 2009/9 (ރައީސުލްޖުމްހޫރިއްޔާކަން ކޮށްފައިވާ މީހަކަށް ދޭންޖެހޭ ރައްކާތެރިކަމާއި ޢިނާޔަތްތަކާބެހޭ ޤާނޫނު) ގެ2ވަނަ މާއްދާގެ (ށ) ގައި އޮތީ، "ރައީސުލްޖުމްހޫރިއްޔާގެ މަޤާމުން ވަކިވެފައިވާ މީހަކަށް ރަސްމީ ގޮތުން މުޚާޠަބުކުރުމުގައި، އެމީހެއްގެ ނަމުގެ ކުރިއަށް "ރައީސް" މި ލަޤަބު ބޭނުންކުރެވިދާނެ" ކަމަށެވެ. ކޮން ރައީސެއްތޯ؟ ރައީސް މައުމޫން، ރައީސް ނަޝީދު އަދި ރައީސް ޔާމީނެވެ. ކޮންމެ ކޮންމެ މައުމޫނެއް ނޫނެވެ. ރައީސް މައުމޫނެވެ. ހަމަ އެގޮތަށް، ޤާނޫނު ނަންބަރު 97/1 (ދިވެހިރާއްޖޭގެ ޢިއްޒަތުގެ ޤާނޫނު) ގެ 10 ވަނަ މާއްދާއިން ބާރު ލިބިގެން، ނިޝާން ޣާޒީގެ ޢިއްޒަތް ލިބިފައިވާ މީހުންގެ ނަމުގެ ކުރިއަށް ނަންއިތުރެއްގެ ގޮތުގައި "އަލްޣާޒީ" ބޭނުންކުރެވިދާނެކަމަށް އޮވެއެވެ.\nޢާންމު ބަހުރުވައިގައި، ލޯބިވާ މީހާއާއި ވަރަށް ލޯބިވާ މީހާއާ ތަފާތު ކުރުމަށް ނަންއިތުރު ބޭނުންކުރަމުން ޢަމަލީ ތަފާތެއް (މިކަމާ އަޅުގަނޑު މުޅިއަކުން އެއްބަހެއްނޫނެވެ،) ނުފެނުނަސް، ޤާނޫނީ ގޮތުން ބަނދެވޭ އެއްބަސްވުންތަކާއި ޤާނޫނުގައި ތަކުގައި ހުންނަ ނަންއިތުރުގެ ސަބަބުން ޤާނޫނީ ޒިންމާ އުފުލަންޖެހޭތަން އާދެއެވެ.\nމިސާލަކަށް، ވަކި ފައިސާއެއް ވަކި ތަނެއްގައި ރައްކާކުރުމަށް މީހަކު އެއްބަސްވާ ޙާލަތެއްގައި، އެއްބަސްވުމުގައި އެފައިސާގެ ވާހަކަ ގެނެސްފައި އޮތްއިރު، އެފައިސާއަކީ މިވެނި ތަނަކުން، މިވެނި މީހަކު އަތުން ލިބުނު މިވެނި ޢަދަދެއްގެ ފައިސާކަމަށް، ނަންއިތުރެއްގެ ޒަރީޢާއިން ވަކިކޮށް ޚާއްޞަ ކޮށްފައިވާނަމަ، ހަމަ ކޮންމެ ފައިސާއެއް ރައްކާކުރުމަކުން ނުފުދޭނެއެވެ. އެފައިސާއަކީ ހަމަ ކޮންމެ ކޮންމެ ފައިސާއެއް ނޫނެވެ. އެފައިސާއަކީ، ނަންއިތުރުގައި ކިޔައިދީފައި އޮތް ވަކި ޚާއްޞަ ފައިސާއެވެ.\nތެދެކެވެ. ފައިސާއަކީ ފައިސާއެވެ. އެފައިސާއަކަސް، އެހެން ފައިސާއަކަސް، ފައިސާއަކީ ފައިސާއެވެ. ނަމަވެސް، އެއްބަސްވުމުގައި އޮތް ނަންއިތުރުގެ ނަތީޖާއަކީ، އެފައިސާއަކީ، ވަކި މިވެނި ދުވަހަކު، ވަކި މިވެނި މީހަކު އަތުން ލިބުނު މިވެނި ޢަދަދެއްގެ ފައިސާއަށްވީއެވެ. އެހިސާބުން، ހަމަ އެދުވަހު، އެމީހާ އަތުން ލިބުނު، އެޢަދަދުގެ ފައިސާގެ ނޫޓުތަކާއި އެފައިސާގެ ނޫޓުތަކުގެ ސީރިއަލް ނަންބަރުތައް ދިމާކޮށްގެން، އެފައިސާ ރައްކާކުރަން އެއޮތީ އެއްބަސްވެފައެވެ. އެކަމަކީ އެއްބަސްވުމުގެ ބައިވެރިންގެ ނިޔަތް ނޫންނަމަ، ނަންއިތުރެއް ނުގެނައީހެވެ. މިއީ، ނަންއިތުރެއްގެ ސަބަބުން ޤާނޫނީ ޒިންމާއެއް އުފުލަންޖެހިދާނެ ޙާލަތެކެވެ.\nކުށްކޮށްގެން ހޯދާ ފައިސާއާގުޅޭ ކަމެއްގައިނަމަ، ޤާނޫނުގެ މަޤްޞަދަކީ، ކުށްކޮށްގެން ހޯދާފައިވާ ފައިސާ ބާޒާރުގައި ދައުރުކުރުން ހުއްޓުވުމެވެ. މަތީގައި ދެންނެވި މިސާލުގައި، ނަންއިތުރެއް ބޭނުންކޮށްގެން، އެފައިސާ ވަކިކޮށް، ޚާއްޞަކޮށްފައި އެއޮތީ މުހިންމު ޤާނޫނީ އަދި އިޤްޠިޞާދީ ނަތީޖާއެއް ނެރުމަށެވެ. ކުށްކޮށްގެން ހޯދި ފައިސާ ބާޒާރުން ނެރުމަށެވެ. ނަންއިތުރު ނެތްނަމަ، ނުވަތަ އެތަނުގައި އޮތީ ވަކި މާނައެއްނެތި ލިޔެފައި އޮތް ނަންއިތުރެއްކަމަށް ބަލައިފިނަމަ، ޤާނޫނުގެ މަޤްޞަދެއް ޙާޞިލެއް ނުވާނެއެވެ. ކުށްކޮށްގެން ހޯދި ފައިސާ ބާޒާރުގައި ދާނީ ދައުރުވަމުންނެވެ. މާނަކުރުމުގެ ހަމަތައް ބަޔާންކުރުމާބެހޭ ޤާނޫނުތައް ބާރުއަޅަނީ، ޤާނޫނެއްގެ މަޤްޞަދު ގެއްލޭނެ ގޮތަކަށް އެއްވެސް ޢިބާރާތެއް މާނަ ނުކުރުމަށެވެ.\nޤާނޫނީ ކަންކަމުގައާއި، އަޅުގަނޑުމެން ޢާންމު ދިރިއުޅުމުގައިވެސް، ނަންއިތުރު ޖެހުމުގައި ސަމާލުވާންޖެހެއެވެ. ކޮންމެހެން ބޭނުންކުރަން ޖެހިގެން ނޫނީ ނަންއިތުރު ބޭނުން ނުކުރަންވީއެވެ. ބޭނުންކުރާނަމަ، އެނަންއިތުރުން އުފައްދާ މާނައިގެ ފުރިހަމަ ޒިންމާ އުފުލަންޖެހޭނެއެވެ.\n[ފޮޓޯ: މިހާރު ނޫސް]


Buffulhi dhey nama vaaitheriakah vumuge furusathu bodu | Mihaaru\n23 ޖެނުއަރީ 2019 - 07:24\nވާތްތެރިއަކަށްވުމަކީ ޖެނެޓިކްސްއާ ގުޅުން ހުރި ކަމަކަށް ވިޔަސް، އުމުރުން ނުވަ މަސް ވުމުގެ ކުރިން ބުއްފުޅި ދޭ ކުދިން ވާތްތެރިއަކަށް ވުމުގެ ފުރުސަތު، ގާތުންދޭ ކުދިންނާ އަޅާބަލާއިރު ބޮޑު ކަމަށް ދިރާސާއަކުން ދައްކައިފި އެވެ.\nލޭޓަރިލިޓީ: އެސިމެޓްރީސް އޮފް ބޮޑީ، ބްރެއިން އެންޑް ކޮގްނިޝަން ޖާނަލްގައި ޝާއިއުކޮށްފައިވާ ދިރާސާގައި ބުނީ މިއީ 62،219 މައިންނާއި ކުދިން ބައިވެރިކުރި ދިރާސާއެއް ކަމަށެވެ. މި ކުދިންގެ ތެރޭގައި ހިމެނެނީ ގާތުން ދިން ކުދިންނާއި ބުއްފުޅި ދިން ކުދިންނެވެ.\nދިރާސާ ޓީމުން ބުނީ މި ކުދިންގެ ތެރެއިން ވާތްތެރިން މަދީ ގާތުން ދިން ކުދިންގެ ތެރޭގައި ކަމަށެވެ.\nޔުނިވަސިޓީ އޮފް ވޮޝިންޓަންގެ ޕްރޮފެސަރެއް ކަމަށްވާ ފިލިޕޭ ހުޖޯލް ވިދާޅުވީ ގާތުން ދޭ ކުދިންގެ ސިކުނޑި ފުރިހަމަވުމުގެ މަރުހަލާ ރަނގަޅަށް ކުރިއަށްދަނީ ކަމަށް ވެދާނެ ކަމަށެވެ.\n"ރަހިމުގައި ދަރިފުޅު އަށަގަނެ ބޮޑުވަމުން އަންނައިރު ވެސް ވާތްތެރިއަކަށް ވުމަށް މެދުވެރިވާ ކަންކަން ހިނގާނެ. އެކަމަކު އުފަން ވުމަށް ފަހު ކުއްޖާ އަށް ކާންދޭ ގޮތަކީ ވެސް ވާތްތެރިއަކަށް ނުވަތަ ކަނާތްތެރިއަކަށް ވުމަށް ވެސް މެދުވެރިވާ ކަމެއް،" ސައިންސް ޑެއިލީ އަށް ފިލިޕޭ ވިދާޅުވި އެވެ.\nއޭނާ ވިދާޅުވީ ގިނަ ދުވަހު ގާތުން ދޭ ނަމަ، ވާތްތެރިއަކަށް ވުމުގެ ފުރުސަތު ކުޑަކަން ވެސް ދިރާސާއިން ފާހަގަވި ކަމަށެވެ.\nނަމަވެސް މި ދިރާސާއާ ބެހޭ މަޝްވަރާތަކުގައި، ތަޖުރިބާކާރުން ވިދާޅުވީ ވާތްތެރިންނަށް ވީ ކުދިންގެ ނިސްބަތަކީ ބުއްފުޅި ދިން ކުދިންގެ ތެރެއިން އެންމެ 22 ޕަސެންޓް ކަމަށެވެ. ނަމަވެސް މިއީ ވެސް ޝައުގުވެރި މިންވަރެއް ކަމަށް ބުނެފައިވެ އެވެ.


ރައީސް ޔާމީން އަކީ ކުށްވެރިއެއް ނޫންކަން ކަށަވަރުވެއްޖެ: އަބްދުއްރަހީމް – DhiDaily\nރައީސް ޔާމީން އަކީ ކުށްވެރިއެއް ނޫންކަން ކަށަވަރުވެއްޖެ: އަބްދުއްރަހީމް\nއެމްއެމްޕީއާރްސީގެ މައްސަލަ އިން އަނެއްކާވެސް ކަށަވަރުވެގެން މިދިޔައީ ކުރީގެ ރައީސް އަބްދުﷲ ޔާމީން އަކީ ކުށްވެރިއެއް ނޫން ކަމަށް އިދިކޮޅު ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވެއްޖެއެވެ.\nއެގޮތުން އަބްދުއްރަހީމް ކުރެއްވި ޓްވީޓެއްގައި ވިދާޅުވެފައި ވަނީ އެމްއެމްޕީއާރްސީގެ މައްސަލަ އިން ރައީސް ޔާމިން އަކީ ކުށްވެރިއެއް ނޫންކަން ކަށަވަރުވެއްޖެ ކަމަށެވެ. އަދި ގަސްދުގައި މި ސަރުކާރުން ޔާމީނަށް އަނިޔާކުރާކަން ވެސް ހާމަވެގެން ގޮސްފައިވާ ކަމަށް އަބްދުއްރަހީމް ވިދާޅުވިއެވެ.\n”އެމްއެމްޕީއާރްސީގެ މައްސަލައިން އަނެއްކާވެސް ކަށަވަރު ވެގެން މިދިޔައީ ރައީސް ޔާމީން އަކީ ކުއްވެރިއެއް ނޫންކަން. ގަސްދުގައި މި ސަރުކާރުން ރައީސް ޔާމިންއަށް އަނިޔާ ކުރާކަން.“ އަބްދުއްރަހީމް ވިދާޅުވެފައި ވެއެވެ.\nއަދީބުގެ މައްސަލައިގައި މިއަދު އޮންލައިންކޮށް ބޭއްވި އަޑުއެހުމުގައި މައްސަލަ ބެއްލެވި ގާޒީ އިސްމާއީލް ރަޝީދު ވިދާޅުވީ ހުކުމް ތަންފީޒު ކުރަމުން ގެންދާ ގައިދީއަކަށް ބޭސްފަރުވާ ދިނުމަކީ ދައުލަތުގެ މައްޗަށް ލާޒިމް ކަމެއް ކަމަށެވެ.\nގާޒީ ވިދާޅުވީ އަދީބާއިއެކު އިއުތިރާފު އެއްބަސްވުމެއް ހެދުމުގައި ޕްރޮސިކިއުޓަރު ޖެނެރަލް އާއި އަދި ފުލުހުން އަމަލު ކޮށްފައި ވަނީ ގާނޫނާއި ހިލާފަށް ކަމަށެވެ. ބޭސްފަރުވާގެ ކަންކަމުގައި ޕީޖީގެ އެއްވެސް ދައުރެއް ނޯންނާނެ ކަމަށެވެ.\nބޭސްފަރުވާ ލިބޭނީ ވަކި ކުށްތަކަކަށް އިއުތިރާފްވުމުން ކަމަށް ޝަރުތުކޮށް، އެއްބަސްވުން ހެދުމުގެ ބާރެއް ދައުލަަތަށް ނޯންނާނެ ކަމަށާއި އެއީ ޓޯޗާގެ އަމަލެއްގެ ގޮތުގައި ބެލެވިދާނެ ކަމެއް ކަމަށް ވެސް ގާޒީ ވިދާޅުވިއެވެ.\nދައުލަތުގެ ޚަރަދުގައި ބޮޑެތި ބަލިތަކަށް ފަރުވާކުރެވޭނެ ގޮތް ރ.ޔާމިން ހަމަޖައްސައިދިން: ޑރ.ޚަލީލް\nމާލެއިން ރަށްރަށަށްދާ މީހުން ކަރަންޓީނުވާން މަޖުބޫރުކޮށްފި\nމާލޭ ސަރަހައްދުގައި އަނެއްކާ ވެސް ކާފިއު އިއުލާނުކޮށްފި


BML in American express platinum card tha’aarafkohfi\nބީއެމްއެލް އިން އެމެރިކަން އެކްސްޕްރެސް ޕްލެޓިނަމް ކާޑު ތައާރަފްކޮށްފި\nބޭންކް އޮފް މޯލްޑިވްސް (ބީއެމްއެލް) އިން އެމެރިކަން އެކްސްޕްރެސް ޕްލެޓިނަމް ކްރެޑިޓް ކާޑު ރާއްޖޭގައި ތައާރަފް ކޮށްފިއެވެ. މި ކާޑު ބޭނުންކުރާ ކަސްޓަމަރުންނަށް ދަތުރުތަކާއި، ހޮޓެލް ބުކިންގ އަދި ވިޔަފާރިތަކުން ވަރަށް ހާއްސަ އޮފަރތަކެއް ލިބިގެންދާނެއެވެ. އެމެރިކަން އެކްސްޕްރެސް ޕްލެޓިނަމް ކްރެޑިޓް ކާޑު ލޯންޗް ކޮށްދެއްވީ މިރޭ ކުރުނބާ މޯލްޑިވްސް ގައި ބޭއްވުނު ހާއްސަ ހަފްލާއެއްގައި މިނިސްޓަރ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ މުހައްމަދު އަސްލަމެވެ.\nމި ހިދުމަތާއި ގުޅޭ ގޮތުން ވާހަކަފުޅު ދައްކަވަމުން ބީއެމްއެލްގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔަރ ވިދާޅުވީ ހާއްސަ އިނާޔަތްތަކާއި އަގުހުރި ޚިދުމަތްތަކެއް އެކުލެވޭ ދުނިޔޭގެ ފެންވަރުގައި ފާހަގަ ކޮށްލެވޭ އެމެރިކަން އެކްސްޕްރެސް ޕްލެޓިނަމް ކްރެޑިޓް ކާޑު ދިވެހިރާއްޖެއަށް ތައާރަފްކުރެވިގެންދިޔުމަކީ ލިބޭ ވަރަށް ބޮޑު އުފަލެއް ކަމަށެވެ.\nއެމެރިކަން އެކްސްޕްރެސް ޕްލެޓިނަމް ކާޑު ތައާރަފް ކުރުމާއި ގުޅޭ ގޮތުން އެމެރިކަން އެކްސްޕްރެސް ގެ ދެކުނު އޭޝިޔާގެ ވައިސް ޕްރެޒިޑެންޓް އަދި ގްލޯބަލް ނެޓްވޯކް ސަރވިސަސްގެ ބިޒްނަސް ހެޑް ދިވްޔާ ޖެއިން ވިދާޅުވީ ބޭންކް އޮފް މޯލްޑިވްސް އާއެކު 2004 އިން ފެށިގެން ގާއިމް ކުރެވިފައިވާ ޒަމާންވީ ގުޅުމަކީ އިހުތިރާމު ކުރާ އަދި އަގުވަޒަން ކުރާ ގުޅުމެއް ކަމަށެވެ.\n“ޕްލެޓިނަމް ކްރެޑިޓް ކާޑު އިފްތިތާޙް ކުރެވިގެން ދިއުމާއެކު ދިވެހީންނަށް މިކާޑު މެދުވެރިކޮށް، އެމެރިކަން އެކްސްޕްރެސް ބްރޭންޑުގެ ފުޅާ ޚިދުމަތްތައް މަގުފަހިވުމުގެ އިތުރުން، ބޭންކް އޮފް މޯލްޑިވްސްއާއި ގުޅިފައިވާ ބައިނަލްއަޤްވާމީ ވިއުގައާއި އަދި ދިވެހި ބޭންކިންގެ ފަންނީ ތަޖްރިބާ މި ޚިދުމަތުގައި ހިމެނިގެންދާނެއެވެ. މި އައު ޚިދުމަތާއެކު މި ބްރޭންޑަށް ލިބޭ ތަރުހީބު އިތުރުވެ، ބޭންކުގެ ކަސްޓަމަރުންގެ އަދަދު އިތުރު ވެގެންދާނެކަމަށް ޔަގީންކުރަން.”\nބޭންކް އޮފް މޯލްޑިވްސް އަކީ ރާއްޖޭގައި އެމެރިކަން އެކްސްޕްރެސް ކާޑު ދޫކުރާ އަދި މާޗަންޓް ހިދުމަތް ފޯރުކޮށްދޭ ހަމައެކަނި ބޭންކެވެ. މުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 37 ބްރާންޗް، 50 ސެލްފްސަރވިސް ބޭންކިންގ ސެންޓަރ، 115 އޭޓީއެމް، 277 ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.


kadhdhoo airport international airport akah badhalu koh gan hospital tertiary hospital akah badhalu kuraana - raees solih\nގަމު ހޮސްޕިޓަލް ޓާޝަރީ ހޮސްޕިޓަލަކޮށް ކައްދޫ ...\nލ. ގަމު ރީޖަނަލް ހޮސްޕިޓަލު ޓާޝަރީ ހޮސްޕިޓަލަކަށް ބަދަލުކޮށް ލ. ކައްދޫ އެއާޕޯޓް އިންޓަނޭޝަނަލް އެއާޕޯޓަކަށް ބަދަލުކޮށް ތަރައްގީގެ މަޝްރޫއުތައް ހިންގުމުގައި ލ. އަތޮޅަށް ބޮޑު އިސްކަމެއް ދެއްވާނެކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nރައީސް ސޯލިހު މިހެން ވިދާޅުވީ “އެޖެންޑާ 19 ހައްދުންމަތީ ކޮންފަރެންސް”ގެ ނަމުގައި ލ. ގަމު ގައި ބޭއްވި ބައްދަލުވުމެއްގައި ވާހަކަފުޅު ދައްކަވަމުންނެވެ.\nމިބައްދަލުވުމުގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ “އައްސޭރި ޓުއަރިޒަމް ޒޯން” އަލުން ތަރައްގީކުރުމުގެ މަސައްކަތް މިހާރު ފަށާފައިވާކަމަށާ މި ބަދަލުތަކާ އެކު ހައްދުންމަތި ވާނީ، ވަޒީފާތައް އުފެދިފައިވާ ވިޔަފާރިތައް ކުރިއަރާފައިވާ އަތޮޅަކަށްކަމަށެވެ. އަދި އޭގެ ސަބަބުން ލިބޭ ފައިސާ ގިނަވެ ލ.އަތޮޅަށް ލިބޭނެ ތަނަވަސްކަން އިތުރުވެގެންދާނެކަމަށް ވެސް ރައީސް ސޯލިހު ވިދާޅުވި އެވެ.\nރައީސް ސޯލިހު ވިދާޅުވީ ހައްދުންމައްޗަކީ އެންމެ ބޮޑަށް ތަރައްގީކުރަން ޖެހޭ އެއް ދާއިރާ ކަމަށެވެ. އެގޮތުން އެއީ ބިން ބޮޑު، ގުދުރަތީ ވަސީލަތްތައް ގިނަ، ބޭނުންތެރި މަސައްކަތްތަކެއް ކުރެވޭނެ ސަރަހައްދެއް ކަމަށް ވިދާޅުވިއެވެ.\nއެހެންކަމުން ތަރައްގީ މަޝްރޫއުތައް ހިންގުމުގައި ލ،އަތޮޅަށް ބޮޑު އިސްކަމެއް ދީފައިވާ ކަމަށް ރައީސް ވިދާޅުވި އެވެ.\nކޮވިޑް-19 އިން ރައްކާތެރިވުމުގެ ފިޔަވަޅެއްގެ ގޮތުން އަންނަ ހަފްތާގައިވެސް ސްކޫލްތައް ބަންދުކުރާނެކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ހާމަކުރައްވައިފިއެވެ. ...


MMPRC massala lasviya nudhee kolhehgai jassaanan: PG - vNews.mv\nއެމްއެމްޕީއާރްސީގެ މައްސަލަ ލަސްވިޔަނުދީ ކޮޅެއްގައި ޖައްސާނަން: ޕީޖީ\nޝުރުފާ މުޙައްމަދު 12 February 2020, 19:18\nރާއްޖޭގައި މިހާތަނށް ހިނގި އެންމެ ބޮޑު ޚިޔާނާތުގެ މައްސަލަ ކަމަށްވާ މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން، އެމްއެމްޕީއާރްސީގެ މައްސަލަ ހުއްޓި ލަސްވަމުންދާ ކަމަށާއި، އެމައްސަލާގައި ވީ އެންމެ އަވަހަކަށް ނިންމަން މަސައްކަތް ކުރަމުން އަންނަ ކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވެއްޖެއެވެ.\nޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވީ، އެއްވެސް މައްސަލައެއް އެގޮތަށް ދިގުލައިގެން ދިޔުމަކީ ވަރަށް ކަންބޮޑުވެވަޑައިގަންނަވާ ކަމެއް ކަމަށެވެ. އަދި ވަކިން ޚާއްސަކޮށް މި މައްސަލައަކީ ދައުލަތުގެ އިސްވެރިންތަކެއްގެ މައްޗަށްވެސް ތުުހުމަތުގެ އިނގިލިތަކެއް އޮތް މައްސަލައަކަށް ވުމުން މި މައްސަލަ ވީ އެންމެ އަވަހަކަށް ނިންމުމަކީ އެންމެ ރަނގަޅު ގޮތް ކަމުގައި ގަބޫލުކުރައްވާ ކަމަށެވެ.\nޝަމީމް ވިދާޅުވީ ހިޔާނާތުން މަންފާވި މީހުންގެ ލިސްޓު އެގޮތުގައި އޮތުން ރަނގަޅެއް ނޫން ކަމަށާއި އެވަރުގެ ބޮޑު ތުހުމަތެއް ބައެއްގެ ބޮލުގައި އަޅުވާފައި އެކަން ދެމިއޮތުމަކީ ދައުލަތަށް އިތުބާރު ގެއްލޭނެ ކަމެއް ކަމަށެވެ. އެހެންކަމުން އެ މައްސަލާގައި އެބައެއްގެ މައްޗަށް ދައުވާ ކުރުމަށް ނުވަތަ ނުކުރުމަށް ނިންމާ ކޮންމެވެސް އެއްކޮޅެއްގައި ޖައްސާނެ ކަމަށް ޝަމީމް ވިދާޅުވިއެވެ.\n"މިސާލަކަށް ސިފައިންނާއި ފުލުހުންނާއި ބައެއް ކޮމިޝަންތަކުގެ މެންބަރުންފަދަ މީހުންގެ ކަންތައްތައް ކޮޅެއްގައި ޖައްސަންޖެހޭ. އެމީހުންގެ މައްޗަށް ތުހުމަތު އުފެދޭގޮތަށް ބާއްވައިގެން ކުރިޔަށް ގެންދިޔައީމަ މުޅި ނިޒާމާ ދޭތެރޭގައި އިތުބާރު ގެއްލޭގޮތް އެބަވޭ. އެހެންވެ އެކަން އެބަ އަވަސް ކުރަންޖެހޭ ކުރިޔަށް އޮތްތަނުގައި އެއްގޮތަކަށް ނިންމާނަން،"\nޝަމީމް ވިދާޅުވީ މިދޭތެރެއިން އެމައްސަލަ ވަރަށް ބާރަށް ކުރިއަށްދިޔަ ކަމަށެވެ. އެކަމަކު ވަކި ހިސާބަކަށް އައިސް އަނެއްކާވެސް ހުއްޓިފައިވާ ކަމަށެވެ.\nއެ މައްސަލަ ވީ އެންމެ އަވަހަކަށް ކުރިއަށް ގެންދިޔުމުގެ މަސައްކަތް މިހާރުވެސް ކުރަމުންދާ ކަމަށް ޝަމީމް ވިދާޅުވިއެވެ. އެގޮތުން އެމައްސަލަ ބެލުމަށް ކަމާބެހޭ އިދާރާތަކާ، ބައްދަލުކުރައްވާފައި ވާނެކަން ޝަމީމް ފާހަގަކުރެއްވިއެވެ.\n"މިހާރު ހުރިހާ މުއައްސަސާތަކާ ބައްދަލު ކުރަމުން މިދަނީ އަޅުގަނޑުމެން ވާނެ ގަވަރްނަރާވެސް ބައްދަލުކޮށްފައި. އަދި އޭސީސީގެ ރައީސާއި ވެރިންނާވެސް ބައްދަލުކޮށް މަސައްކަތް ކުރިޔަށް ގެންދާނެ ގޮތަކާ ބެހޭގޮތުން ވާހަކަދެކެވި ކުރިޔަށްދަނީ. ކުރިޔަށް އޮތްތަނުގައި މިހާރަށްވުރެ ބާރަށް މިމަސައްކަތް ހިނގާނެ،"\nޝަމީމް ވިދާޅުވީ އެމައްސަލަ ވަކި ބަޔަކަށް ޓާގެޓްކޮށްގެން ކުރިޔަށް ގެންދިޔުމަކީ ރަނގަޅުގޮތް ކަމަށެވެ. ނަމަވެސް ލިސްޓުގައި ދައުލަތުގެ މުއައްސަސާތަކުގައި ތިބި މީހުންގެ މައްސަލަތަކާއި އޭރުވެސް ދައުތަލުގެ މުއައްސަސާތަކުގައި ތިބި މީހުންގެ މައްސަލަތައް ހުރުމުން އެކަން އަވަހަށް ނިންމަންޖެހޭ ކަމަށެވެ.\nހުސައިން ޝަމީމް ރާއްޖެ އެމްއެމްޕީއާރްސީ ޕްރޮސެކިއުޓާ ގެނެރަލް\nހީ އިސް މޭކިން ޓޫ މެނީ ޕްރޮމިސަސް. ނަތިންގ ހޭސްބީން ޑަންޔެޓް.


Jaluge haalathah badhaleh naadhey!\nމި ސަރުކާރަށް އަހަރެއް ފުރެންދާއިރު ޖަލުގެ ޙާލަތު ހުރީ އިހަށްވެސް އެކަން ހުރި ގޮތަށް\nޖަލުން ބޭރާ މުޢާމަލާތުކުރާނޭ ރަސްމީ ގޮތްތަކެއް އަދިވެސް ހަމަޖެހިފައެއް ނެތް\nނިދާނޭ ގޮދަޑިއެއް ދިނުމަކީ އަދިވެސް ޖަލުގައި އޮންނަ ސަގާފަތެއް ނޫން\nކ. މާލެ |3އޮކްޓޯބަރ 2019 | ބުރާސްފަތި 18:28 | 2,932\nމާފުށި ޖަލު - ރާއްޖެ އެމްވީ\nމި ސަރުކާރުގެ މަތީފަޑި އުފެދުނީ ޖަލުގެ ތޭރިތަކުގެ އެތެރެއިންނޭ ދެންނެވުން ދޮގަކަށް ނުވާނެއެވެ. އެގްޒެކެޓިވް ޑިރެކްޓަރުންގެ ގޮތުގައި ތިއްބެވި ބޭފުޅުންނާ ހަމައިން ފެށިގެން ގޮސް ރައީސުލްޖުމްހޫރިއްޔާއާ ހަމައަށް ހުރިހައި ސިޔާސީ ބޭފުޅުންމެ ޖަލުގެ ގޮޅި ތަޖުރިބާ ކުރެއްވިއެވެ. މިހާރުގެ ރައީސުލްޖުމްހޫރިއްޔާ ޖަލުގެ ގޮޅީގައި ހޭދަކުރެއްވީ9ދުވަހެވެ. ހާލަތު ދެނެގަންނަން އެއީ ކުރު މުއްދަތެއް ނޫނެވެ. ހޯމް މިނިސްޓަރު ވަނީ3އަހަރެއްހައި ދުވަސް ޖަލުގައި ހޭދަކުރައްވާފައެވެ. ޔޫތު މިނިސްޓަރު އެޖަލުގައި ހުކުމެއް ތަންފީޛުކޮށް ނިންމެވިއެވެ. ރައްޔިތުންގެ މަޖިލީހުގެ ކުރީގެ މެންބަރުންނާއި މިހާރުގެ މެންބަރުންވެސް އެ ގޮޅި ތަޖުރިބާ ކުރެއްވިއެވެ.\nއަޅުގަނޑުގެ މުވައްކިލުންގެ ތެރެއިން، ވަކީލު ބައްދަލުވުމުގައި ޖަލުގެ ޙާލަތާމެދު އެންމެ ގިނައިން ޝަކުވާ ކުރެއްވީ ސިޔާސީ ހައްޔަރީންނެވެ. އެ ބޭފުޅުންގެ ބަހަށް ބަރޯސާވެ އަޅުގަނޑުވެސް އެ ޖަލާމެދު ނުދައްކާކަށް ވާހަކައެއް ނެތެވެ. ދިވެހިރާއްޖޭގެ މީޑިއާތަކުގެ އިތުރުން ބައިނަލްޢަޤުވާމީ ފަރާތްތަކަށްވެސް އެ ބޭފުޅުން ޖަލާމެދު ދެއްކެވި ވާހަކަތައް އަކުރުން އަކުރަށް ފޯރުކޮށްދިނީމެވެ. އެތައް ދުވަހެއްގެ އިންތިޒާރާ މަސައްކަތަށްފަހު، ޖަލުތަކުގެ ހާލަތުގެ ވާހަކަ ދެއްކުން އަޅުގަނޑު މަޑުޖައްސާލީ އެކަން ރަނގަޅުކުރައްވާނޭކަމަށް ވަޢުދުވި ބޭފުޅުން ސިޔާސީގޮތުން ބާރުވެރިކުރުވުމުގައި އަޅުގަނޑުގެ ހިއްސާ އަދާކުރުމަށްފަހުގައެވެ. ހާލަތު ރަނގަޅުކުރުމަށް އިސްކުރެވުނީ ހާލަތު ތަޖުރިބާ ކުރެއްވި ބޭފުޅުންކަމުގައިވާތީ ކުރިއަށް ހުރި ކަންކަން ރަނގަޅުވާނޭކަމަށް ދެކިގެންނެވެ.\nމިހާރު ޖަލު ތަކުގެ ކަންކަން ބެލެހެއްޓުމަށް އިސް މަޤާމުތަކުގައި ތިއްބެވި ބޭފުޅުން މީގެ އަހަރެއްކުރިން ތިއްބެވީ، ވާނޭ ގޮތެއް ނޭނގި، މިނިވަންވާނޭ ދުވަހެއްވެސް ނޭނގި، ނިކަމެތިކަމާއެކު، ވަރަށް ނިކަމެތިކަމާއެކު އެޖަލުގެ ތޭރިތަކުގެ ފަހަތުގައެވެ. ވަކީލު ބައްދަލުވުމަށް އަޅުގަނޑުމެން ކުރި ކޮންމެ ޒިޔާރަތަކީ އެބޭފުޅުންނަށް އީދެކެވެ. ކޯޓަށް ހާޟިރުކުރެވޭ ވަގުތު ނޫސްވެރިންގެ ކެމެރާއިން ގައިދުކުރާ ފޮޓޯއިން ފެންނަ ހިނިތުންވުމުގެ ފަހަތުގައިވާ ހިތްދަތިކަމާ ޝަކުވާތައް އަޅުގަނޑުމެން އަޑުއަހައި ތަޖުރިބާކުރީމެވެ. އެ ބޭފުޅުން ތަހައްމަލުކުރައްވަމުން ގެންދެވި އުނދަގޫ ޙާލަތާމެދު ޢާއިލާތަކުން ކުރި ހިތާމަވެސް އަޅުގަނޑުމެންނަށް ފެނުނެވެ. ޖަލުގެ ޙާލަތު ބަދަލުވުމަށް ސިޔާސީ ގައިދީންނާއި، އެ ބޭފުޅުންގެ ޢާއިލާތަކާއި، މުޅި ޤައުމު އެދި ގޮވިތަން އަޅުގަނޑު ދުށީމެވެ. އެއީވެސް ދުވަހެކެވެ. އޭގެ އަހަރެއް ފަހުން ބަދަލުވީ ޖަލު ގޮޅީގައި ތިބި މީހުންނެވެ. ޙާލަތަށް ގެނެވުނު މާބޮޑު ބަދަލެއް އަދިވެސް ނެތެވެ.\nމި ސަރުކާރަށް އަހަރެއް ފުރެންދާއިރު ޖަލުގެ ޙާލަތު ހުރީ އިހަށްވެސް އެކަން ހުރި ގޮތަށެވެ. ކުދިކުދި ބައެއް ބަދަލުތައް ނާދެއެކޭ ނުދަންނަވަމެވެ. އެހެންނަމަވެސް، ގިނަ ކަންތައްތަކަށް ޙައްލެއް ހޯއްދަވާފައެއް ނެތެވެ. ނުވަތަ އެކަންކަމާ ހަވާލުވެ ތިއްބެވި ބޭފުޅުން އެކަންކަމާ މެދު ދެކޭ ގޮތް ބަދަލުވެއްޖެއެވެ. އިހުމާލުކޮށް ދޫކޮށްލާފައިހުރީ ކުދިކުދި، އުހުދު ފަރުބަދަ ވަރުގެ ކަންކަމެވެ. ނިދާނޭ ގޮދަޑިއެއް ދިނުމަކީ އަދިވެސް ޖަލުގައި އޮންނަ ސަގާފަތެއް ނޫނެވެ. އެކަން ހަމަޖެހޭނަމަ ހަމަޖެހެނީ ޑޮކްޓަރުގެ އިރުޝާދަށެވެ. ޖަލުން ބޭރާ މުޢާމަލާތުކުރާނޭ ރަސްމީ ގޮތްތަކެއް އަދިވެސް ހަމަޖެހިފައެއް ނެތެވެ. އެކިއެކި އިދާރާތަކަށް ޝަކުވާ ހުށަހެޅޭނޭ ގޮތްތައް ފަހިވެފައެއް ނުހުރެއެވެ. ޤާނޫނީ ވަކީލެއްގެ އެހީތެރިކަން ނުލިބޭ ޤައިދީއަކަށް މިއީ މުސްތަހީލުކަމެކެވެ. ބަންދުކުރެވުމާއެކު ވަގުތުން ވަކީލުގެ އެހީތެރިކަން ލިބޭނޭ އިންތިޒާމު ހަމަޖެހިފައިނުހުރެއެވެ. އެކަން ކުރެވެނީ ފުލުހުންގެ ފައިލްތަކަށް އެމީހާގެ މަޢުލޫމާތު ރެކޯޑުކުރެވުނު އިރަކުންނެވެ. މިހާރު އޮންނަ ގޮތުން ފަނޑިޔާރެއްގެ ކުރިމައްޗަށް ހާޟިރުކުރާ ވަގުތުގެ ކުރިން އެކަން ކުރުމުން ފުދެއެވެ. ބަންދުކުރެެވެނީ ބުރާސްފަތި ދުވަހެއްގެ ރަސްމީ ގަޑި ނިމޭ ފަހުންނަމަ ހޮނިހިރުގެ ކުރިން ބައްދަލުވުން ލިބޭނީ ވަރަށް ބޮޑަށް ދަންނަވައިގެންނެވެ. ވަކީލު ބައްދަލުވުން ދޭނޭ ގޮތުގެ އުސޫލަކީ ޤާނޫނެއްގެ ދަށުން އެކުލަވާލާފައިވާ އުސޫލެއް ނޫނެވެ. މީގެ އިތުރުންވެސް އިރުގެ އަލިކަން ނުލިބޭ ގޮޅިތަކުގައި އަދިވެސް މީހުން ބަންދުކުރުމާއި ގޮޅިތަކުގެ ސާފުތާހިރުކަން ކުޑަކަމުގެ ވާހަކައަކީ ނުދައްކައި ދޫކޮށްލެވޭނޭ ވާހަކައެއް ނޫނެވެ.\nމި ހުރިހައި ކަމަކީ، ސިޔާސީ ބާރުވެރިކަމަށްވުރެ ބޮޑު ޢުއްމީދަކާއެކު މަސައްކަތްކުރި ބަޔަކަށް ހިތްދަތިކަމެކެވެ. ކޮންމެ އިހުމާލަކީ އަނިޔާއެއްކަމަށް ޤަބޫލުކުރުމަކުން އެކަނި ނުފުދެއެވެ. ޙައްޤުތަކަށް ވަކާލާތުކުރުމާއި ޙައްޤުތައް ނެގެހެއްޓުމަކީ ހަމައެކަނި ދުލުކުރިން ވިދާޅުވާ ވާހަކައަކަށް ނުހައްދަވައި އެކަންކަން ޢަމަލުން ދައްކަވައި ބަޖެޓުގައިވެސް ހިމަނުއްވާނޭކަމަށް މިހާރުގެ ރައީސުލްޖުމްހޫރިއްޔާ ވިދާޅުވިތާ އަހަރަކަށްވުރެ ގިނަދުވަސް ވެގެން ދިޔައީއެވެ. މަންޑޭލާ ރޫލްސްގެ މިންގަނޑުތައް ތަންފީޛުކުރަން އަމާޒުހިފިތާވެސް އެތައް މަހެކެވެ. ބަދަލެއް އައި ކަމުގެ ހިތްހަމަޖެހުން ނުލިބޭތާ ބަދަލެއް ގެނެވޭނޭކަމުގެ ޢުއްމީދުވެސް އޮޔާދަނީއެވެ.\nޖަލުގެ ހާލަތު ބަދަލުކުރުމަށް ވީ ވަޢުދާ އެއްގޮތަށް ޢަމަލުކުރަން ފަށަންވީ ވަގުތަކީ މިއެވެ. ކަރުދާހުން ދެއްކި އިސްލާހުތައް ޢަމަލުން ތަންފީޛުކުރަން ރައްޔިތުން ދެއްވި ފުރުސަތުގެ ރަނގަޅު ބޭނުން ހިފަންވީ ވަގުތަކީވެސް މިއެވެ. އެހެނީ އިސްލާހީ އެއްވެސް މަސައްކަތަކީ މާދަމާއަށް ފަސްކުރެވެން އޮންނާނޭ ކަމެއް ނޫނެވެ. ޖަލުގެ ހާލަތު ބަދަލުކުރުމުގައި ހުރި ދަތިތަކާއި ގޮންޖެހުންތަކުގެ ވާހަކަ އަޑުއެހުމުގައި ރައްޔިތުންގެ މާބޮޑު ޝަޢުޤުވެރިކަމެއް ހުރެދާނޭކަމަކަށް ނުފެނެއެވެ. އަޑުއަހަން ބޭނުމީ އެ ދަތިތަކުން އަރައިގަތުމަށް އަޅާ ފިޔަވަޅުތަކުގެ ވާހަކައެވެ. އަދި ދެކެން ބޭނުންވަނީ އެ ދަތިތަކުން އަރައިގަނެވި، ޙާލަތު ބަދަލުވެގެންދާ މަންޒަރެވެ.\nމިއީ މަޝްހޫރު ޤާނޫނީ ވަކީލް މަހުފޫޒް ސައީދު އޭނާގެ އަމިއްލަ ބްލޮގްގައި ލިޔުއްވާފައިވާ ލިޔުމެކެވެ. މަހުފޫޒަކީ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ އިތުރުން ގިނަ ސިޔާސީ ބޭފުޅުންތަކެއްގެ ޤާނޫނީ ވަކީލުކަންވެސް ކުރައްވާފައިވާ ބޭފުޅެކެވެ.


Kulhudhuffuttah fonuvaali flight gai cancer ah faruvaa hoadhaa meehaku nei: Ailaa\nކުޅުދުއްފުއްޓަށް މިދިޔަ ހޮނިހިރު ދުވަހު ޖެއްސި ފްލައިޓް--\nކުޅުދުއްފުއްޓަށް ފޮނުވާލި ފްލައިޓްގައި ކެންސަރު ބައްޔަށް ފަރުވާ ހޯދާ މީހަކު ނެތް: އާއިލާ\nކުޅުދުއްފުށީގައި އޮތް ބަލި މީހަކު ބަލައި މިދިޔަ ހޮނިހިރު ދުވަހު އައި ޗާޓަރު ފްލައިޓްގައި މާލޭން ގެނައި މީހުންނަކީ ކެންސަރު ބައްޔަށް ފަރުވާ ހޯދަމުންދާ ބައެއްކަމަށް ކޮވިޑް-19 ގެ މައުލޫމާތު ދިނުމަށް ސަރުކާރުން ކަނޑައަޅާފައިވާ ނޭޝަނަލް އިމަންޖެންސީ އޮޕަރޭޝަންސް ސެންޓަރުގެ ތަރުޖަމާނު މަބްރޫކް އަޒީޒް ވިދާޅުވުމުން އެ އާއިލާތަކުން އެކަން ދޮގުކޮށްފި އެވެ.\nއެންއޯސީގައި ހޮނިހިރު ދުވަހުގެ ރޭ ބޭއްވި ނޫސްވެރިންގެ ބައްދަލުވުމަށް މަބްރޫކް އަޒީޒް ވިދާޅުވީ، ކުޅުދުއްފުއްޓަށް ފޮނުވާލި7މީހުންގެ ތެރެއިން ތިން މީހުންނަކީ ކެންސަރު ބައްޔަށް ފަރުވާ ހޯދާ ބައެއް ކަމަށާއި ދެން ބާކީ ތިބި މީހުންނަކީ އެ މީހުންގެ އެހީތެރިންކަމަށެވެ. އަދި އެ މީހުންނަކީ ލޮކްޑައުން ހާލަތުގައި އާސަންދަ މެދުވެރިކޮށް ފަރުވާއަށް މާލެ ދިޔަ މީހުންކަމަށްވާތީ އަނބުރާ ރަށަށް ފޮނުވާލީވެސް އާސަންދައިންކަމަށް އެ ކުންފުންޏާ ހަވާލާދީ މަބްރޫކް ވިދާޅުވި އެވެ.\nކެންސަރަށް ފަރުވާ ހޯދާ ބައެއްކަމަށް މަބްރޫކް ވިދާޅުވުމުން އެ އާއިލާތަކުން އެކަން ވަނީ ދޮގުކޮށްފައި އެވެ. އެ އާއިލާތަކުގެ ބައެއް ފަރާތްތަކުން ކޭއޯއަށް މައުލޫމާތު ދެމުން ބުނީ، ކެންސަރުގެ ބައްޔަށް ފަރުވާ ހޯދާ އެއްވެސް މީހަކު އިއްޔެގެ ފްލައިޓުން އައިސްފައިނުވާ ކަމަށެވެ.\nއިއްޔެ އައިސްފައިވަނީ، ކަނދުރާ ބިނދިގެން ދިޔަ މީހަކާއި ނަފްސާނީ ބައްޔަށްކަށް ފަރުވާ ހޯދާ މީހެއްގެ އިތުރުން ހިތުގެ މައްސަލައަކަށް ފަރުވާ ހޯދާ މީހެކެވެ. ކެންސަރަށް ފަރުވާ ހޯދާ މީހަކު އެތަނުގައި ނެތް ކަމަށެވެ. ދެން ތިބީ އެ މީހުންގެ އެހީތެރިންގެ ގޮތުގައި ދިޔަ އާއިލާގެ މީހުންނެވެ.\n" އަޅުގަނޑުމެން ގޭގައި ތިއްބާ އާސަންދައިން ގުޅާފައި ބުނީ ރަށަށްދާން ބޭނުންވަންޏާ އެއާޕޯޓަށް މިވެނި ގަޑިއަކަށްދިޔުމަށް. އެންގީވެސް ވަރަށް ވަގުތު ކައިރިވެފައިވަނިކޮށް. ބައެއް މީހުން އެއާޕޯޓަށް ދިޔުމަށް ފުލުހުންގެ އެހީތެރިކަން ފޯރުކޮށްދިން." އެމީހުންގެ އާއިލާތަކަށް ނިސްބަތްވާ މީހުން ބުންޏެވެ.\nއާސަންދަ ކޮމްޕެނީގެ މީޑިއާ އޮފިޝަލް އާޝިޔާ ސޯލިހް ކޭއޯއަށް ވިދާޅުވީ،7މީހުންނަކީ ލޮކްޑައުން ހާލަތުގައި ވަނިކޮށް އާސަންދަ މެދުވެރިކޮށް އެމެޖެންސީ ފަރުވާއަށް ގެނެސްފައިވާ މީހުން ކަމަށެވެ. އެހެންވުމުން އެ މީހުން މިހާލަތުގައި ރިޓާނު ޓިކެޓް ދިނުމަށްފަހު ރަށަށް ފޮނުވާލީ ކަމަށެވެ. އެހެންނަމަވެސް އެ މީހުންނަކީ ކޮން ކަހަލަ ބަލިތަކަށް ފަރުވާ ހޯދި ބަޔެއްކަން އާޝިޔާ ވިދާޅެއް ނުވި އެވެ.\nއެ ފްލައިޓްގައި ގެނައީ7މީހުންނެވެ. އެއީ ކުޅުދުއްފުއްޓަށް ނިސްބަތްވާ5މީހަކާއި ކުމުންދޫއަށް ނިސްބަތްވާ ދެ މީހެކެވެ. އެ7މީހުންވެސް ކުޅުދުއްފުށީގައި ހުރި އެމްޕީއެލްގެ ކަރަންޓީނު ފެސިލިޓީއެއްގައި ވަނީ ކަރަންޓީކޮށްފައި އެވެ. އެތަނުގައި ތިބި ކުޅުދުއްފުށީ މީހުންނަށް ކާބޯތަކެތި ފޯރުކޮށްދެނީ ވަކި އިންތިޒާމުތަކެއް ދަށުން އެ މީހުންގެ އާއިލާތަކުންނެވެ. ކުމުންދޫ ދެ މީހުންނަށް ކާބޯތަކެތި ފޯރުކޮށްދެމުންދަނީ ހދ އަތޮޅު ކައުންސިލުންނެވެ.


SunOnline: Beyru kunfunin dhookolliyas hospital ge fenvarakah badhaleh naannaane: Treetop\nބޭރު ކުންފުނިން ދޫކޮށްލިޔަސް ހޮސްޕިޓަލުގެ ފެންވަރަކަށް ބަދަލެއް ނާންނާނެ: ޓްރީޓޮޕް\nއައިޝަތު ފަރީޙާ 07 Nov 2018, 22:40\nޓްރީޓޮޕް ހޮސްޕިޓަލް މެނޭޖުކުރަމުންދިޔަ ރަމްސޭ ސައިމް ޑާބީ އިން ހޮސްޕިޓަލާއެކު ހަދާފައިވާ އެއްބަސްވުން އުވާލާފައިވީނަމަވެސް އެ ހޮސްޕިޓަލުން ދެމުންދިޔަ ހިދުމަތަކަށް އެއްވެސް ބަދަލެއް ނާންނާނެ ކަމަށް ޓްރީޓޮޕުން ބުނެފިއެވެ.\nޓްރީ ޓޮޕް ހޮސްޕިޓަލުން މިރޭ ނެރުނު ބަޔާނެއްގައި ބުނީ މިމަހުގެ އެއްވަނަ ދުވަހުން ފެށިގެން ރަމްސޭ ސައިމް ޑާބީ އިން ހޮސްޕިޓަލު ހިންގުން ހުއްޓާލާފައިވާ ކަމަށާއި މިހާރު ހޮސްޕިޓަލް މެނޭޖު ކުރަނީ ޓްރީޓޮޕް ހޮސްޕިޓަލުގެ މެނޭޖުމެންޓުން ކަމަށެވެ.\n"ކުރިމަގުގައިވެސް ޓްރީ ޓޮޕް ހޮސްޕިޓަލުގެ ޚިދުމަތްތައް އެންމެ ފުރިހަމަ ގޮތުގައި ދެވެމުން ދާނެއެވެ. އަދި ކުރިއެކޭ ވެސް އެއްގޮތަށް ފެންވަރު ރަނގަޅު ޚިދުމަތްތަކެއް އަގަށް ހެޔޮބަދަލާ އެކީގައި އާސަންދަ ލިބޭގޮތުގެ މަތިން ކުރިއަށް ދާނެ ކަމުގެ ޔަޤީން ކަން ޓްރީ ޓޮޕް ހޮސްޕިޓަލުގެ މެނޭޖްމަންޓުން ދެމެއެވެ." އެ ބަޔާނުގައި ވެއެވެ.\nސަތޭކަ ދިހަ މިލިއަން ޑޮލަރުގެ އިންވެސްޓުމެންޓަކުން ހުޅުމާލޭގައި ގާއިމްކޮށްފައިވާ ޓްރީޓޮޕް ހޮސްޕިޓަލްގައި އެންމެ ޒަމާނީ އިކުއިޕްމެންޓާއި ހިދުމަތްތަކާ އެކު ޓްރީޓޮޕް ހޮސްޕިޓަލުގައި ފަސް ކެޓަގަރީއެއްގެ ރޫމާއި 210 އެނދު ހުރެ އެވެ. މީގެ އިތުރުން ދެ ޕްރެޒިޑެންޝަލް ސުއިޓާއި، އެކި ކަހަލަ ބަލިތަކަށް ފަރުވާދޭނެ ކްލިނިކްތައް، ޓެސްޓުތަކާއި ސްކޭންތައް ހެދޭނެ އެންމެ ޒަމާނީ ޓެކްނޮލަޖީއާ އެކު ވަނީ ގާއިމްކޮށްފަ އެވެ.\nގިނަ ޑިޕާޓްމެންޓްތަކަކާ އެއްކޮށް ހިންގަން ފެށި ޓްރީޓޮޕް ހޮސްޕިޓަލު ގެއްލުމުގައި ހިންގަން ޖެހުމުން ވަރަށް ފަހުން ބައެއް ޑިޕާޓްމެންޓްތަކުން ހިދުމަތް ދިނުން ހުއްޓާލައިފަ އެވެ.\nދޭތެރެ ދޫކުރަން ބޭނުންކުރާ ބޭހަކާމެދު ސަމާލުވާން އެދެފި\nދުނިޔޭގެ ސިއްހަތު ދުވަސް\nދުނިޔޭގެ ސިއްހަތު ދުވަހާ ގުޅިގެން ގިނަ ހަރާކާތްތަކެއް\nއަތޮޅުތެރޭގެ ސިއްހީ ހާލަތު ހުރީ ކަންބޮޑުވާ ދަރަަޖައެއްގައި


SunOnline: Kalhudhiyafushi resort vikkaalan anekkaaves iulaankoffi\n08 Sep 2021, 10:26\nތ. ކަޅުދިޔަފުށި: 108 ކޮޓަރީގެ އެ ރިސޯޓް ވިއްކާލަނީ 29.5 މިލިއަން ޑޮލަރަށް.\nތ. ކަޅުދިޔަފުށީގައި ތަރައްގީ ކުރަމުން އަންނަ ރިސޯޓް ވިއްކާލުމަށް ގައުމީ ބޭންކް، ބީއެމްއެލް އިން އަނެއްކާވެސް އިއުލާންކޮށްފިއެވެ.\nތ. ގުރައިދޫ ދާއިރާގެ ކުރީގެ މެމްބަރު ހުސައިން މަނިކު ދޮންމަނިކުގެ ހިއްސާ އޮންނަ "ހުރަވީ އިންޓަނޭޝަނަލް"އަށް ދޫކޮށްފައިވާ އެ ރަށް ތަރައްގީ ކުރަމުން ދިޔައީ ސްޕެއިންގެ ބައިނަލްއަގުވާމީ ހޮޓެލް ޗެއިން "މެލިއާ ހޮޓެލްސް"އާ ގުޅިގެންނެވެ.\n"ގްރެން މެލިއާ ހުރަވީ މޯލްޑިވްސް"ގެ ނަމުގައި 2016 ވަނަ އަހަރުގެ ތެރޭގައި އެ ރަށް ތަރައްގީ ކުރަން ފެށީ، 97 ޕްރައިވެޓް ވިލާއާއި 100 ކޮޓަރި ހިމެނޭ ގޮތަށް، 2017 ގައި އެ ރަށް ހުޅުވާ ގޮތަށެވެ. ނަމަވެސް އެ ރަށުގެ މަސައްކަތް ނުނިމި، އަދިވެސް ކުރިއަށްދާ ކަމަށް ބީއެމްއެލްއިން ބުންޏެވެ.\nބީއެމްއެލްއިން ބުނީ ކަޅުދިޔަފުށި ރިސޯޓު ވިއްކާލަން އިއުލާން ކުރީ އެ ރަށް ތަރައްގީ ކުރަން ހުރަވީ އިންޓަނޭޝަނަލްއިން ނަގާފައިވާ "ކްރެޑިޓް ފެސިލިޓީ"އަކަށް ފައިސާ ދައްކަމުން ނުދާތީ އެ ރަށް ވިއްކާލައިގެން ފައިސާ ހޯދުމުގެ ހުއްދަ ސިވިލް ކޯޓުން ކުރި ހުކުމަކުން ބޭންކަށް ދީފައިވާތީ ކަމަށެވެ. އެ ހުކުމް ކުރީ ފެބްރުއަރީ 2019ގައެވެ.\nއެ ރަށަށް ބިޑު ހުށަހެޅުމުގެ ފުރުސަތު މިހާރު ވަނީ އަންނަ މަހުގެ 10އަކާ ހަމަޔަށް ހުޅުވާލާފައެވެ. އެ ރަށުގެ ބިޑަށް ހޮވޭ ފަރާތަކުން، ބިޑަށް ހޮވޭތާ ފަސް ދުވަހުގެ ތެރޭގައި 100،000 ޑޮލަރުގެ ޑިޕޮސިޓެއް ދައްކަން ޖެހޭނެއެވެ.\nމީގެ ކުރިން ކަޅުދިޔަފުށި ވިއްކާލަން އިއުލާން ކުރީ ސެޕްޓެމްބަރު 2019ގައެވެ. އެއީ 29.5 މިލިއަން ޑޮލަރަށެވެ.\nއެ ރަށް ކުއްޔަށް ދޫކުރަން ޓޫރިޒަމް މިނިސްޓްރީން ހުރަވީ އިންޓަނޭޝަނަލްއާ އެކު އެއްބަސްވުމެއް ހެދީ އޯގަސްޓު، 24، 2015ގައިއެވެ. އަދި އެމްއެމްޕީއާރުސީ މެދުވެރިކޮށް އެ ރަށް ދޫކުރި ދުވަސްވަރު ޓޫރިޒަމް މިނިސްޓްރީގައި މިނިސްޓަރަކު ނެތުމުން، އެ މިނިސްޓްރީ އޭރު ހިންގަވަމުން ގެންދެވީ އޭރުގެ ނައިބު ރައީސް އަހްމަދު އަދީބެވެ.\nއެންޓި ކޮރަޕްޝަން ކޮމިޝަނުން އާންމުކޮށްފައިވާ އެމްއެމްޕީއާރުސީގެ ހިޔާނާތުގެ ރިޕޯޓްގައިވާ ގޮތުން އެ ރަށުގެ އިކުޒިޝަން ކޮސްޓަށް ވާ 150،000 ޑޮލަރު ހުސެން މަނިކު ދޮންމަނިކު އެމްއެމްޕީއާރުސީއަށް ދެއްކެވީ ހިޔާނާތުގެ ފައިސާ ދޮވުނު، އޮސްއޯއެފްއިން އޭނާއަށް ލިބިވަޑައިގަތް ފައިސާއިންނެވެ.


Dr. Hussain Ah Ruhun Dheyn Committee In Faas Koffi - Vaguthu\nފިޝަރީޒް މިނިސްޓަރުގެ މަގާމަށް ބަދަލުކޮށްފައިވާ ޑރ. ހުސައިން ރަޝީދު ހަސަނަށް ރުހުން ދިނުމަށް ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ރައްޔިތުންގެ މަޖިލީހުގެ ކޮމިޓީން ފާސްކޮށްފިއެވެ.\nއެންވަޔަރަމަންޓް މިނިސްޓަރު ކަމުގެ މަގާމުގައި ކުރިން ހުންނެވި ހުސައިން ފިޝަރީޒް މިނިސްޓަރުގެ މަގާމަށް މިދިޔަ މަހުގެ ފަސް ވަނަ ދުވަހު އައްޔަން ކުރެއްވުމަށްފަހު، ގާނޫނުއަސާސީގައި އޮންނަ ގޮތުގެ މަތިން މަޖިލީހުގެ ރުހުން ހޯދުމަށް މަޖިލީހަށް ފޮނުވާފައިވަނީ މިދިޔަ މަހުގެ ތެރޭގައެވެ.\nމަޖިލީހުގައި އޮންނަ ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީއަށް މައްސަލަ ދިރާސާ ކުރަން ފޮނުވިއިރު، އެ ކޮމިޓީން މިއަދު ބޭއްވި ބައްދަލުވުމުގައި އެމްޑީޕީގެ ބައެއް މެންބަރުން ވަނީ ކުންފުންޏެއްގައި ހުސައިންގެ ޚިއްސާއެއް އޮތުމުން މަގާމުގެ ހުވައާ މެދު ސުވާލު އުފައްދަވައިފައެވެ.\nގާނޫނުއަސާސީގައި އޮންނަ ގޮތުން ވަޒީރު ކަމުގައި ހުންނަވާއިރު ވިޔަފާރި ކުރުމަކީ މަނާ ކަމެކެވެ.\nޑރ. ހުސެއިންގެ މައްސަލަ ބެލިއިރު، އިކޮނޮމިކް މިނިސްޓްރީން ފޮނުވާފައިވާ ލިޔުންތަކެއްގައި އޭނާ އަކީ އަމިއްލަ ކުންފުންޏެއްގައި ފައުންޑިން ޝެއާ ހޯލްޑަރެއް ކަމަށް ބަޔާންކޮށްފައިވާ ކަމުގެ މައްސަލަ ފެންމަތިވެ، އެ މަސައްކަތް ދިގުދެމިގެން ގޮސްފައިވެއެވެ.\nއެހެންނަމަވެސް އެ މައްސަލައިގައި އެޓާނީ ޖެނަރަލްގެ ލަފާ ހޯދައި، މައްސަލަ ރަނގަޅަށް ސާފު ކުރުމަށް ފަހު ވަނީ ޑރ. ހުސައިނަށް ރުހުން ދޭން މިއަދު ވަނީ ފާސްކޮށްފައެވެ. އެގޮތަށް ފާސް ކޮށްފައިވަނީ އޭނާ މަގާމަށް ޝަރުތު ހަމަވާ ކަމަށް ބުނެ ކޮމިޓީއަށް ހާޒިރުވެ ތިއްބިެވި މެމްބަރުންގެ އިއްތިފާގުންނެވެ.


18 ނޮވެމްބަރު 2020, 03:00 އިއުލާން\nނަންބަރު : (IUL)38-CA/38/2020/39\nކެންޑިޑޭޓް ނަންބަރު9ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، ޚުޛައިމާ މޫސާ، މުޝްތަރީގެ / ފ. ދަރަނބޫދ33ޫ؛ ރަސްމީ ލިޔުންތައް ފޮނުވާނެ އެޑްރެސް: މުޝްތަރީގެ / ފ. ދަރަނބޫދޫ\nކެންޑިޑޭޓް ނަންބަރު 8 އަމިއްލަގޮތުން ކުރިމަތިލި ކެންޑިޑޭޓް، އިބްރާހީމް ނިޒާރު، އޭބީވިލާ / ރ. ކިނޮޅަސް؛ ރަސްމީ ލިޔުންތައް ފޮނުވާނެ އެޑްރެސް: އޭބީވިލާ / ރ. ކިނޮޅަސް އަމިއްލަގޮތުން\nކެންޑިޑޭޓް ނަންބަރު 8 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ފާޠިމަތު ޢާމިރާ، ފީރޯޒުގެ / ގދ. ގައްދޫ؛ ރަސްމީ ލިޔުންތައް ފޮނުވާނެ އެޑްރެސް: ފީރޯޒުގެ / ގދ. ގައްދޫ\nކެންޑިޑޭޓް ނަންބަރު 13 ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، ޢަބްދުﷲ ނަސީމް، މެމަރީސްޓާރ / މ. ދިއްގަރު؛ ރަސްމީ ލިޔުންތައް ފޮނުވާނެ އެޑްރެސް: މެމަރީސްޓާރ / މ. ދިއްގަރު\nކެންޑިޑޭޓް ނަންބަރު9ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޞަފުވަތު ޢަދްނާން، ޔެލޯރޯސް / ކ. ކާށިދޫ؛ ރަސްމީ ލިޔުންތައް ފޮނުވާނެ އެޑްރެސް: ޔެލޯރޯސް / ކ. ކާށިދޫ\nކެންޑިޑޭޓް ނަންބަރު4ޖުމްހޫރީ ޕާޓީގެ ކެންޑިޑޭޓް، މުޙައްމަދު ފަޟީލް ރަޝީދު، މ. ޒޭވަރު / މާލެ؛ ރަސްމީ ލިޔުންތައް ފޮނުވާނެ އެޑްރެސް: މ. ޒޭވަރު / މާލެ\nކެންޑިޑޭޓް ނަންބަރު 12 ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، މުޙައްމަދު އިޙްސާން، ހުދުޢަޞުރުމާގެ / ށ. ފޭދޫ؛ ރަސްމީ ލިޔުންތައް ފޮނުވާނެ އެޑްރެސް: ހުދުޢަޞުރުމާގެ / ށ. ފޭދޫ\nކެންޑިޑޭޓް ނަންބަރު4ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، އާމިނަތު ޝިޒްލީން، މ. ރޯސްލިން / މާލެ؛ ރަސްމީ ލިޔުންތައް ފޮނުވާނެ އެޑްރެސް: މ. ރޯސްލިން / މާލެ\nކެންޑިޑޭޓް ނަންބަރު9ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، ވަސީމާ ޙުސައިން، ކެނެރީގެ / ކ. ހިންމަފުށި؛ ރަސްމީ ލިޔުންތައް ފޮނުވާނެ އެޑްރެސް: ކެނެރީގެ / ކ. ހިންމަފުށި\nކެންޑިޑޭޓް ނަންބަރު9ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، މުޙައްމަދު ނާއިފް، ނިކަ / ރ. މީދޫ؛ ރަސްމީ ލިޔުންތައް ފޮނުވާނެ އެޑްރެސް: ނިކަ / ރ. މީދޫ\nކެންޑިޑޭޓް ނަންބަރު 12 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޢަލީ ޢާނިމް، ވެނީލާގެ / ގދ. ވާދޫ؛ ރަސްމީ ލިޔުންތައް ފޮނުވާނެ އެޑްރެސް: ވެނީލާގެ / ގދ. ވާދޫ\nކެންޑިޑޭޓް ނަންބަރު6އަމިއްލަގޮތުން ކުރިމަތިލި ކެންޑިޑޭޓް، ޙުސައިން ޙުސްނީ، އޯކިޑްވިލާ / އދ. އޮމަދޫ؛ ރަސްމީ ލިޔުންތައް ފޮނުވާނެ އެޑްރެސް: އޯކިޑްވިލާ / އދ. އޮމަދޫ\nކެންޑިޑޭޓް ނަންބަރު3ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، އަޙްމަދު ޢިމްރާން، ނެކްސަސް / ކ. ދިއްފުށި؛ ރަސްމީ ލިޔުންތައް ފޮނުވާނެ އެޑްރެސް: އަޙްމަދު ޢިމްރާން\nކެންޑިޑޭޓް ނަންބަރު9ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޢާއިޝަތު ޝަޒްނާ، އާހިޔާ، ލ. މާމެންދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nގއ. ކޮނޑޭ އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު5ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ދޮންދީދީ، ގްރީންލައިފް، ގއ. ކޮނޑޭ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\n19 ނޮވެމްބަރު 2020


America aa Greece askaree gulhun dhamahattanee\nއެމެރިކާއާ ގުރީކުން އަސްކަރީ ގުޅުން ދަމަހައްޓަނީ\nއެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެން: ގުރީކާއެކު އަސްކަރީ އެއްބަސްވުން ދަމަހައްޓާނެ\nއެމެރިކާއާ ގުރީކާ ދެމެދު އޮންނަ "މިއުޗުއަލް ޑިފެންސް އެންޑް ކޯޕަރޭޝަން އެގްރީމަންޓް" ގެ މުއްދަތު އިތުރު ކޮށްފި އެވެ. މިކަމާ ގުޅޭ ގޮތުން ދެ ގައުމުން ވެސް ބުނީ އެއީ ސަރަހައްދީ ރައްކާތެރި ކަމަށްޓަކައި ކޮންމެހެން އަޅަންޖެހިފައި އޮތް ފިޔަވަޅެއް ކަމަށެވެ.\nއެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެން ވިދާޅުވި ގޮތުން އަސްކަރީ ގޮތުން އެއްބާރުލައިގެން ތިބުމަކީ ނުރައްކާ ކުޑަކޮށްދޭ ކަމެކެވެ. އަދި ވަކި މުއްދަތެއް ނެތް ގޮތަށް އަސްކަރީ ރަހުމަތްތެރިކަން ދެމެހެއްޓުމަކީ ގުރީކު އަސްކަރިއްޔާ ތަމްރީން ކުރުމަށް ފަސޭހަ މަގެކެވެ.\nގުރީކާ އެމެރިކާއާ ދެމެދު އަސްކަރީ އެއްބަސް ވުމުގައި ފުރަތަމަ ސޮއިކުރީ 1990 ވަނަ އަހަރު އެވެ. އެއަށް ފަހު ދޭތެރެ ދޭތެރެއިން މި އެއްބަސްވުމުގެ މުއްދަތު ވަނީ އިތުރު ކޮށްފަ އެވެ. މި އެއްބަސްވުން އެންމެ ފަހުން މުއްދަތު އިތުރުކުރީ 2019 ގައެވެ.\nތުރުކީއަށް ފެންނަ ހިސާބުގައި އެމެރިކާއިން ގުރީކާ އަތު ގުޅާލައިގެން އުޅުމުގެ ބޭނުމަކީ އެ ސަރަހައްދުގައި ތުރުކީ ދައުރު ހަނި ކުރުމެވެ. އެމެރިކާގެ ޖެޓްތައް ބޭނުން ވަގުތެއްގައި ގުރީކު އަސްކަރީ އެއާޕޯޓްތަކަށް ޖައްސައި ފުރައިގެން ދިއުމަކީ ވެސް ތުރުކީއަށް ދަތިކުރަން ކުރާ ކަމެކެވެ.\nއެމެރިކާއިން އެ ސަރަހައްދުގައި ގާއިމުވުމަކީ ރަޝިއާއަށް ވެސް އޮތް ނުރައްކަލެކެވެ. ގުރީކަށާއި ޔުކްރޭނަށް އެހީތެރި ވުމަށް ކަމަށް ބުނެ އަސްކަރީ ފައުޖުތައް އެ ސަރަހައްދުގައި ގާއިމު ކުރުމަކީ ޖާސޫސް ކުރުން ފަދަ އަމަލެއް ކަމަށް ރަޝިއާގެ ރައީސް ލަޑިމިއާ ޕޫޓިން ވެސް އޮތީ ވިދާޅުވެފަ އެވެ.\nއިނގިރޭސިވިލާތުގެ އަސްކަރީ މަނަވަރެއް ކަޅުކަނޑު ތެރެއިން ޔުކުރޭން ކަނޑަށް ވަދެ ރަޝިއާއާށް ފެންނަ ހިސާބަށް ތިލަވި ދުވަހު ވެސް ގުރީކު އަސްކަރީ އެއާބޭސްތަކުގައި އެމެރިކާ ފައުޖުތައް ފޯރިމެރި އެވެ. އަދި އެމެރިކާގެ އަސްކަރީ ޖެޓްތައް އެ ސަރަހައްދުގައި ހަރަކާތްތެރިވާތަން ރަޝިއާގެ ރާޑަރަށް ވަނީ އަރާފަ އެވެ.\nއެމެރިކާ ރަޝިޔާ ތުރުކީ + ޕޮލިޓިކްސް ގްރީސް\nތުރުކީ ޖެޓްފައިޓާތައް އެމެރިކާއިން ޒަމާނީ ކޮށްދެނީ\nއިންޑިއާއަށް ދަތި ކުރަން ނުވިސްނަން: އެމެރިކާ\n"ޗައިނާއާ ޑީލްކުރަން އެމެރިކާއަށް އިތުބާރެއް ނުކުރެވޭ"\nނޭޓޯއިން ކަޅުކަނޑުގައި، ރަޝިއާއަށް ފާރަ ލަނީ


BREAKING: Kuda Anhen Kujjaku Rape Kuran Ulhunu Massalaeh Fenmathivejje - Vaguthu\nޖިންސީ ގޯނާ އާއި ދެކޮޅަށް ބޭއްވި މުޒާހަރާއެއް - ވަގުތު އިމޭޖްސް: މުހައްމަދު އަފްޒަލް\nރާއްޖޭގެ މެދު ތެރޭގެ އަތޮޅުގެ ރަށެއްގައި އުމުރުން 18 އަހަރުން ދަށުގެ އަންހެން ކުއްޖަކާއި ބަދުއަހްލާގީ އަމަލު ހިންގަން މަސައްކަތް ކުރި މައްސަލައެއް ފުލުހުންނަށް ހުށަހަޅައިފިއެވެ.\nފުލުހުން މިއަދު ވިދާޅުވީ، އެ ކުއްޖާއާ ބަދުއަހްލާގީ އަމަލު ހިންގަން މަސައްކަތް ކޮށްފައި ވަނީ މި މަހުގެ 23 ވަނަ ދުވަހުގެ ރޭގެ ވަގުތެއްގައި ކަމަށެވެ.\nފުލުހުން ވިދާޅުވީ، އެ މީހާ އެރޭ އެ ކުއްޖާ ގޭގައި ހުއްޓާ، ބޭރަށް ނެރެ ބަދުއަހްލާގީ އަމަލު ހިންގަން މަސައްކަތް ކުރި މައްސަލަ ފުލުހުންނަށް ހުށަހެޅުނީ އިއްޔެގެ ވަގުތެއްގައި ކަމަށެވެ.\nއަދި މި މައްސަަލައާ ގުޅިގެން މިހާތަނަށް މީހަކު ހައްޔަރުކޮށްފައި ނުވާ ކަމަށް ފުލުހުން ވިދާޅުވިއެވެ.\nމެއި 29, 2020 15:17\nއިންޑިއާގެ ސަގާފަތް ރާއްޖޭގަ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެއާލާކުރަން ޖެހޭނެ ނޫންތޯ އެހެން ނޫނީ އެމީހުން ރުޅިއަންނާނެ.\nމެއި 29, 2020 16:51\nއަބަދުވެސް މިވަރެއްގަ.ދުވަހަކުވެސް އިންސާފު ލިބޭ ތަނެއްނާދޭ.އެކަމަކު ސިޔާސީ މީހަކުގެ މައަސަލައެއްވެއްޖިއްޔާ ދަންވަރު ކޯޓް ހުޅުވައިގެންވެސް މައްސަލައެއްނިންމާލާ.\nމެއި 29, 2020 17:02\nކަލޯ 16 އަހަރު އެއީ ކުދަ ކުއްޖެއްތަ؟\nމެއި 29, 2020 18:06\nއާދެ، ދިވެހި ރާއްޖޭގެ ޤާނޫނު އަސާސީގައިވާ ގޮތުން 16 އަަހަރުގެ ކުއްޖެއް ބަލާނީ ކުޑަ ކުއްޖެއްގެ ގޮތުގައި އިނގޭތޯ؟ ކުށްވެރިންވެސް އެބަ ދޫ ކުރޭ 18 އަަހަރު ނުވާތީ ނަަމަވެސް ރޭޕް ވިކްޓިމެއް ނުވަތަ އެސައުލްޓް ވިކްޓެއްނަަމަ ކީއްވެތޯ ތިޔަ ސުވާލު އަބަދު ކުރައްވަނީ؟ 18 އަހަރުން މަތިވިޔަސް ނުވިޔަސް ނުޖެހޭނޫންތޯ ޖިންސީ ގޯނާ ކުރާކަށް؟ މިއީ ފިރިހެނަކަށް ނުވަތަ އަންހެނަަށް ނުވަތަ ފިރިހެން ކުއްޖަަކަށް ނުވަތަ އަންހެން ކުއްޖަަކަށްވީމަ ހަމައެކަނި ވާން ނުޖެހޭ ކަމެއް ނޫން. އެއްވެސް މީހެއްގެ/ކުއްޖެއްގެ އިންސާނީ ކަރާމާތައް މިފަދައިން އަރައި ގަތުމަށް މަސައްކަތް ކުރަނީ ވަލު ޖަނަވާރުންނަށްވުރެ ވެސް ދަށު ދަރަޖައިގެ މީހުން.\nއަނެއްކާ މި ކުއްޖާ ބޭރަށް އެ ނެރުނީ އޭނާގެ އަމިއްލަ ގޭގައި ހުއްޓާ ނޫންތޯ؟ ގޭގެ ރައްކާތެރިކަން ކޮބައިތޯ؟ އިސްލާމް ދީނުގައި ރައްކާތެރި ކޮށްދެއްވާފައި5ކަންތަކުގެ ތެރެއިން3ކަމަަކަށް އެހާ ފަސޭހަން އަރައިގަނެވޭްިރވެސް ދިވެހިރާއްޖޭގައި ވިކްޓިމްއަށް އަބަދުވެސް ކޮންމެެސް ބަދު ބަހެއް ބުނާ މަދު ބަޔަކު އަދިވެސް އުޅޭތީ ވަރަށް ހިތާމަ ކުރަން\nމެއި 29, 2020 19:51\nގާނޫނަކުން އިރު އެއީ ހަނދޭ..އަދި ހަނދު އެއީ އިރެކޭ ބުނެފިއްޔާ އެކަން ގަބޫލު ކުރާ ފެންވަރުގެ ބުއްދިވެރީންވެސް ރާއްޖޭގައި އެބަތިބިތާ. މިހިރަ ފެންނަނީ މިއީ މަގުފުރެދިފައިވާ ކަމުގެ ފުރިހަމަ އަލާމާތްތައް. މާތް ރަސްކަލާނގެ އިންސާނާ ހައްދަވައި އޭނާގެ މައްޗައް ކުއް ފާފައާއި ހެޔޮއަމަލުގެ ޖަޒާ ލިޔުއްވުމައް ޒިންމާ ދެއްވި އުމުރައް އެރީމަވެސް މި ކިޔަނީ އެބަޔަކުގެ މައްޗައް އެއްވެސް ދީނީ ވާޖިބެއް ނެޅޭ މައުސޫމް ކުޑަކުދީން ކަމަށެވެ. ވީމާ ފޮކުރުކޮއް ވިސްނާ ބައްލަވާށެވެ. ރާއްޖެ އާއި ހުޅަނގުގެ އެއްވެސް ދީނަކައް ތަބަނުވާ އަދި އެެއްޖިންސުން ކައިވެނި ހުއްދަކޮއްގެން އުޅޭ ރައްބެއް ރަސޫލެއް ގަބޫލު ނުކުރާ މުޖުތަމައުތަޖުގެ ހާލަތާއި ރާއްޖެއާއި ފަރަގެއް އެބަވޭތޯ މިކަންކަމުގައި.\nދެން ކުޑަ ނޫނަސް ޖެހޭތަ ބެހިގަންނަން\nމެއި 29, 2020 20:00\nޢަފްލާ ގެ ކޮމެންޓުގައި އެއްވެސް މީހަކާ ބެހޭކައް ހުއްދައޮތްކަމަކައް ނެތް ލިޔެފަކާއެއް. އެ ކޮމެންޓުގަ އެއޮތީ 16 އަހަރުގެ މީހަކީ އެއް ކުޑަ ކުއްޖެއްތޯ، މި ސުވާލުކޮއްފަ. އެއީ ސުރުޚީގަ ކުޑަކުއްޖެކޭ ޖަހާފަ 18 އަހަރު އަންހެނެއްގެ ވާހަކަ ޚަބަރުގައި އިނީމަ. އެނގިލައްވާނެ ފަދައިން އިސްލާމްދީނުގައި އަމަލުތަކުގެ ޒިންމާ އުފުލަން މީހަކައް ޖެހެނީ ބާލިޣުވުމުން.. އެހިސާބުން އޭނާއަކީ ކުޑަ ކުއްޖެއް ނޫން. ހުޅަނގުގެ ހައްދުފަހަނަޅާފައި ވާ ގައުމުތަކުގައި އެއްވެސް ރައްބެއް ރަސޫލެއް މިއްލަތެއް ގަބޫލުނުކުރާ އަދި އިންސާނާގެ ގުދުރަތުގެ ހަމަޔާއި ޚިލާފައް އެއްޖިންސުން ގުޅުން ހިންގައި ކައިވެނި ކުރުމުގެ ވިސްނުމަކީ ރިވެތި އާދައެއް ކަމައްދެކޭ ގައުމުތަކުން 18 އަހަރަވާމީހުންނަކީ ކުޑަކުދީން ކަމުގައި ހެދިޔަސް ހައްގު ދީނާއި ހިދާޔަތުގައި ތިބޭ މުސްލިމުންނެއް އެކަން ގަބޫލެއް ނުކުރެއެވެ. ރާއްޖޭގައިޗެސް ލާދީނީ އޮއިވަރު ފަތުރާ ހުޅަނގުގެ މުޑުދާރު އަމަލުތައް ރާއްޖޭގައި އަށަގަންނަވަން އުޅޭބަޔަކު މިތާތިބެގެން އިސްލާމްދީނާއި ޖަނޑައެޅިގެން ފުށުއަރާ ގާނޫނުތައް ހެދުމަކީ އެއީ އެ ގާނޫނުތައް ސައްޚަ ކުރުވާކަމެއް ނޫނެވެ.\nމެއި 30, 2020 05:31\nއޭތް މަ އެބަ އޮތްތަ ލިޔެފަ އަފްލާ އެހެން ބުންޏޭ\nޖޫން 12, 2020 10:25\nކުޑަ ކުއްޖެއްނޫން، އެކަމު މައްސަލައިގެ ފޯކަސް ގެއްލުވާނުލާބަ. ކުޑަޔަސް ބޮޑަސް ރޭޕް ކުރާކަށް ނުޖެހޭ.\nލުހުން ދަނީ މި މައްސަލަ އިތުރަށް ތަހުގީގު ކުރަމުންނެވެ\nމެއި 29, 2020 18:14\nމެއި 29, 2020 18:50\nމީގެ ކުރީގެ ދުވަސްތަކުގާ އެފަދަޢަމަލުތައް ކަލޭމެން\nހިންގީ ޔާމީނުގެސަގާ ފަތްދިރުވަންތޯ\nމެއި 29, 2020 19:03\nމިހާތަނަށް ކީއްވެ އެއްވެސް މީހަކު ހައްޔަރު ނުރެވެންވީ އެކުށްޖާ ނުދަންނަ މީހަކީތަ ކީކޭދެން ބުނާނީ އަޅެ ތީދެން ބޮޑުމުސާރަދީފަ ނަމަކަށް ޔުނީފޯމެއް ލައްވާފައި ކީއްކުރަން ތިބޭބައެއްތަތީ ތިއްތި ދެއްކެން ބެގީކޮށްފަ ތިބީމަ ނިމުނީތަ ތިމާމެންގެ ޒިއްމާވެސް ހަނދާން ނެތުނީ ތޯ ނޫނީ ރޭޕަށް ހިވަރު ދިނުމަށްޓަކައި އަޅައި ނުލާތިބީ ތޯ ތިމީސްމީހުން ކޮންމެހެން ރަށްރަށު ގައި ބޭތިއްބުމުގެ ބޭނުމެއްނެތެންނު ޒުވާނުން ނިކަން ކެރިގެން ނިކުމެ އިންސާފުހޯދަލަ ހެޔޮނުވާނެ!\nމެއި 29, 2020 19:06\nކުއްޖެކޭ ނުބުނޭ.. ލިޔޭ 18 އަހަރުގެ އަންހެނެކޭ..އެއީ ބާލިޢު ވެފައިވާ.. ދަރިމައިވެވޭނެ ވަރުގެ އަދި އައިނިއްޔަ ފަރުލުތައް އޭނާގެ މައްޗައް އެޅިފައިވާ އުމުރުގެ އަންހެނެއް. އެކަމަކުވެސް އެއްވެސް އަންހެނެއް ރޭޕް ކުރެވިގެން ނުވާނެ.. އެއީ އިސްލާމީ މުޖުތަމައުއެއްގައި ރައްކާތެރިކަން ލިއްބައިދޭންޖެހޭ ބަޔެއް. މިރާއްޖޭގައި ފެތުރޭ ލާދީނީ އޮއިވަރުތަކުގެ އަސަރެއް މިފަދަ ހާދިސާތައް އިތުރުވެ މުންކަރާތައް އަރައިގަތުމަކީ.\nމެއި 29, 2020 19:12\nސާބަހޭ ތީހާދަ ހިތްވަރުގަދަ ޒުވާނުންކޮޅެކޭދޯ އިންސާފު ހޯދަން ޢާމުން ނިކުންނަންވީނު ފޫކޮޅުގައި ރޯވާންދެއްތަ ތިތިބެނީ ބަލަ އިންސާފާ ހަމަހަމަ ކަމަކީ ރީނދޫ ކުލަޔަށް ހުންނަ އެއްޗެއްނޫނޭ ތިހެން އަޅައިނުލާއި ފަރުވާ ކުޑަކޮށްފަތިއްބަކަސް އިންސާފެއް ނުލިބޭނެ!\nމެއި 29, 2020 19:15\nމިވެރިކަމުގައި އިންސާފު ހޯދައްޏާ ޖެހޭނީ ވެރިންނާއި ބޮޑުންފަހާދުވަން!\nމެއި 29, 2020 19:17\nމެއި 29, 2020 20:17\nދަރިންނޭ އިންސާފު ބޭނުންތަ ތިހެން ހަމަހިމޭނުންތިބެގެން އިންސާފެއް ތިޒުވާނުން ކައިރިޔަކަށް ނާންނާނެ އިސާފު ބޭނުނިއްޔާ މިހާރުމިއޮތް ކަނުބީރު ސަރުކާރުގެ ކަންކަށި މަތީ ފިސާރިބާރަށް ފިރުމާލީމަނޫނީ އަޑެއް ނުއިވޭނެ ތިމަންޒަރެއް ނުފެންނާނެ ނުވެސް ބަލާނެ ފެނުނަސް ފެންނަ ކަމަށް ވެސް ނުހަނދާނެ މިސަރުކާރަށް އަޑުއިވޭނީ ފިސާރި ބާރަށްބުނީމަ އަނގައިން ބުއްޏަކަ އަދިއަޑެއް ނީވޭނެ ނީވުނެއްނު އެހެން ވީމަދެން ބުނަންޖެހޭނީ އަނގައި ނޫން ކޮންމެވެސް އެހެން ގޮތަކަށް ތީޒުވާނުން ތިހެން ތިބޭނީ ހިތްވަރުގަދަ ކެރޭ ޒުވާނުން ސާބަސް އިންސާފުހޯދަން ކެރޭނެބާ އެހެންވިއްޔާ ހިތްވަރާއެކު ތެދުވޭ!\nމެއި 29, 2020 21:03\nރައީސްޔާމީން އިންސާފުވެރި ވެރިކަމެއް ކުރީމަ ރީނދޫ މީހުނަށް ހަޖަމް ނުވީ ބިރަކާނުލައި މަޖާނުކުރެވޭތީ!


އިޒްރޭލުގެ ކުރީގެ ދެ ބޮޑު ވަޒީރުން ޝަރީއަތުގެ މަޖިލީހުގައި - Hali News\nއިޒްރޭލުގެ ކުރީގެ ދެ ބޮޑު ވަޒީރުން ޝަރީއަތުގެ މަޖިލީހުގައި\nއިޒްރޭލުގެ ބޮޑު ވަޒީރު ނަތަންޔާހޫއާއި ކުރީގެ ބޮޑު ވަޒީރު އެހޫދު އޮލްމާތު އިއްޔެ ކޯޓުގައި ބައްދަލުކޮށްފިއެވެ. ޓެލްއަވީވްގެ މެޖިސްޓްރޭޓް ކޯޓުގައި އޮތް ޝަރީއަތގެ އަޑުއެހުމުގައި ނަތަންޔާހޫއާއި އޭނާގެ އަންހެނުންނާއި އޭނާގެ ދަރި ބައިވެރިވިއެވެ.\nމިދައުވާއަކީ ނަތަންޔާހޫގެ މައްޗަށް މަކަރު ހެދުމާއި ކޮރަޕްޝަނާއި އޮޅުވާލުމުގެ ދައުވާ އުފުލާފައި އޮތް އިރުވެސް މަގާމުން އިސްތިއުފަ ނުދީ ހުރުމުން އޮލްމާތު ދިން އިންޓަރވިއުއެއްގައި އޭނާއާ ދެކޮޅަށް ފާޑު ކިޔާފައިވާ މައްސަލައެއްގެ އަޑު އެހުމެކެވެ.\nނަތަންޔާހޫއާއި އާއިލާއިން ވަނީ އޯލްމާތުގެ މައްޗަށް އަބުރުގެ ދައުވާ ކޮށްފައެވެ. އިންޓަރވިއުގައި އޮލްމާތު ބުނެފައި ވަނީ ފަރުވާއެއް ނެތް ބައްޔަކީ ނަތަންޔާހޫއާއި އޭނާގެ އަންހެނުންނާއި ދަރީގެ ބުއްދިފިލައި ދިއުމެވެ.\nނަތަންޔާހޫމެން ވަނީ 270ހާށް ޑޮލަރު ހޯދުމަށް އަބުރުގެ ދައުވާ ކޮށްފައެވެ.\nއޯލްމާތަކީ، ކޮރަޕްޝަންގެ ކުށް ސާބިތުވެގެން ޖަލު ހުކުމެއް އައިސްގެން 27 މަސް ޖަލުގައި ހޭދަ ކޮށްފައިވާ މީހެކެވެ. އޭނާ މަގާމުން އިސްތިއުފާ ދިނީ މި ސަބަބާ ލައިގެންނެވެ. ނަތަންޔާހޫގެ ކުރިން ބޮޑު ވަޒީރަކަށް ހުރީ އޮލްމާތެވެ.


ވެން ޑައިކަށް ކުޅުމުގެ ތެރެއަށް އެންމެ އަވަހަށް ވެސް އެނބުރި އާދެވޭވަރު ވާނީ9މަސްފަހުން: ރިޕޯޓްސް – Dhuvas Online\nވެން ޑައިކަށް ކުޅުމުގެ ތެރެއަށް އެންމެ އަވަހަށް ވެސް އެނބުރި އާދެވޭވަރު ވާނީ9މަސްފަހުން: ރިޕޯޓްސް\nއިނގިރޭސި ޕްރިމިއަރ ލީގުގައި ލިވަޕޫލާއި އެވަޓަން 2-2 ގެ ނަތީޖާއިން އެއްވަރުވި މެޗުގައި އަނިޔާވެގެން ބަދަލުކުރަން ޖެހުނު ލިވަޕޫލްގެ އިތުބާރު ޑިފެންޑަރ ވާޖިލް ވެން ޑައިކް އަށް ކުޅުމުގެ ތެރެއަށް އެނބުރ އާދެވޭނީ އެންމެ އަވަހަށް ވެސް9މަސް ފަހުން ކަމަށް ރިޕޯޓްތަށް ބުނެފިއެވެ.\nމީޑިއާ ރިޕޯޓުތައް ބުނާގޮތުން ވެން ޑައިކްގެ ލިގަމެންޓަށް ވަނީ ބޮޑު ގެއްލުމެއް ލިބިފައެވެ. އެހެން ކަމުން އޭނާ މި އަނިޔާއިން މުޅިން ރަނގަޅުވެ އަލުން ކުޅުމުގެ ތެރެއަށް އެނބުރި އާދެވޭ ވަރުވާނީ އެންމެ އަވަހަށް ވެސް6ނުވަތަ9މަސް ފަހުންނެވެ.\nވެން ޑައިކަށް އަނިޔާވެފައިވަނީ މެޗުގެ 11 ވަނަ މިނެޓުގައި އެވަޓަންގެ ކީޕަރު އަދި ވެންޑައިކް ބޯޅަ ހޯދުމަށް ކުރި މަސައްކަތުގެ ތެރެއިން، ކީޕަރުގެ ފައިން ވެން ޑައިކްގެ ކަކުލުގައި ޖެހިގެންނެވެ. ދަނޑުމަތީގައިފަރުވާދިނުމަށްފަހު އިތުރަށް މި މެޗުގައި ނުކުޅެވޭނެ ކަމަށް ނިންމާއޭނާ ވަނީ ބަދަލުކޮށްފައެވެ.\nލިގަޕޫލްގެ ކޯޗު ކްލޮޕް ވަނީ މި ވާހަކަތަކާއި ގުޅިގެން ގިނަ ވާހަކަތަކެއް މީޑިއާއަށް ތިލަކޮށްފައެވެ. އެގޮތުން މި މެޗުގައި އަނިޔާވުމުގެ ކުރިންވެސް އޭނާ ހުރީ އަނިޔާގައި ކަމަށާއި އެ އަނިޔާގައި ހުރެ ގިނަ މެޗުތަކެއް ކުޅުނު ކަމަށް ކްލޮޕް ބުންޏެވެ. އަދި މި މެޗުގައި އޭނާ ބަދަލުކުރީ އެއްވެސް ވަރަކަށް ކުރިއަށް ނުގެންދެވިގެން ކަމަށް ބުންޏެވެ.\nމި މެޗުގައި ލިވަޕޫލުން ވަނީ ވީޑިއޯ އެސިސްޓަންޓް ރެފްރީ (ވީއޭއާރް) އިން ގިނަ ގޯސްތަކެއް ހެދިކަމަށް ތުހުމަތު ކޮށްފައެވެ. އަދި ވެން ޑައިކަށް ކުރި ފައުލާއި ގުޅިގެން ޕެނަލްޓީއެއް ލިބެން ޖެހޭކަމަށްވެސް އެ ކުލަބުން ބުނެއެވެ. ނަމަވެސް މެޗުގެ ރެފްރީ ނިންމާފައިވަނީ ފައުލްކުރި އިރު ވެންޑައިކް އޮފްސައިޑް މަގާމެއްގައި ހުރުމުން އެއީ އޮފްސައިޑެއް ކަމަށެވެ. ލިވަޕޫލުން ގަބޫލުކުރާ ގޮތުގައި މި ފައުލާއި ގުޅިގެން ކީޕަރު ޕިކްފޯޑަށް އަދަބު ދޭން ޖެހެއެވެ. އެގޮތުން އެ ފައުލަށް ކީޕަރަށް ވަގުތުން ރަތްކާޑު ދައްކަންޖެހެެއެވެ.\nވެން ޑައިކްގެ އިތުރުން ލިވަޕޫލްގެ ތިއާގޯއަށް ވެސް ވަނީ އަނިޔާގެ މައްސަލަ ކުރިމަތިވެ ދަނޑުން ބާލާފައެވެ.\n2010 ވަނަ އަހަރުގެ ފަހުން ވޭތުވެ ދިޔަ ދިހަ އަހަރު އެވަޓަން އާއި ދެކޮޅަށް ކުޅުނު އެއްްވެސް މެޗަކުން ލިވަޕޫލަށް ކުރި ހޯދިފައިނުވާކަން ފާހަގަކޮށްލަން ޖެހެއެވެ.\nސިޓީ އަދި ވެސްޓްހަމް މެޗަށް ހަމަހަމަ ނިމުމެއް\nބާސެލޯނާ ބަލިކޮށް ރެއާލް މެޑްރިޑް ލީގުގެ އެއްވަނަ އަށް !\nޤަޟާ ޤަދަރަށް އީމާންވުން!\nފޮޓޯ: ބީއެމްއެލް ކޮމިއުނިޓީ ފަންޑުން ހޮޅުދޫގައި ހެދި މަސް ކަނޑާ ހާއްސަ ތަން


ކޮމަންޑޫގެ ޒަމާންވީ އިންޖީނުގެ ބަންދުކޮށް ޒަމާނީ އިންޖީނު ގެއަކަށް، 32 އަހަރު ފަހުން އުފާވެރިކަން – Haftha\nTue, 18 January, 2022, 2:57 am\nކޮމަންޑޫގައި ހުޅުވި އާ އިންޖީނުގެ -- ފޮޓޯ: ފެނަކަ ކޯޕަރެޝަން\nކޮމަންޑޫގެ ޒަމާންވީ އިންޖީނުގެ ބަންދުކޮށް ޒަމާނީ އިންޖީނު ގެއަކަށް، 32 އަހަރު ފަހުން އުފާވެރިކަން\nޖެނުއަރީ 8, 2022\nށ. ކޮމަންޑޫގެ އާ އިންޖީނު ގޭގެ މަސައްކަތް ނިންމައި، އެތަނުން ހިދުމަތްދޭން ފަށާފައިވާ ކަމަށް ފެނަކަ ކޯޕަރޭޝަން ލިމިޓެޑުން ބުނެފިއެވެ.\nކޮމަންޑޫގެ މީހުން ދިރިއުޅޭ ހިސާބުގައި ހުރި ބާ އިންޖީނު ގެ އިއްޔެ ނިއްވާލަދެއްވީ ރައީސް އިބްރާހީމް މުހައްމަދު ސޯލިހުއެވެ. އަދި އެއާއެކު އިއްޔެ ހަވީރު، އާ އިންޖީނު ގެއިން ހިދުމަތްދޭން ވަނީ ފަށައިފައެވެ.\nRayyithun dhiri ulhey ge thakaa invegen hingaa thaa 32 aharu vee Sh. Komandoo generator ge 07 January 2022 dhuvahu 1743hrs gai RJ vanee nivvaala dhevvaafa. Adhi aa generator ge in rayyithunnah karantu dheynvanee fettifa. 32 aharahfahu rayyithunnah ufaa verikamaa hiy faseyha Kah. pic.twitter.com/HkC5lQ9ZEL\n— Ahmed Saeed Mohamed (@myfoona) January 8, 2022\nއެރަށު ބާ އިންޖީނުގެއަކީ ވޭތުވެ ދިޔަ 32 އަހަރުވެސް އެ ރަށުގެ ރައްޔިތުންނަށް ކަރަންޓު ފޯރުކޮށްދިނުމަށް ބޭނުންކުރަމުން ދިޔަ އިންޖީނުގެއެވެ. އަދި އެ އިންޖީނު ގެ ހުންނަނީ ރަށުގެ މެދެއްހާ ހިސާބުގައެވެ.\nރަށްރަށުގެ އިންޖީނުގެތައް މީހުން ދިރިއުޅޭ ހިސާބުތަކާ ދުރަށް ގެންދިއުމަކީ ރައީސް ސޯލިހުގެ ވައުދުފުޅެކެވެ. އަދި ފެނަކައާއެކު ގިނަ ރަށްރަށުގެ އިންޖީނުގެތަށް މިހާރު ވަނީ މީހުން ދިރިއުޅޭ ހިސާބުތަކާ ދުރަށް ގެންގޮސްފައެވެ.\nފާހަގަ: ށ. ކޮމަންޑޫ, ފެނަކަ ކޯޕަރޭޝަން


Cabinet gai harukashi fikuruge meehun eba thibi: Adam Shareef Umar\nކެބިނެޓްގައި ހަރުކަށި ފިކުރުގެ މީހުން އެބަތިބި: އާދަމް ޝަރީފް\nއާދަމް ޝަރީފް އުމަރު: ސަރުކާރުގެ ކެބިނެޓްގައި ހަރުކަށި ފިކުރުގެ މީހުން އެބަތިބި ކަމަށް ވިދާޅުވި -- ފޮޓޯ: އަވަސް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ކެބިނެޓްގައި ހަރުކަށި ފިކުރުގެ މީހުން އެބަތިބި ކަމަށް ކުރީގެ ޑިފެންސް މިނިސްޓަރު އާދަމް ޝަރީފް އުމަރު ވިދާޅުވެއްޖެ އެވެ.\nއަވަސް އަށް މިއަދު ދެއްވި އިންޓަވިއުއެއްގައި މަޑުއްވަރީ ދާއިރާގެ މެންބަރު ކަންވެސް ކުރައްވަމުން ގެންދަވާ އާދަމް ޝަރީފް ވިދާޅުވީ ހަރުކަށި ފިކުރުގެ މީހުން ރާއްޖޭގައި އިތުުރުވަމުންދާ ކަމަށެވެ. އެފަދަ މީހުންގެ މައްސަލަތައް ހައްލުކުރުމަށް ކުރީގެ ރައީސް އަބްދުﷲ ޔާމީންގެ ސަރުކާރުގައި ވަރަށް މުހިއްމު ވަރަށް ރަނގަޅު މަސައްކަތް ތަކެއް ކޮށްފައިވާ ކަމަށެވެ.\nނަމަވެސް ރައީސް އިބްރާހީމް މުހައްމަދު ސޯލިހް ވެރިކަމާ ހަވާލުވެވަޑައިގަތުމަށްފަހު ދައުލަތުގެ އިސް ބައެއް މަގާމުތަކަށް ހަރުކަށި ފިކުރު މީހުން އައްޔަންކުރައްވާފައިވާ ކަމަށްވެސް ތުހުމަތުކުރެއްވި އެވެ. ވަކިން ހާއްސަކޮށް ރައީސް ސޯލިހްގެ ކެބިނެޓްގައި ހަރުކަށި ފިކުރުގެ މީހުން އެބަ ތިބި ކަމާއި ހޯމް މިނިސްޓްރީގައި ވެސް އެފަދަ ބަޔަކު ތިބި ކަމަށް ވިދާޅުވި އެވެ. އެއީ ކަންބޮޑުވާން ޖެހޭ ކަމެއް ކަމަށް ވިދާޅުވި ނަމަވެސް ހަރުކަށި ފިކުރުގެ މީހުންގެ ގޮތުގައި މަގާމުތަކުގައި ތިބި ބައެއްގެ ނަމެއް ވިދާޅުވެފައެއް ނުވެ އެވެ.\nއާދަމް ޝަރީފް ވިދާޅުވީ ޓެރަރިޒަމާއި ހަރުކަށި ފިކުރުގެ ނުރައްކާ ރާއްޖެއަށް ބޮޑުވަމުން ދަނީ ސަރުކާރުގެ ސިޔާސަތު ތަކުގެ ސަބަަބުން ކަމަށެވެ. އަދި އެކަމުގެ ޒިންމާ ނަގަންޖެހޭނީ އެމްޑީޕީން ލީޑް ކުރާ މިހާރުގެ ސަރުކާރުން ކަމަށްވެސް ވިދާޅުވި އެވެ.\nޓެރަރިޒަމް ފަތުރާ މީހުން ސަރުކާރުގައި ތިބި ކަމަށް ވިދާޅުވެ ފުރަތަމަ ސަރުކާރުގެ އެތެރެ ސާފުކުރުމަށް ވެސް އާދަމް ޝަރީފް ވަނީ ގޮވާލައްވާފަ އެވެ. މިސަރުކާރުގެ ބައެއް މަގާމުތަކުގައި ހަރުކަށި ފިކުރުގެ ބަޔަކު ތިބި ކަމަށް ރައީސް މުހައްމަދު ނަޝީދު ވެސް ވިދާޅުވެފައިވާތީ އޭނާގެ ތުހުމަތުތަކަށް އިތުރު ބާރެއް ލިބޭ ކަމުގައިވެސް އާދަމް ޝަރީފް ވަނީ ވިދާޅުވެފަ އެވެ.\n"ހަރުކަށި ފިކުރަށް ފާޅުގައި ތާއީދު ކުރާ މީހުން ކެބިނެޓްގައި ބަހައްޓައިގެން އެ ތިބީ. ގައުމުގެ ކަންކަން ހައްލު ނުކުރަން ވެގެން ހަރުކަށި ފިކުރުގެ ވާހަކަ ދައްކަނީ ބަހަނާ އަކަށް" އާދަމް ޝަރީފް ވިދާޅުވި އެވެ.\nރައީސް ނަޝީދު އިންޑިއާގެ ނޫހަކަށް ދެއްވި އިންޓަވިއުއެއްގައި ރާއްޖޭގެ ހޯމް މިނިސްޓްރީ އަދި ސަލާމަތީ ހިދުމަތްދޭ އިދާރާ ތަކުގައި ހަރުކަށި ފިކުރުގެ މީހުން މަސައްކަތް ކުރަމުންދާ ކަމަށް ވިދާޅުވެފައި އެވެ.\nރައީސް ނަޝީދު ވިދާޅުވީ އެންމެ ފުރަތަމަ ކުރަންވީ ކަމަކީ އެ މުއައްސަސާތައް އިސްލާހުކޮށް ރާއްޖޭގެ ދައުލަތުގެ ތެރެއިން އެހެން އަޑީ ދައުލަތެއް މަސައްކަތްކުރަމުން ނުދާކަން ކަށަވަރުކުރުން ކަމަށެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައީސް އިބްރާހިމް މުހައްމަދު ސޯލިހު އަދާލަތު ޕާޓީ ކެބިނެޓް އާދަމް ޝަރީފު އުމަރު އިމްރާން އަބްދުﷲ މިނިސްޓްރީ އޮފް ހޯމް އެފެއާޒް ހައްދުފަނައެޅުން


Luthufee hayyaru kogen varah avahah raajje gennaanan: Azleen | Mihaaru\nހޯމް މިނިސްޓަރު އަޒްލީން ނޫސްވެރިންނަށް މައުލޫމާތު ދެއްވަނީ: ލުތުފީ ހައްޔަރުކޮށްގެން ވަރަށް އަވަހަށް ރާއްޖެ ގެންނާނެ ކަމަށް އޭނާ ވިދާޅުވި.. - ފައިލް ފޮޓޯ: ނިޝާން އަލީ/ މިހާރު\nލުތުފީ ހައްޔަރުކޮށްގެން ވަރަށް އަވަހަށް ރާއްޖެ ގެންނާނަން: އަޒްލީން\n03 ނޮވެމްބަރ 2016 - 13:08 38 comments\nނަސްރުގެ ދުވަސް ފާހަގަކުރަން ވ. ފުލިދޫގައި ބޭއްވި ޖަލްސާގައި އަޒްލީން ވިދާޅުވި ގޮތުގައި ލުތުފީ އެހެން ގައުމަކަށް ނުދެވޭ ގޮތަށް ޕާސްޕޯޓް ކެންސަލްކޮށްފައިވާ ކަމަށެވެ. ނަމަވެސް ލުތުފީ ހުރީ ކޮން ގައުމެއްގައި ކަމާއި އެކަމާ ގުޅޭ އިތުރު ތަފްސީލެއް އޭނާ ނުދެއްވަ އެވެ.\n"އޭނާގެ (ލުތުފީ) ޕާސްޕޯޓު ވެސް މިހާރު ވާނީ ކެންސަލް ކުރެވިފައި. އިރާދަކުރެއްވިއްޔާ ދާދި އަވަހަށް އޭނާ ހިފާހައްޔަރުކޮށް ރާއްޖެ ގެންނާނަން،" ހޯމް މިނިސްޓަރު ވިދާޅުވި އެވެ.\nހާޖަރާގޭ ލުތުފީ. އޭނާ ހައްޔަރުކޮށްގެން ރާއްޖެ ގެނައުމަށް ފުލުހުންގެ މައްޗަށް ވަނީ އަމުރު ނެރެފައި.\nނަމަވެސް ކުރީގެ ރައީސް މުހައްމަދު ނަޝީދުގެ ސަރުކާރުގައި، ބޭސްފަރުވާ އަށް ކަމަށް ބުނެ ރާއްޖޭން ބޭރަށް ދިޔަ ގޮތަށް ލުތުފީ މިހާތަނަށް ރާއްޖެ އައިސްފައެއް ނުވެ އެވެ. އެނގިފައިވާ ގޮތުގައި އޭނާ އުޅެނީ ސްރީ ލަންކާގަ އެވެ. އެހެންވެ ކްރިމިނަލް ކޯޓުން ވަނީ އޭނާ ހައްޔަރުކޮށްގެން ރާއްޖެ ގެނައުމަށް ފުލުހުންނަށް އަމުރުކޮށްފަ އެވެ.\nއަޒްލީންގެ ވާހަކައިގައި ފާހަގަކުރެއްވި ގޮތުގައި ނޮވެމްބަރު ތިނެއްގެ އުދުވާނަކީ ވެރިކަން ހޯދުމުގެ ބޭނުމުގައި ހިންގާފައިވާ އަމަލެކެވެ. ރާއްޖެއާ ތޮޅެން ބޭރުގެ ގައުމުތަކުން މަސައްކަތް ކުރަނީ ދިވެހިންގެ ތެރެއިން ގައުމަށް ގައްދާރުވާ މީހުންގެ އެހީތެރިކަމާއެކު ކަމަށް ވެސް އޭނާ ވިދާޅުވި އެވެ.\nރައްޔިތުންގެ މެދުގައި ހިޔާލު ތަފާތުވުމަކީ ރާއްޖޭގެ ގައުމީ ސަލާމަތަށް އަސަރުކުރާ ކަމަކަށް ހަދައިގެން ނުވާނެ ކަމަށާއި ޑިމޮކްރަސީގެ އެންމެ މުހިންމު އެއް އަސާސް ކަމުގައިވާ އަބުރު ރައްކާތެރިކުރުމާއި ހިޔާލުފާޅު ކުރުމުގެ މިނިވަންކަން ގާނޫނުއަސާސީން ކަށަވަރުކޮށްދީފައިވާއިރު، ކޮންމެ މީހެއްގެ ހިޔާލު އެއްގޮތް ވާން ނުޖެހޭނެ ކަމަށް ވެސް އޭނާ ވިދާޅުވި އެވެ.\n"ހިޔާލު ތަފާތުވުމަކީ ގައުމު ހަލަބޮލިކޮށް ދިވެހި ސަލާމަތަށް އަސަރު ކުރާ ކަމަކަށް ހަދައިގެން ނުވާނެ،" ހޯމް މިނިސްޓަރު ވިދާޅުވި އެވެ.\nއަޒްލީން ވިދާޅުވީ ރާއްޖޭގެ މިނިވަންކަމާއި އިސްތިގުލާލަށްޓަކައި ސަރުކާރުން ވާން ޖެހުނު ކޮންމެ ގުރުބާނީއެއް ވާން ތައްޔާރު ކަމަށެވެ. އަދި ސަލާމަތީ ބާރުތަކުން މިއަދު ތިބީ ރާއްޖެ އަށް ދީފާނެ ހަމަލާއަކަށް ފުރިހަމަ އަށް ތައްޔާރުވެގެން ކަމަށް ވެސް އޭނާ ވިދާޅުވި އެވެ.\n"ރާއްޖެއާ ތޮޅެން ޕޯޗުގީޒުން ވިޔަސް، މަލަބާރުންގެ ލަޝްކަރުތައްވިޔަސް އަދި ތަމަޅާ ބާގީންގެ ކުލީ ސިފައިން ވިޔަސް އެމީހުން ރާއްޖެ އައީ ވެރިކަމަށް ދަހިވެތިވި މަދު ހާއިނުންގެ ސަބަބުންކަން އެއީ އަޅުގަނޑުމެން އެންމެން ދަންނަން ޖެހޭ ހަގީގަތެއް." އަޒްލީން ވިދާޅުވި އެވެ.\nމީގެ އިތުރުން އަޒްލީން ވިދާޅުވީ ޖަލުތަކާ ޕެރޯލް ގާނޫނަށް ގެނައި އިސްލާހުތަކާއެކު ކުދި ކުށްތައް ކުރެވިފައިވާ ޒުވާނުންނަށް ޝަރުތުތަކާއެކު ލުޔެއް ދެވޭނެ ގާނޫނީ އޮނިގަނޑެއް ގާއިމު ކުރުމަށް މަސައްކަތް ކުރަމުން އަންނަ ކަމަށެވެ. މި އޮނިގަނޑު އެކުލަވާލުމުން ގިނަ އަދަދެއްގެ ޒުވާނުން މައިންބަފައިންގެ ގާތަށް އާއިލާތަކަށް ރުޖޫއަވެ، ދިރިއުޅުން އާރާސްތު ކުރުމުގެ މަގު ފަހިވެގެން ދާނެ ކަމަށް އޭނާ ވިދާޅުވި އެވެ.\n"އަޅުގަނޑުގެ އުންމީދަކީ ހުރިހާ ޒުވާނުން މިކަން ދަނެ ގައުމުގެ ސުލްހަމަސްލަސްކަން އެއީ އެންމެ މުހިންމު މޮޓޯ ކަމުގައި ހެދުމަށް،" ހޯމް މިނިސްޓަރު ވިދާޅުވި އެވެ.\nއިތުރު ލިޔުންތައް ހޯމް މިނިސްޓަރު ނޮވެމްބަރު3އަބްދުﷲ ލުތުފީ ނޮވެމްބަރު3ބަޣާވާތް ކުރީގެ މިނިސްޓަރު އަޒްލީން އަހުމަދު ނަސްރުގެ ދުވަސް


Adhuluveri shareeatheh koffiyyaa gaigai atheh nuleveyne: Raees Yameen\nޝަރިއަތާ މެދު ކަންބޮޑުނުވާ ކަމަށް ވިދާޅުވި\nދައުވާކުރަނީ އޮޅުވާލައިގެން ކަމަށް ވިދާޅުވި\nކ. މާލެ | 13 ނޮވެންބަރ 2019 | ބުދަ 22:22 | 6,347\nރައީސް ޔާމީން މިރޭގެ ޖަލްސާގައި ވާހަކަފުޅުދައްކަވަނީ - ޔޫސުފް ސޮފްވާން ރަޝީދު\nރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑްރިން ދައުވާގެ އަދުލުވެރި ޝަރީއަތެއް ހިންގައިފިނަމަ ''ގައިގައި އަތް ނުލެވޭނެ'' ކަމަށް އެމަނިކުފާނު ވިދާޅުވެއްޖެއެވެ.\nރައީސް ޔާމީނުގެ މައްޗަށް މަނީ ލޯންޑަރިންގެ ދައުވާ އުފުލާފައި ވަނީ މޯލްޑިވްސް މަރކެޓިން އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ) ގެ ބޮޑު ޚިޔާނާތުގެ ފައިސާ އެސްއޯއެފްގެ އެކައުންޓެއް މެދުވެރިކޮށް އެމަނިކުފާނުގެ އަމިއްލަފުޅު އިސްލާމިކް ބޭންކް އެކައުންޓަށް ޖަމާކޮށްފައި ވާތީއެވެ. އެސްއޯއެފުން އެމަނިކުފާނުގެ އެކައުންޓަށް ޖަމާކޮށްފައި ވަނީ އެއް މިލިއަން ޑޮލަރެވެ.\nބުދަ ދުވަހު ޕީޕީއެމް އޮފީހުގައި ބޭއްވި ރަސްމިއްޔާތެއްގައި ވާހަކަދައްކަވަމުން ޔާމީން ވިދާޅުވީ، އެމަނިކުފާނުގެ ޝަރީއަތް ކުރިޔަށްދާ ގޮތާއި މެދު ތާއިދުކުރާ ފަރާތްތަކުގެ ކަންބޮޑުވުންތައް ހުރިކަން އެނގިވަޑައިގަންނަވާ ކަމަށެވެ. ސަޕޯޓަރުން ކަންބޮޑުވާން ނުޖެހޭކަމަށް ވިދާޅުވެ ޔާމީން ވިދާޅުވީ، އެމަނިކުފާނުވެސް އެއްވެސް ވަރަކަށް ކަންބޮޑުވުން ނުވާ ކަމަށެވެ.\nޔާމީން ވިދާޅުވީ، ރާއްޖޭގެ ބައިތުލްމާލުން އެއްވެސް ފައިސާ ނަންގަވާފައިނުވާނެ ކަމަށާއި، ފައިސާ ނަންގަވަން ޖެހޭ ސަބަބެއްވެސް ނެތް ކަމަށެވެ. އެމަނިކުފާނުގެ ނަފްސުގެ މުއްސަނދިކަން އެއަށްވުރެ ބޮޑު ކަމަށާއި އޭރުވެސް އެއް މިލިއަން ޑޮލަރަށްވުރެ ގިނަ ފައިސާ އެކައުންޓުގައި ހުންނާނެ ކަމަށް ވިދާޅުވިއެވެ.\nދައުލަތުން އެމަނިކުފާނުގެ މައްޗަށް ދައުވާކުރަނީ އޮޅުވާލައިގެންކަން ފާހަގަކުރައްވަމުން ޔާމީން ވިދާޅުވީ، މައްސަލަ ތަހުގީގުކުރާ ފަރާތަކަށް އޭސީސީ އޮންނައިރު ތަހުގީގު ހިންގާފައި، އެކަން ނުކުރެވޭނެ ކަމަށެވެ.\nއަދުލުވެރި ޝަރިޔަތެއް ކޮށްފިއްޔާ ރައީސް ޔާމީން ގައި ގައި އަތްލެވޭނެ ގޮތެއް ނޮއްނާނެ.\n~ އަބްދުﷲ ޔާމީން - ޕީޕީއެމްގެ ރައީސް -


BREAKING: France Ge Fahlhiehggai Ah Hamalaa Eh Dheefi - Vaguthu\nފްރާންސްގެ ފައްޅިއެއްގައި ހަމަލާ އެއް ދީފި\nފްރާންސް ސިޓީއެއް ކަމަށް ނައިސްގައި ހުންނަ ފައްޅިއެއްގައި ހަމަލާ އެއް ދީފި އެވެ.\nމި ހަމަލާ ދީފައި ވަނީ މިއަދު ހެނދުނުގެ ވަގުތެއްގައެވެ. މީޑިއާ ރިޕޯޓްތައް ބުނާގޮތުގައި، ވަޅިން ދިން މި ހަމަލާގެ ސަބަބުން ތިން ވަނީ މަރުވެފައެވެ. އަދި ގިނަބަޔަކު ޒަހަމްވެފައިވާ ކަމަށް ރިޕޯޓްތައް ބުނެއެވެ.\nމިހާރު އެ ސަރަހަައްދު ކައިރިއަށް އާއްމުން އެއްވެ ނޫޅުމަށް ވަނީ އަންގާފައެވެ. އަދި އެ ސަރަހައްދުގައި މިހާރު ހަތިޔާރާއެކު ފުލުހުން ދަނީ ހަރަކާތްތެރިވަމުންނެވެ.\nނައިސްގެ މޭޔަރ ކްރިސްޓިއަން އެސްޓްރޮސީ ވަނީ، އެ ހަމަލާ ދިނުމުގައި އުޅުނު މީހާ ފުލުހުންގެ ބެލުމުގެ ދަށަށް ގެންދެވިފައިވާ ކަން ކަށަވަރުކޮށްދީފައެެވެ.އަދި ފުލުހުންގެ އަވަސް ފިޔަވަޅުތަކަށް އޭނާ ވަނީ ޝުކުރު އަދާކޮށްފައެެވެ.\nމިއީ ކޮން ކަމަކާއި ގުޅިގެން ދިން ހަަމަލާއެއްކަން ކަށަވަރު ނުވިޔަސް އޭނާ ވަނީ މިއީ ނިރުބަވެރި ހަމަލާއެއްގެ ގޮތުގައި ސިފަކޮށްފައެެވެ.\nމީޑިއާ ރިޕޯޓްތައް ބުނާގޮތުގައި، ފުލުހުން އެ މީހާ ހުއްޓުވާފައި ވަނީ ގަޔަށް ބަޑި ޖެހުމަށް ފަހު އެވެ. އަދި ފުލުހުން އޭނާ ހޮސްޕިޓަކަށް ގެންދިޔަ ކަމަށްވެސް މީޑިއާ ތަކުން ރިޕޯޓްކޮށްފައި ވެއެވެ.\nއެސްޓްރޮސީ ވިދާޅުވީ، މަރާލި މީހުންގެ ތެރެއިން ދެ މީހަކު މަރާލާފައި ވަނީ ފައްޅީގެ ތެރޭގައި ކަަމަށެވެ. އަދި ދެވަނަ މީހާ މަރާލާފައި ވަނީ ފައްޅި ކައިރީގައި ހުރި ބާއެއްގައި ހުއްޓާ ކަމަށް ވެއެވެ.\nމީގެ ތެރެއިން އެކަކުގެ ކަރު ބުރިކޮށްލާފައިވާ ކަމަށްވެސް މީޑިއާތަކުން ވަނީ ރިޕޯޓްކޮށްފައެެވެ.\nމިކަން ހިނގާފައި ވަނީ، ފްރާންސްގެ ވެރިކަންކުރާ ޕެރިސްގެ މަގުމަތީގައި އެޤައުމުގެ ޓީޗަރެއްގެ ކަރު ބުރިކޮށްލި މައްސަލަ ހޫނުވެފައި ވަނިކޮށެވެ. ޕެރިސްގެ "ކޮންފްލޭންސް-ސެއިންޓް-އޮނޮރިން" ނަމަކަށްކިޔާ ސަރަޙައްދެއްގެ މަގުމަތީގައި ކަރުބުރިކޮށް މަރާލާފައި ވަނީ، އެ ސިޓީގެ ސްކޫލެއްގައި ތާރީޚު އަދި ޖިއޮގްރަފީ ކިޔަވައިދޭ ޓީޗަރެކެވެ. އޭނާ މަރާލާފައި ވަނީ އިސްލާމް ދީނަށާއި ރަސޫލާ (ސ.އ.ވ) އަށް ފުރައްސާރަކޮށް ކުރަހާފައިވާ ކާޓޫނުތަކެއް ދަރިވަރުންނަށް ދެއްކި މައްސަލައެއް ފެންމަތިވެފައިވާ ދަނޑިވަޅެއްގައެވެ.\nއަދި މިހާރުވެސް ފްރާންސްގެ ރައީސް އެމަނުއެލް މެކްރޯން އިސްލާމްދީނަށާއި ކީރިތި ރަސޫލާއަށް ފުރައްސާރަކޮށް ދައްކަމުން ގެންދާ ވާހަކަތަކާއި ދެކޮޅަށް ގިނަބަޔަކު ދަނީ އަޑުފުލަމުންނެވެ.\nއޮކްޓޯބަރ 29, 2020 14:26\nތިހަމަލާއަކީ މުސްލިމުން ބަދުނާމުކުރަން ފުރާންސުން ރޭވި ހަމަލާއެއް\nއޮކްޓޯބަރ 29, 2020 17:22\nދެން ހަމަ ގަބޫ ލު ކޮށް ލަން ވީ ދޯ\nއޮކްޓޯބަރ 29, 2020 17:33\nޕާކިސްތާނުގެ ޤުރްއާން ކިޔަވާދޭ ކުޑަކުދިންގެ މަދަރުސާއަކަށްވެސް ވަނީ ހަމަލާއެއް ދީފައި. ތުހުމަތު ކުރެވެނީ އިޒްރޭލުގެ ޓެރަރިސްޓުންނަށް.\nއޮކްޓޯބަރ 29, 2020 14:47\nގަޢުމު ތަކުގެ ވެރިން ނަްބޯހ ަމަނުޖެހެމިހުންއިސް ކުރިމަ މުޅިދުނިޔެ ހަމަނުޖެހުމަކަދާނެ


އާ ސީޕްލޭން ޓާމިނަލްގެ ލައުންޖުތައް ކުއްޔަށް ދޭން ހުޅުވާލައިފި – Haftha\nFri, 18 September, 2020, 3:03 pm\nއާ ސީޕްލޭން ޓާމިނަލްގެ ލައުންޖުތައް ކުއްޔަށް ދޭން ހުޅުވާލައިފި\nވެލާނާ އިންޓަނޭޝަނަލް ޓާމިނަލް (ވީއައިއޭ)ގެ އާ ސީޕްލޭން ޓާމިނަލްގެ ލައުންޖުތައް ކުއްޔަށް ހިފާނެ ބަޔަކު ހޯދަން އިއުލާން ކޮށްފި އެވެ.\nއެއާޕޯޓް ހިންގާ މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ކުރި އިއުލާނެއްގައި ބުނީ، ސީޕްލޭން ޓާމިނަލް އިމާރާތުގެ "އެކްޒެކެޓިވް ލައުންޖު" ގެ ގޮތުގައި ކަނޑައެޅިފައިވާ ސަރަހައްދުތައް ކުއްޔަށް ހިފާނެ ފަރާތް ތަކެއް ހޯދަން ބޭނުންވާ ކަމަށެވެ.\nއެކަމަށް ޝައުގުވެރިވާ ފަރާތްތަކުން މި މަހުގެ 23 ވަނަ ދުވަހުގެ ހެދުނު 11:00 ގެ ކުރިން، ސިޓީ, ފެކްސް ނުވަތަ އީމެއިލް މެދުވެރިކޮށް ޝައުގުވެރިކަން ފާޅުކުރުމަށް އެދޭ ކަމަށް އިއުލާނުގައިވެ އެވެ.\nޝައުގުވެރިކަން ފާޅުކުރާ ފަރާތްތަކުން އެފަރާތެއްގެ ފުރިހަމަ ނަމާއި އެޑްރެސް، އީމެއިލް އަދި ގުޅޭނެ ނަންބަރުތައް ފޯރުކޮއްދެއްވަން ވާނެއެވެ.މިގޮތަށް ޝައުގުވެރިކަން ފާޅުކުރާ ފަރާތްތައް ރަޖިސްޓްރީ ކުރެވި، ތައްޔާރު ކުރެވިފައިވާ ބީލަން ފޮތް އީމެއިލް ކުރެވޭނެ ކަމަށެވެ.\nއިއުލާނުގައި ބުނެފައިވާ ގޮތުން، އެކަމަށް ކުރިމަތިލާ ފަރާތްތަކަކީ ސީޕްލޭން، ޓުއޯރ ނުވަތަ ރިސޯޓު އޮޕަރޭޓަރަކަށް ވާންޖެހޭނެ އެވެ. އަދި 10,000 ޑޮލަރު (ނޫނީ އެޔާ އެކަށީގެންވާ ދިވެހި ރުފިޔާ) ބިޑު ސެކިއުރިޓީއެއްގެ ގޮތުގައި ކުއްޔަށް ހިފަން ބޭނުންވާ ކޮންމެ ސަރަހައްދަކަށް ހުށަހަޅަން ވާނެ އެވެ.\nބީލަންތައް ހުށަހެޅުމުގެ ސުންގަޑިއަކީ އަންނަ މަހުގެ 11 ވަނަ ދުވަހުގެ ހެނދުނު 11:00 އެވެ. ބީލަންތައް ހުޅުވުމަށް ހަމަޖެހިފައިވަނީ ވެސް އެދުވަހު އެވެ.\nވީއައިއޭ އާ ސީޕްލޭން ޓާމިނަލް ރައީސް އަބްދުﷲ ޔާމީންގެ ވެރިކަމުގައި ވީއައިއޭ ތަރައްގީ ކުރުމުގެ މަޝްރޫއުގެ ދަށުން ހެދި އާ ސީޕްލޭން ޓާމިނަލްއަކީ އެމްއޭސީއެލް އިން 55 މިލިއަން ޑޮލަރު (848 މިލިއަން ރުފިޔާ) ހަރަދުކޮށްގެން ހަދާފައިވާ އިމާރާތެކެވެ.\nއާ ރަންވޭގެ މަސައްކަތް ކުރާ ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ)އާ ހަވާލުކޮށްގެން އެތަނުގެ އަމަލީ މަސައްކަތް ފަށާފައިވަނީ މިދިޔަ އަހަރުގެ ޖަނަވަރީ މަހުގެ ފަހުކޮޅު އެވެ. އެ އިމާރާތް ހަދާފައިވަނީ 3.2 ހެކްޓަރު (32،000 އަކަމީޓަރު) ގެ ބިން ހިއްކައިގެންނެވެ.\nއެ ޓާމިނަލް ނިންމާ މި އަހަރުގެ މެއި މަހު ބޭނުން ކުރަން ފެށޭނެ ކަމަށް އެމްއޭސީއެލް އިން މީގެ ކުރިން ބުނި ނަމަވެސް ސީޕްލޭން ޓާމިނަލް ޓްރާންސް މޯލްޑިވިއަން އެއާވޭސް (ޓީއެމްއޭ) އަށް އެއްކޮށް ދޭން އުޅޭ ކަމަށް ބުނެ މައްސަލަ ހޫނުވި އެވެ. ނަމަވެސް ސަރުކާރު މެދުވެރި ވެގެން މިހާރު ވަނީ ޓީއެމްއޭ އަށް 6،400 އަކަމީޓަރުގެ ޖާގަ އަކަމީޓަރަކަށް 10.35 ޑޮލަރުގެ ރޭޓުން ދެ އަހަރު ދުވަހަށް ދޭން ނިންމައިފަ އެވެ. ދެ އަހަރު ދުވަހުގެ ތެރޭގައި މުޅި ސީޕްލޭން ޓާމިނަލް ހިންގަން ފަށަން ޖެހޭނީ އެމްއޭސީއެލުންނެވެ.


ޓޫރިސްޓް ރިސޯޓް، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ސަރުކާރަށް ދެއްކުމާބެހޭ ގަވާއިދު (ގަވާއިދު ނަންބަރު 20/2010) - Gaanoon.com\nޓޫރިސްޓް ރިސޯޓް، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ސަރުކާރަށް ދެއްކުމާބެހޭ ގަވާއިދު (ގަވާއިދު ނަންބަރު 20/2010)\nޓޫރިސްޓް ރިސޯޓް، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ސަރުކާރަށް ދެއްކުމާބެހޭ ގަވާއިދު\n(ގަވާއިދު ނަންބަރު 20/2010)\n(ހ) މިއީ، ގާނޫނު ނަންބަރު 2/1999 (ދިވެހިރާއްޖޭގެ ޓޫރިޒަމާބެހޭ ގާނޫނު) ގެ7ވަނަ މާއްދާގެ ދަށުން، ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ސަރުކާރަށް ދެއްކުމާބެހޭ އުސޫލުތައް ކަނޑައެޅުމަށްޓަކައި އެގާނޫނުގެ 49 ވަނަ މާއްދާއިން ބާރުލިބިގެން ހަދާފައިވާ ގަވާއިދެކެވެ.\n(ށ) މި ގަވާއިދަށް ކިޔާނީ "ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ސަރުކާރަށް ދެއްކުމާބެހޭ ގަވާއިދު" އެވެ.\n3 ވަނަ މާއްދާ - މަގުސަދު\nމި ގަވާއިދުގެ މަގުސަދަކީ، ގާނޫނު ނަންބަރު 2/1999 ގެ7ވަނަ މާއްދާގެ ދަށުން، ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ސަރުކާރަށް ދެއްކުމާބެހޭ އުސޫލުތައް ކަނޑައެޅުމެވެ.\n4 ވަނަ މާއްދާ - ކުލި ކަނޑައެޅުން\n(ހ) ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ކަނޑައަޅާނީ އެރަށެއް ނުވަތަ ބިމެއްގެ "މީންޓައިޑް ލައިން" ގެ މައްޗަށް ބިނާކޮށް ކަނޑައަޅާ ލޭންޑްއޭރިއާ އަށް ބިނާކޮށެވެ.\n(ށ) 1 ޖެނުއަރީ 2011 ވަނަ ދުވަހު މިގަވާއިދަށް އަމަލުކުރަމްފަށާއިރު، ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދީފައިވާ ރަށްރަށާއި ބިންބިމުގެ ލޭންޑް އޭރިޔާ ކަމަށް ކަނޑައަޅާނީ ޓޫރިޒަމާބެހޭ މިނިސްޓްރީއިން އެންޑޯޒް ކޮށޤފައިވާ ސައިޓް ޕްލޭންގައި އެރަށުގެ ނުވަތަ އެބިމުގެ އޭރިއާ ކަމަށް ކަނޑައަޅާފައިވާ އޭރިއާ ނުވަތަ އެރަށުގެ ނުވަތަ އެބިމުގެ އޭރިއާކަމަށް އެމިނިސްޓްރީގެ ރެކޯޑުގައިވާ އޭރިއާއެވެ.\n(ނ) މި މާއްދާގެ (ށ) ގައި ބުނެފައިވާފަދަ ސައިޓްޕްލޭނެއް ނެތް ރަށެއް ނުވަތަ ބިމެއްގެ ނުވަތަ ޓޫރިޒަމާބެހޭ މިނިސްޓްރީގައި އެރަށުގެ ނުވަތަ އެބިމުގެ ލޭންޑް އޭރިއާ ރެކޯޑްކޮށްފައި ނެތް ރަށެއްގެ ނުވަތަ ބިމެއްގެ ކުލި ކަނޑައެޅުމަށްޓަކައި އެރަށުގެ ނުވަތަ އެބިމުގެ ލޭންޑް އޭރިއާ ކަމުގައި ބަލާނީ އެކަމަށްޓަކައި ކުރެވޭ ސަރވޭއަކުން ކަނޑައަޅާ ލޭންޑް އޭރިއާއެވެ. މި ބުނެވުނު ލޭންޑް އޭރިއާ ކަނޑައެޅުމަށްޓަކައި ކުރަންޖެހޭ މަސައްކަތަށް އެއްވެސް ހަރަދެއް ކުރަންޖެހޭނަމަ އެހަރަދެއް ކުރަންޖެހޭނީ ރަށް ނުވަތަ ބިން ކުއްޔަށްހިފާފައިވާ ފަރާތުންނެވެ. އަދި މިގަވާއިދަށް އަމަލުކުރަންފަށާ ތާރީހުންފެށިގެން 03 (ތިން) މަސް ދުވަހުގެ ތެރޭގައި މިބުނެވުނު ސަރވޭކޮށް ނިންމައި ކަނޑައެޅޭ ލޭންޑް އޭރިއާ ޓޫރިޒަމާބެހޭ މިނިސްޓްރީގައި ރަޖިސްޓްރީ ކުރަންވާނެއެވެ.\n(ރ) މި ގަވާއިދަށް އަމަލުކުރަން ފަށާ ތާރީހުން ފެށިގެން 02 (ދޭއް) އަހަރު ދުވަހުގެ ތެރޭގައި ރަށް ނުވަތަ ބިން ކުއްޔަށްހިފާފައިވާ ފަރާތުން ޓޫރިޒަމާބެހޭ މިނިސްޓްރީއަށް ހުށަހަޅާއިގެން، ރަށް ނުވަތަ ބިން ސަރވޭކޮށް، މި މާއްދާގެ (ށ) ގައި ބަޔާންކޮށްފައިވާ ލޭންޑް އޭރިއާ ރިވިއުކޮށް، ބިމުގެ ބޮޑުމިނަށް ތަފާތެއް އައިސްފައިވާކަން ނުވަތަ ނޫންކަން ޔަގީންކުރުމަށްފަހު، ކަނޑައަޅާ ލޭންޑް އޭރިއާ ރަޖިސްޓަރީ ކުރަންވާނެއެވެ. މިއޭރިއާ ކަނޑައެޅުމަށްޓަކައި ކުރަންޖެހޭ މަސައްކަތަށް އެއްވެސް ހަރަދެއް ކުރަންޖެހޭނަމަ އެހަރަދެއް ކުރަންޖެހޭނީ ރަށް ނުވަތަ ބިން ކުއްޔަށްހިފާފައިވާ ފަރާތުންނެވެ.\n(ބ) މި މާއްދާގެ (ނ) ގެ ދަށުން ލޭންޑް އޭރިއާ ކަނޑައެޅޭ ރަށްރަށާއި ބިންބިން ކުއްޔަށްހިފާފައިވާ ފަރާތްތަކުންވެސް މިމާއްދާގެ (ރ) އަށް އަމަލުކުރަންވާނެއެވެ.\n(ޅ) މި މާއްދާގެ (ރ) ގެ ދަށުން ލޭންޑް އޭރިއާ ރަޖިސްޓަރީ ކުރުމަށްފަހު ކުލި ދައްކަންވާނީ ރަޖިސްޓަރީކުރެވޭ ތާރީހުން ފެށިގެން، ފަހުން ރަޖިސްޓަރީކުރެވުނު ލޭންޑް އޭރިޔާއަށް ބިނާކޮށެވެ.\n(ކ) މި މާއްދާގެ (ނ) އަދި (ރ) ގައި ބަޔާން ކޮށްފައިވާ ލޭންޑް އޭރިއާ ރަޖިސްޓަރީ ކުރެވިފައިވާ ކަމަށްބެލެވޭނީ ޓޫރިޒަމާ ބެހޭ މިނިސްޓްރީއިން އައު ލޭންޑް އޭރިއާ ރަޖިސްޓަރީކުރިކަން ބަޔާންކޮށް ރަށް ނުވަތަ ބިން ކުއްޔަށްހިފާފައިވާ ފަރާތަށް ދޫކުރާ ލިޔުމަކުންނެވެ.\n(އ) މި މާއްދާގެ (ރ) ގެ ދަށުން ކަނޑައެޅޭ ލޭންޑް އޭރިއާގެ ސަބަބުން، އެބިމަކުން ސަރުކާރަށް ކުރިން ދައްކާފައިވާ ކުލީގެ އަދަދު އިތުރުވާނަމަ ނުވަތަ މަދުވާނަމަވެސް، ކުރިން ދައްކާފައިވާ ކުއްޔަށް އުނި އިތުރެއް ނުގެނެވޭނެއެވެ.\n(ވ) މި ގަވާއިދުގައި ބަޔާން ކުރެވިފައިވާ ގޮތުގެމަތިން ރަށުގެ ނުވަތަ ބިމުގެ ލޭންޑް އޭރިއާ ރަޖިސްޓަރީ ކުރުމަށްފަހު، ގުދުރަތީގޮތުން ރަށް ވޮޑުމާއި ގިރުމުގެ ސަބަބުން ބިމުގެ ބޮޑުމިނަށް އަންނަ ބަދަލަކުން، ރަށުން ނުވަތަ ބިމުން ސަރުކާރަށް ދައްކަންޖެހޭ ކުއްޔަށް ބަދަލެއް ނާންނާނެއެވެ.\n(މ) ޓޫރިސްޓް ރިޒޯޓް، ޓޫރިސްޓް ހޮޓާ، އަދި ޓޫރިސްޓް ގެސްޓްހައުސް ހެދުމަށް ކުއްޔަށް ދީފައިވާ ރަށްރަށާއި ބިންބިމުން 01 ޖެނުއަރީ 2011 ގެ ކުރިން ދައްކަމުން އައި ކުލި ދެއްކުން ރަށް ނުވަތަ ބިން ކުއްޔަށްހިފާފައިވާ އެއްވެސް ފަރާތަކަށް ފަސްކޮށްދީފައިވާނަމަ، ކުލިދެއްކުން ފަސްކުރުމަށޤ ކޮށްފައިވާ އެގްރީމެންޓްގައި ކަނޑައެޅިފައިވާ ގޮތަށް އެކުލި ދައްކަންވާނެއެވެ. އަދި އެޑްވާންސްކޮށް އެއްވެސް ކުއްޔެއް ސަރުކާރަށް ނަގާފައިވާނަމަ އެޑްވާންސްކޮށް ނަގާފައިވާ ކުއްޔާމެދު އަމަލުކުރެވޭނީ ރަށްނުވަތަ ބިން ކުއްޔަށްދިނުމަށް ވެފައިވާ އެއްބަސްވުމުގައި ބުނެފައިވާ ގޮތަށެވެ.\n(ފ) ޓޫރިސްޓް ރިޒޯޓް، ޓޫރިސްޓް ހޮޓާ، އަދި ޓޫރިސްޓް ގެސްޓްހައުސް ހެދުމަށް ކުއްޔަށްދީފައިވާ ރަށްރަށާއި ބިންބިމުން 1 ޖެނުއަރީ 2011 ގެ ކުރިން ދައްކަމުން އައި ކުލީގެ އެންމެފަހު ކުއާޓަރު ނިމޭނީ 1 ޖެނުއަރީ 2011 ވަނަ ދުވަސްފަހުންނަމަ، 1 ޖެނުއަރީ 2011 ވަނަ ދުވަހުން ފެށިގެން އިތުރަކަށް ކުލި ދައްކާފައިވާ ދުވަސްތަކުގެ ކުލި މި ގަވާއިދުގެ ދަށުން ދައްކަންޖެހޭ ކުލިން އުނިކުރެވޭނެއެވެ.\n(ދ) މި ގަވާއިދުގައި ބަޔާން ކުރެވިފައިވާ ގޮތުގެމަތިން ރަށުގެ ނުވަތަ ބިމުގެ ލޭންޑް އޭރިއާ ރަޖިސްޓަރީކުރުމަށްފަހު، ޓޫރިޒަމާބެހޭ މިނިސްޓްރީގެ ހުއްދަ ލިބިގެން ރަށުގެ ނުވަތަ ބިމުގެ ލޭންޑް އޭރިއާ ބޮޑުކޮށްފިނަމަ، ރަށުގެ ނުވަތަ ބިމުގެ ބޮޑުމިނަށް އަންނަ ބަދަލާ އެއްގޮތަށް، އެރަށަކުން ނުވވަތަ އެބިމަކުން ދައްކަންޖެހޭ ކުއްޔަށް ބަދަލުގެނެވޭނެއެވެ. އަދި ޓޫރިޒަމާ ބެހޭ މިނިސްޓްރީން ހުއްދަލިބިގެން ބޮޑުކުރެވޭ ލޭންޑް އޭރިއާ، ބިންބޮޑުކުރުމުގެ މަސައްކަތް ނިންމަތާ7ދުވަހުގެ ތެރޭގައި ޓޫރިޒަމާބެހޭ މިނިސްޓްރީގައި ރަޖިސްޓަރީ ކުރަންވާނެއެވެ.\n(ތ) މި ގަވާއިދުގައި ބަޔާން ކުރެވިފައިވާ ގޮތުގެމަތިން ރަށުގެ ނުވަތަ ބިމުގެ ލޭންޑް އޭރިއާ ރަޖިސްޓަރީކުރުމަށްފަހު، ޓޫރިޒަމާބެހޭ މިނިސްޓްރީގެ ހުއްދަ ނުހޯދައި ރަށުގެ ނުވަތަ ބިމުގެ އޭރިއާ ބޮޑުކޮށްފިނަމަ، ބޮޑުކުރެވުނު އޭރިއާ ބޭނުންކުރުމުގެ ހުއްދަ ލިބިފައިވިޔަސް ނުވަތަ ނުވިޔަސް، އިތުރުވިބަޔަށް، އެރަށަކުން ނުވަތަ އެ ބިމަކުން ދައްކަންޖެހޭ ކުއްޔަށް ބަދަލުގެނެވޭނެއެވެ.\n(ލ) ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިން ހިއްކުމުގައި ބިމާ ގުޅުވައިގެން ނުވަތަ ވަކިން ހިއްކި ކަމުގައި ވިޔަސް މި ގަވާއިދުގެ ދަށުން ބެލެވޭނީ އެ ތަނެއްގެ ލޭންޑް އޭރިއާ ބޮޑުކުރުން ކަމުގައެވެ.\n5 ވަނަ މާއްދާ - ކުލި ދެއްކުން\n(ހ) ގާނޫނު ނަންބަރު 2/1999 ގެ ދަށުން ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ސަރުކާރަށް ދައްކާނީ މިމާއްދާގައިވާ ގޮތުގެ މަތިންނެވެ.\n200،000.00 (ދެލައްކަ) އަކަމީޓަރަށްވުރެ ބިމުގެ އޭރިޔާ ކުޑަ ބިމަކުން ނަގާ ކުލި 1،000،000.00 (އެއްމިލިއަން) އެމެރިކާ ޑޮލަރަށްވުރެ ބޮޑުވާނަމަ، އެބިމެއްގެ ކުލިކަމުގައި ކަނޑައޅާނީ މީލާޑީ އަހަރަކަށް 1،000،000.00 (އެއްމިލިއަން) އެމެރިކާ ޑޮލަރެވެ. 1،000،000.00 (އެއްމިލިއަން) އެމެރިކާ ޑޮލަރަށްވުރެ އެ ބިމުގެ ކުލި ކުޑަނަމަ، އެ ބިމެއްގެ ކުލި މީލާދީ އަހަރަކަށް ކަނށައަޅާނީ އެ ބިމުގެ ކޮންމެ އަކަމީޓަރަކަށް 8 (އަށެއް) އެމެރިކާ ޑޮލަރުން ހިސާބުކުރުމުން ޖެހޭ އަދަދެވެ.\n200،001 (ދެލައްކަ އެކެއް) އަކަމީޓަރާޢި 400،000 (ހަތަރުލައްކަ) އަމަކީޓަރާއި ހަމައަށް ބިމަކުން ނެގޭ ކުއްޔަކީ މީލާދީ އަހަރަކަށް 1،500،000.00 (އެއްމިލިއަން ފައްސަތޭހާސް) އެމެރިކާ ޑޮލަރެވެ.\n400،001 (ހަތަރުލައްކަ އެކެއް) އަކަމީޓަރަށްވުރެ ބޮޑު ބިމަކުން ނެގޭ ކުލި 2،000،000.00 (ދެމެލިއަން) އެމެރިކާ ޑޮލަރަށްވުރެ ބޮޑުވާނަމަ، އެބިމެއްގެ ކުލިކަމުގައި ބަލާނީ މީލާދީ އަހަރަކަށް 2،000،000.00 (ދެމިލިއަން) އެމެރިކާ ޑޮލަރެވެ.\n(ށ) ގާނޫނު ނަންބަރު 2/1999 ގެ7ވަނަ މާއްދާއާޢި އެއްގޮތްވާ ގޮތުގެ މަތިން މިގަވާއިދުގެ ދަށުން ދައްކަންޖެހޭ ކުލި ދައްކަން ފަށަންޖެހޭނީ 01 ޖެނުއަރީ 2011 އިން ފެށިގެންނެވެ. 01 ޖެނުއަރީ 2011 އިން ފެށިގެން ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރޮސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި ނެގުމަށް ކުރިން ބޭނުންކުރަމުން އައި އުސޫލު ބާތިލުވާނެއެވެ.\n(ނ) ޓޫރިސްޓް ރިޒޯޓާއި، ޓޫރިސްޓް ހޮޓަލާޢި ޓޫރިސްޓް ގެސްޓްހައުސް ހެދުމަށް ކުއްޔަށް ދީފައިވާ ބިންބިމުން ސަރުކާރަށް ދައްކާ ކުލި ދައްކަންވާނީ، އެމެރިކާ ޑޮލަރުން ނުވަތަ ސަރުކާރުން ކަނޑައަޅާ ބޭރުގެ އެހެން ފައިސާއަކުންނެވެ.\n(ރ) މި ގަވާއިދަށް އަމަލުކުރަން ފެށުމުން ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުގެ ކުލި އަހަރު ގުނާނީ ކޮންމެ އަހަރެއްގެވެސް 1 ޖެނުއަރީން 31 ޑިސެމްބަރުގެ ނިޔަލަށެވެ.\n(ބ) ޓޫރިސްޓް ރިޒޯޓާއި، ޓޫރިސްޓް ހޮޓަލާއި، ޓޫރިސްޓް ގެސްޓްހައުސް ހެދުމަށް ކުއްޔަށްދޭ ރަށްރަށާއި ބިންބިމުން ސަރުކާރަށް ކުލި ދައްކަމުން ގެންދާނީ، ކޮންމެ އަހަރަކު ދައްކަންޖެހޭ ކުލި ހަތަރު ބަޔަށް (ކުއާޓާރަށް) ބަހާލައިގެންނެވެ. އަދި ކޮންމެ ކުއާޓަރެއްގެ ކުލި އެކުއާޓަރެއް ފެށޭދުވަހުގެ ކުރިން ސަރުކާރަށް ދައްކަންޖެހޭނެއެވެ. މިގަވާއިދަށް އަމަލުކުރަން ފަރުމުގެގޮތުން 01 ޖެނުއަރީ 2011 ގައި ފެށޭ ކުއާޓަރުގެ ފައިސާ ދެއްކުމަށް 15 ޖެނުއަރީ 2011 ގެ ނިޔަލަށް ކުއްދަތު ދެވޭނެއެވެ.\n(ޅ) މި ގަވާއިދަށް އަމަލުކުރަން ފެށުމަށްފަހު، އަލަށް ކުލިދައްކަންޖެހޭ ތަނަކުން، ފުރަތަމަ ދައްކަންޖެހޭ ކުލި ކުއާޓަރެއްގެ މެދުތެރެއިން ދައްކަންޖެހިއްޖެނަމަ، އެފަހަރު ދައްކަންޖެހޭ ކުލީގެ އަދަދު ހިސާބުކުރާނީ ތިރީގައިވާ އުސޫލުގެ މަތިންނެވެ.\nއަހަރަކަށް ޖެހޭ ކުލި 365 އިން ގެއްލުމުން އަންނަ އަދަދު، ކުލި ދައްކަންފަށަންޖެހޭ ކުއާޓަރުގެ ބާކީ އޮތް ދުވަސްތަކުގެ އަދަދާ ގުނަކުރުމުން އަންނަ އަދަދު\nAnnual rent/365 X no. of effective days remaining in the quarter\n(ކ) ޓޫރިސްޓް ރިޒޯޓަކުން، ޓޫރިސްޓް ހޮޓަލަކުން ނުވަތަ ޓޫރިސްޓް ގެސްޓްހައުސްއަކުން ސަރުކާރަށް ކުލި ދައްކަންޖެހޭ ތާރީހާ ހަމައަށް ކުލި ނުދައްކައިފިނަމަ، ކުލީގެ ފައިސާ ސަރުކާރަށް ދެއްކުމާ ހަމައަށް ހިނގާ ކޮންމެ ދުވަހަކަށް، ދައްކަންޖެހޭ ކުލީގެ %0.5 ގެ ޖޫރިމަނާއެއް ދައްކަންޖެހޭނެއެވެ.\n(އ) ޓޫރިސްޓް ރިޒޯޓަކުން، ޓޫރިސްޓް ހޮޓަލަކުން ނުވަތަ ޓޫރިސްޓް ގެސްޓްހައުސްއަކުން ސަރުކާރަށް ކުލި ދައްކަންޖެހޭ ތާރީހަށް ކުލި ނުދައްކައިފިނަމަ، ނުވަތަ ހަމައަށް ކުލި ނުދައްކައިފިނަމަ، ނުދައްކާ އޮތް ކުލި ސަރުކާރަށް ދެއްކުމާއި ހަމައަށް ހިނގާ ކޮންމެ ދުވަހަކަށް، ނުދައްކާ އޮތް ކުލީގެ %0.5 (ސުމެއް ޕޮއިންޑް ފަހެއް އިންސައްތަ) ގެ ޖޫރިމަނާއެއް ދައްކަންޖެހޭނެއެވެ.\n(ވ) މި ގަވާއިދުގެ ދަށުން ދައްކަންޖެހޭ ކުލި ދައްކަން ފެށުމުގެ ކުރިން، ޓޫރިސްޓް ރިޒޯޓަކުން، ޓޫރިސްޓް ހޮޓަލަކުން ނުވަތަ ޓޫރިސްޓް ގެސްޓްހައުސްއަކުން ސަރުކާރަށް ދައްކަންޖެހިފައިވާ ކުލި ނުވަތަ ކުލި ދައްކަންޖެހުނު ތާރީހުގައި ނުދެއްކުމުން ކުރެވިފައިވާ ޖޫރިމަނާ، މިގަވާއިދުގެ ދަށުން ދައްކަންޖެހޭ ކުލި ދައްކަން ފަށާއިރު، ދައްކާ ހަލާސްކޮށްފައި ނުވާނަމަ، އެފަދަ ކުއްޔާއި ކުލި ނުދެއްކުމުން ކުރެވިފައިވާ ޖޫރިމަނާއާ ގުޅޭގޮތުން އަމަލުކުރާނީ ރަށް ނުވަތަ ބިން ކުއްޔަށް ދިނުމަށް އެހާތަނަށް ސޮއިކޮށްފައިވާ އެގްރީމަންޓުގައިވާ ގޮތުގެ މަތިންނެވެ.\nމިގަވާއިދުގެ ދަށުން، ޓޫރިސްޓް ރިޒޯޓާއި ޓޫރިސްޓް ހޮޓާ އަދި ޓޫރިސްޓް ގެސްޓްހައުސްތަކުން ސަރުކާރަށް ދައްކަންޖެހޭ ކުލީގެ އަދަދު ކަނޑައަޅާއި، ކުލި ބަލައިގެނެ، ކުއްޔަށް ގެނެވޭ ބަދަލުތަކާއެކު މިގަވާއިދު ތަންފީޒުކުމާއި، ސަރުކާރަށް ދައްކަންޖެހޭ ކުއްޔާއި ޖޫރިމަނާގެ ފައިސާ ހޯދުމަށްޓަކައި އަޅަންޖެހޭ ފިޔަވަޅުތައް އަޅާނީ ގާނޫނު ނަންބަރު 3/2010 (ޓެކްސް ނެގުމާބެހޭ އިދާރީ ގާނޫނު) ގެ3ވަނަ މާއްދާގެ (ށ) ގެ ދަށުން މޯލްޑިވްސް އިންލަންޑް ރެވެނިއު އޮތޯރިޓީންނެވެ.\n7 ވަނަ މާއްދާ - މާނަ\n"ޓޫރިޒަމާބެހޭ މިނިސްޓްރީ" ނުވަތަ "މިނިސްޓްރީ" ކަމަށް ބުނެފައިއެވަނީ، މިނިސްޓްރީ އޮފް ޓޫރިޒަމް، އާޓްސް އެންޑް ކަލްޗަރަށެވެ.\n"ލޭންޑް އޭރިއާ" ކަމަށް ބުނެފައިއެވަނީ، ރަށެއްނަމަ ހިކިފަސްހިމެނޭ ހިސާބުކަމަށް ޓޫރިޒަމާބެހޭ މިނިސްޓްރީއިން ކަނޑައަޅާފައިވާ "މީންޓައިށް ލައިން" އިން ފެށިގެން އެތެރޭގައިވާ ސަރަހައްދެވެ. އަދި ރަށެއްގެ ބައެއް ނުވަތަ ބިމެއްނަމަ އެ ބިމެއްގެ ކަނޑައަޅާފައިވާ އިމުންފެށިގެން އެތެރޭ ސަރަހައްދެވެ.\n"ސައިޓް ޕްލޭން" ކަމަށް ބުނެފައިއެވަނީ، ޓޫރިޒަމާބެހޭ މިނިސްޓްރީން ކަނޑައަޅާފައިވާ މިންގަނޑާ އެއްގޮތަށް، އެ މަސްރޫއަކާ ގުޅިގެން ތަރައްގީކުރެވޭ އިމާރާތްތައް އަތުރާލެވިފައިވާގޮތް ދައްކުވައިދޭ ސްކޭލަށް ކުރަހާފައިވާ ޕްލޭނެވެ.\nމި ގަވާއިދަށް އަމަލުކުރަން ފަށާނީ، މިގަވާޢިދު ދިވެހިސަރުކާރުގެ ގެޒެޓުގައި ށާއިއުކުރާ ދުވަހުން ފެށިގެންނެވެ.\naoX_2010-R-20 ގަވާއިދު ނަންބަރ.pdf